14.9.2009 B7-0050/2009 PREDLOG RESOLUCIJE za zaključek razprave o izjavi Komisije
v skladu s členom 110(2) poslovnika
o načrtovanem mednarodnem sporazumu o dostopu ministrstva za finance Združenih držav Amerike do podatkov o finančnih sporočilih o plačilih za preprečevanje terorizma oziroma njegovega financiranja in boj proti njemu
Raül Romeva i Rueda
,
Jan Philipp Albrecht
v imenu skupine Verts/ALE
PE428.654v01-00 B7‑0050/2009 Resolucija Evropskega parlamenta o načrtovanem mednarodnem sporazumu o dostopu ministrstvu za finance Združenih držav Amerike do podatkov o finančnih sporočilih o plačilih za preprečevanje terorizma oziroma njegovega financiranja in boj proti njemu
Evropski parlament ,
– ob upoštevanju člena 6(2) Pogodbe EU in člena 286 Pogodbe ES,
– ob upoštevanju členov 95 in 300 Pogodbe ES,
– ob upoštevanju Evropske konvencije o človekovih pravicah, zlasti členov 5, 6, 7 in 8 konvencije,
– ob upoštevanju Listine o temeljnih človekovih pravicah, zlasti členov 7, 8, 47, 48 in 49 listine,
– ob upoštevanju Konvencije Sveta Evrope št. 108 o varstvu posameznikov pri avtomatski obdelavi osebnih podatkov,
– ob upoštevanju direktive 95/46/ES z 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov UL L 281, 23. 11. 1995, str. 31.
,
– ob upoštevanju uredbe (ES) št. 45/2001 z 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov UL L 8, 12. 1. 2001, str. 1.
,
– ob upoštevanju direktive 2005/60/ES o preprečevanju uporabe finančnega sistema za pranje denarja in financiranje terorizma UL L 309, 25. 11. 2005, str. 15.
in uredbe (ES) 1781/2006 o podatkih o plačniku, ki spremljajo prenose sredstev UL L 345, 8. 12. 2006, str. 1.
,
– ob upoštevanju sporazuma iz leta 2003 o medsebojni pravni pomoči med Evropsko unijo in Združenimi državami Amerike in zlasti člena 4 sporazuma (identifikacija bančnih podatkov) UL L 181, 19. 7. 2003, str. 34.
,
– ob upoštevanju ameriškega programa za sledenje financiranja terorističnih dejavnosti, uvedenega z odredbo predsednika ZDA 13224 Odredbo 13224 je izdal predsednik Bush 23. septembra 2001 v skladu z zakonom o mednarodnih gospodarskih pooblastilih v primeru izrednih razmer (IEEPA), 50 U.S.C. §§ 1701–1706. Predsednik je na podlagi odredbe prenesel svoja pooblastila na ministra za finance. Ministrstvo je za SWIFT izdalo sodni poziv v skladu z odredbo 13224 in njenimi izvedbenimi predpisi.
, ki zlasti ministrstvu za finance ZDA dovoljuje, da v primeru izrednih dogodkov z „upravnimi sodnimi pozivi“ pridobi nize podatkov o finančnih sporočilih, ki se izmenjujejo prek omrežij za finančna sporočila, kot jih na primer upravlja Združenje za svetovne finančne telekomunikacije med bankami (SWIFT),
– ob upoštevanju svojih prejšnjih resolucij, v katerih združenje SWIFT poziva k zagotovitvi popolne skladnosti s pravnim okvirom EU, zlasti kadar evropske finančne transakcije potekajo na ozemlju EU P6_TA(2007)0039 ; B6 0395/2006.
,
– ob upoštevanju pogajalskih smernic za predsedstvo Sveta in predvidenega mednarodnega sporazuma med EU in ZDA o prenosu podatkov združenja SWIFT s stopnjo tajnosti „Restreint UE“,
– ob upoštevanju mnenja Evropskega nadzornika za varstvo podatkov s 3. julija 2009 s stopnjo tajnosti „Restreint UE“,
– ob upoštevanju členov 110(2) in 90(5) svojega poslovnika,
A. ker je 27. julija 2009 Svet soglasno sprejel pogajalske smernice za predsedstvo, da se v skladu s členoma 24 in 38 PEU ob pomoči Komisije z ZDA dogovori o mednarodnem sporazumu o nadaljevanju prenosa podatkov združenja SWIFT ameriškemu programu za sledenje financiranja terorističnih dejavnosti,
B. ker pogajalske smernice in pravno mnenje pravne službe Sveta o izbiri pravne podlage niso javni, saj imajo stopnjo tajnosti „Restreint UE“,
C. ker bo mednarodni sporazum omogočil začasno in takojšnjo uporabo od datuma podpisa sporazuma do začetka njegove veljavnosti,
1. poziva Komisijo in predsedstvo, da Parlamentu in vsem nacionalnim parlamentom v celoti zagotovita javni dostop do pogajalskih dokumentov in smernic kot pogoj za vsa nadaljnja pogajanja in sporazume;
2. zahteva, da Komisija in predsedstvo prekineta pogajanja do takrat, ko lahko zagotovita vključenost Parlamenta vanje ter upoštevanje resnično minimalnih standardov;
a) podatki se posredujejo in obdelujejo z namenom boja proti terorizmu, kot je določeno v členu 1 okvirnega sklepa Sveta 2002/475/PNZ, in se nanašajo na posameznike ali teroristične organizacije, ki jih kot takšne priznava tudi EU,
b) obdelava takšnih podatkov za njihov prenos (samo na podlagi samodejnega prenosa), hranjenje in uporabo ne sme biti nesorazmerna glede na namen, za katerega so bili podatki preneseni in kasneje obdelani,
c) zahteve za prenos morajo temeljiti na specifičnih in ciljno usmerjenih primerih, ki so časovno omejeni ter sodno odobreni; vsaka nadaljnja obdelava mora biti omejena na podatke, ki razkrivajo povezavo med osebami in organizacijami v postopku preiskave v Združenih državah Amerike; podatke, ki takšnih povezav ne razkrivajo, je treba izbrisati,
d) državljani in podjetja EU morajo imeti iste pravice do obrambe in jamstva v postopku ter pravico dostopa do pravnega varstva, kot je na voljo v EU; zakonitost in sorazmernost zahtev za prenos morata biti odprti za sodni nadzor v Združenih državah Amerike,
e) posredovani podatki bi morali biti predmet enakih sodnih odškodninskih postopkov, kot veljajo za podatke znotraj EU, vključno z odškodnino v primeru nezakonite obdelave osebnih podatkov,
f) sporazum bi moral oblastem Združenih držav Amerike prepovedati vsako uporabo podatkov SWIFT, ki ni povezana s financiranjem terorizma; posredovanje takšnih podatkov tretjim osebam, ki niso javni organi, pooblaščeni za boj proti financiranju terorizma, bi bilo treba prav tako prepovedati,
g) mehanizem vzajemnosti se strogo nanaša na zavezo pristojnih organov Združenih držav Amerike, da pristojnim organom EU na njihovo zahtevo posredujejo relevantne podatke o finančnih sporočilih,
h) sporazum je izrecno sklenjen za vmesno obdobje na podlagi klavzule o časovni omejitvi veljavnosti, ki ne presega 12 mesecev, in brez poseganja v postopek, določen z Lizbonsko pogodbo, za morebiten nov sporazum na tem področju,
i) vmesni sporazum naj bi jasno zagotovil, da bodo organi Združenih držav Amerike nemudoma obveščeni takoj po začetku veljavnosti Lizbonske pogodbe in da bodo potekala pogajanja o novem sporazumu na podlagi novega pravnega okvira EU, ki v celoti vključuje Parlament in nacionalne parlamente;
3. opozarja na svojo odločenost za boj proti terorizmu in svoje trdno prepričanje, da je treba doseči pravo ravnovesje med varnostnimi ukrepi ter varstvom državljanskih svoboščin in temeljnih pravic ter hkrati zagotoviti kar največje spoštovanje zasebnosti in varstva podatkov; ponovno poudarja, da sta sorazmernost in nujnost ključni načeli, brez katerih boj proti terorizmu ne more biti učinkovit;
4. poudarja, da Evropska unija temelji na načelu pravne države in da je treba pri vseh prenosih evropskih osebnih podatkov tretjim državam iz varnostnih razlogov spoštovati jamstva v postopku in pravice do obrambe ter zagotoviti skladnost z zakonodajo o varstvu podatkov na nacionalni in evropski ravni Glej Evropsko konvencijo o človekovih pravicah, Konvencijo 108 in okvirni sklep o varstvu podatkov v tretjem stebru
;
5. opozarja Svet in Komisijo, da člen 4 sporazuma med EU in ZDA o pravni pomoči v okviru čezatlantskih odnosov, ki bo začel veljati 1. januarja 2010, določa dostop do ciljnih finančnih podatkov na zahtevo nacionalnih državnih oblasti; meni, da bi lahko bil boljša pravna podlaga za prenos podatkov združenja SWIFT kot pa predlagani začasni sporazum;
6. poudarja pomen pravne varnosti in imunitete za državljane in zasebne organizacije, za katere velja prenos podatkov, v ureditvah, kot je predlagani sporazum med EU in ZDA;
7. naroči svojemu predsedniku, naj to resolucijo posreduje Svetu, Komisiji, Evropski centralni banki, vladam in parlamentom držav članic in držav kandidatk ter vladi in obema domovoma kongresa Združenih držav Amerike.
