Zeleni teden: Ali lahko kaj spremenimo?
Okolje
2007-06-11 - 17:26
Zeleni teden 2007 - 11. do 15. junij
V institucijah Evropske unije so ta teden razglasili "zeleni teden" ­. Gre za vsakoletni dogodek, ki spodbuja okolju prijaznejši način življenja. Ob tej priložnosti smo evropske poslance iz različnih političnih skupin povprašali, kako lahko vsakdo od nas v vsakdanjem življenju prispeva k čistejšemu okolju. Tukaj so njihovi odgovori.
Kaj svetujete vsakemu od nas, kako naj v vsakdanjem življenju prispevamo k čistejšemu okolju?
Hans-Gert Pöttering, predsednik Parlamenta: " Zeleni teden v evropskih institucijah bo prispeval k osveščanju vsakogar izmed nas o načinih, kako zaščititi okolje. Iz študije, ki naj bi izračunala tako imenovani ekološki odtis Evropskega parlamenta, bomo kmalu natančno izvedeli, kje in koliko ogljikovega dioksida se dejansko proizvede, ter za koliko in na kakšne načine se lahko zmanjša emisije toplogrednih plinov. Do Parlamenta brez CO2 je še dolga pot, a naredili smo že prvi korak."
Edite Estrela (PSE, Portugalska): "Pomagajo že majhna dejanja, da denimo izključimo klimatsko napravo, ko je ne potrebujemo."
Mojca Drčar-Murko (ALDE, Slovenija): "Odreči se moramo svoji antropocentričnosti do narave, živali in rastlin ter jo spremeniti v ozaveščen odnos, ki spoštuje raznolikost življenja na Zemlji."
Miroslav Ouzký (EPP-ED, Češka): "Živimo v megalomanski potrošniški družbi in vsak od nas lahko k čistejšemu okolju prispeva že samo s tem, da zmanjša lastno potrošnjo."
Dorette Corbey (PSE, Nizozemska): "Osebne odločitve prav zares lahko povzročijo spremembe. Postanite vegetarijanec, toplotno izolirajte svoje domove in to poletje na počitnice ne odpotujte z letalom."
Gérard Onesta, podpredsednik Parlamenta (Zeleni/EFA, Francija): "Naučiti se moramo dokumente brati na ekranu in jih tiskati le v primeru, da je to nujno potrebno."
Roger Helmer (NI, Velika Britanija): "Lahko minimiziramo rabo energije, zavrtimo nazaj industrijsko revolucijo, junaško žrtvujemo gospodarstvo in uničimo konkurenčnost evropskega gospodarstva, medtem ko se naši tekmeci po svetu krohotajo našim neumnostim. Hej, pa saj to je prav to, kar nameravamo narediti."
Dagmar Roth-Behrendt (PSE, Nemčija): " Ne pozabite na okolju prijazen promet, uporabo energije, pisarniškega materiala in recikliranje odpadkov. "
Roberto Musacchio (GUE/NGL, Italija): "Upoštevajte nekatera enostavna pravila, kot denimo: odgovorno porabljajte vodo in na okolje ne pozabite tudi pri izbiri transportnih sredstev."
Karl-Heinz Florenz (EPP-ED, Nemčija): "Osredotočimo se predvsem na lastne domove. Izboljšajmo izolacijo in ogrevalne sisteme."
Monica Frassoni (Zeleni/EFA, sopredsednica, Italija): "Najprej se vprašajte: Res potrebujem avtomobil ali pa lahko grem peš, s kolesom ali avtobusom?"
Cristina Gutiérrez-Cortines (EPP-ED, Španija): "Na območjih z visokimi temperaturami pustite ponoči okna odprta in jih podnevi, ko sije sonce, zaprite. Uporabljajte žaluzije, ki bodo v prostor spustile svetlobo, toploto pa pustile zunaj."
Teresa Riera Madurell (PSE, Španija): "Nadzorujmo temperaturo v bivalnih prostorih."
Bilyana Ilieva Raeva (ALDE, Bolgarija): "Na okolje pomislite vsakič, ko želite uporabiti tiskalnik !"
Tunne Kelam, (EPP-ED, Estonija): "Prenehajte uporabljati telefakse in dokumente pošiljajte le elektronsko."
Gyula Hegyi (PSE, Madžarska): "V službo pojdite peš ali kolesarite, jejte manj mesa in več zelenjave."
Martin Schulz (PSE, predsednik, Nemčija): "Ko končate delo, ugasnite računalnike in luči."
Jana Hybášková (EPP-ED, Češka): "Zmanjšajmo potrošnjo tako v javne kot tudi v zasebne namene."
Alessandro Foglietta (UEN, Italija): "Razmišljajmo z glavo in preprečimo negospodarno uporabo papirja, vode, energije in goriva."
Guido Sacconi (PSE, Italija): "Uporabljajte javna transportna sredstva in pustite avto doma."
Caroline Lucas (Greens/EFA, Velika Britanija): "Pri delu tudi preko sindikatov zahtevajmo, da delodajalci zmanjšajo emisije toplogrednih plinov."
20070611STO07664 Zeleni teden
SL
1
PHOTO
20070611PHT07684.jpg
SL
2
LINK
http://ec.europa.eu/environment/greenweek/home.html
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
