Vprašanje za ustni odgovor O-000225/2011
za Komisijo
Člen 115 poslovnika
Marian-Jean Marinescu
,
Andrey Kovatchev
,
Carlos Coelho
,
Mariya Nedelcheva
,
Monica Luisa Macovei
,
Elena Oana Antonescu
,
Simon Busuttil
,
Georgios Papanikolaou
,
Manfred Weber
v imenu skupine PPE Zadeva: Pridružitev Bolgarije in Romunije k schengenskemu območju
Vzpostavitev schengenskega območja in vključitev schengenskega pravnega reda v okvir EU je eden največjih dosežkov evropskega integracijskega procesa, ki neposredno zadeva državljane. Romunija in Bolgarija sta v letu 2007 ob pridružitvi k EU sprejeli schengenski pravni red. V skladu s členom 4(2) akta o pridružitvi je preverjanje na podlagi postopkov evalvacije, ali so države članice izpolnile predpisane pogoje za uporabo vseh delov schengenskega pravnega reda (varovanje podatkov, SIS, zračne, zemeljske in morske meje, policijsko sodelovanje in vizumi) predpogoj, da lahko Svet odloči o odpravi kontrol na notranjih mejah s temi državami članicami.
Ocenjevanje se začne na zahtevo zadevne države članice in se opravi v pristojnosti delovne skupine Sveta za schengensko evalvacijo. Po končanem postopku ocenjevanja se v končnem poročilu predstavi, ali zadevna država članica izpolnjuje vse predpogoje za praktično uporabo.
Svet odloči o integraciji na podlagi soglasne odločitve vseh vlad držav, ki so že del schengenskega območja. V zadnjih letih sta se Romunija in Bolgarija zelo prizadevali za pridružitev shengenskemu območju, in po poročilih strokovnjakov uspešno zaključili postopek schengenske evalvacije. Tako Parlament v svoji resoluciji z dne 8. junija 2011 kot tudi Svet v svojih sklepih z dne 9. junija 2011 sta potrdila pripravljenost obeh držav na pridružitev k schengenskemu območju. Med zasedanjem Evropskega sveta 24. junija 2011 so se predsedniki držav in vlad dogovorili, da je treba odločitev o njihovi pridružitvi sprejeti najkasneje v septembru 2011. Nato pa sta se dve državi članici med zasedanjem Sveta za Pravosodje in notranje zadeve 22. septembra 2011 odločili zaustaviti ta prizadevanja in sprejem odločitve je bil odložen za nedoločen čas.
1. Romunija in Bolgarija sta s podpisom Pogodbe o pristopu prejeli seznam zahtev in jih izpolnili. Ali Komisija meni, da je pošteno uporabiti dodatna merila, ki od začetka niso bila predvidena? Zlasti, če upoštevamo, da se ta nova merila razlikujejo od meril, ki so veljala za prejšnje pristope?
2. Odločitev o pridružitvi sta zaustavili dve državi članici. Ali Komisija meni, da je spoštovala svoje zakonske obveznosti glede odločitve o pridružitvi dveh držav kandidatk takoj, ko bosta ti izpolnili merila?
3. Kateri bodo naslednji koraki Komisije?
