KONČNO
A6-0395/2006
22.11.2006
*
POROČILO
o predlogu Uredbe Sveta o sklenitvi Sporazuma o partnerstvu v ribiškem sektorju med Evropsko skupnostjo in Republiko Zelenortski otoki
(KOM(2006)0363 – C6‑0282/2006 – 2006/0122(CNS))
Odbor za ribištvo
Poročevalec:
Duarte Freitas
PE 378.702v02-00
Oznake postopkov
* Postopek posvetovanja
večina oddanih glasov
**I Postopek sodelovanja (prva obravnava)
večina oddanih glasov
**II Postopek sodelovanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
*** Postopek privolitve
absolutna večina poslancev Parlamenta, razen v primerih, navedenih v členih 105, 107, 161 in 300 Pogodbe ES in členu 7 Pogodbe EU
***I Postopek soodločanja (prva obravnava)
večina oddanih glasov
***II Postopek soodločanja (druga obravnava)
večina oddanih glasov za odobritev skupnega stališča
absolutna večina poslancev Parlamenta za zavrnitev ali spremembo skupnega stališča
***III Postopek soodločanja (tretja obravnava)
večina oddanih glasov za odobritev skupnega besedila
(Vrsta postopka je odvisna od pravne podlage, ki jo predlaga Komisija.)
Spremembe zakonodajnega besedila
Pri spremembah, ki jih predlaga Parlament, je spremenjeno besedilo označeno s krepkim poševnim tiskom . Besedilo, zapisano v navadnem poševnem tisku , označuje tehničnim službam namenjeni del zakonodajnega besedila s predlaganimi popravki, ki se upoštevajo pri pripravi končnega besedila (na primer, očitne napake ali izpustitve v zadevni jezikovni različici). O teh popravkih odločajo pristojne tehnične službe.
VSEBINA
OSNUTEK ZAKONODAJNE RESOLUCIJE EVROPSKEGA PARLAMENTA......................5
OBRAZLOŽITEV.......................................................................................................................7
MNENJE Odbora za proračun .....................................................................................12
MNENJE Odbora za razvoj ...........................................................................................17
POSTOPEK..............................................................................................................................21
OSNUTEK ZAKONODAJNE RESOLUCIJE EVROPSKEGA PARLAMENTA
o predlogu Uredbe Sveta o sklenitvi Sporazuma o partnerstvu v ribiškem sektorju med Evropsko skupnostjo in Republiko Zelenortski otoki
( KOM(2006)0363 – C6‑0282/2006 – 2006/0122(CNS) )
(Postopek posvetovanja)
Evropski parlament ,
– ob upoštevanju predloga sklepa Sveta ( KOM(2006)0363 )
Še neobjavljeno v UL. ,
– ob upoštevanju členov 37 in 300(2) Pogodbe ES,
– ob upoštevanju prvega pododstavka člena 300(3) Pogodbe ES, v skladu s katerim se je Svet posvetoval s Parlamentom ( C6‑0282/2006 ),
– ob upoštevanju členov 51 in 83(7) svojega poslovnika,
– ob upoštevanju poročila Odbora za ribištvo ter mnenj Odbora za proračun in Odbora za razvoj ( A6‑0395/2006 ),
1. odobri predlog Sklepa Sveta, kakor je bil spremenjen, in se strinja s sklenitvijo sporazuma;
2. naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic in Republike Zelenortski otoki.
Besedilo, ki ga predlaga Komisija
Predlogi sprememb Parlamenta
Predlog spremembe
1
Člen 3 A (novo)
Člen 3A
v
Komisija v zadnjem letu veljavnosti protokola in pred sklenitvijo novega sporazuma ali podaljšanjem trenutno veljavnega sporazuma Evropskemu parlamentu in Svetu predloži poročilo o uporabi obstoječega sporazuma in o pogojih za njegovo izvajanje.
Obrazložitev
Evropska komisija mora Evropskemu parlamentu in Svetu posredovati informacije glede poročila o splošni oceni tega sporazuma. Šele nato bi bilo treba sprejeti ukrepe za pogajanja o novem sporazumu o ribolovu ali podaljšanje obstoječega sporazuma.
Predlog spremembe
2
Člen 3 b (novo)
Člen 3b
Komisija vsako leto oceni, ali so države članice, katerih plovila delujejo v skladu s protokolom, izpolnile obveznosti glede poročanja.
Obrazložitev
Plovila, ki ne izpolnjujejo najosnovnejše obveznosti, tj. poročanje o svojem ulovu, ne bi smela prejemati finančne podpore od EU.
Predlog spremembe
3
Člen 3 c (novo)
Člen 3c
Komisija letno poroča Evropskemu parlamentu in Svetu o rezultatih večletnega sektorskega programa, opisanega v členu 7 protokola.
Obrazložitev
Da bi lahko ocenili, ali se nadomestilo, ki ga plačuje EU, ustrezno uporablja in ali dejansko spodbuja trajnostno uporabo ribolovnih virov na Zelenortskih otokih, mora Komisija Parlamentu vsako leto predložiti poročilo.
OBRAZLOŽITEV
SPORAZUMI O RIBOLOVU S TRETJIMI DRŽAVAMI:
Začetki sporazumov o ribolovu med Skupnostjo in tretjimi državami segajo v 70. leta, po spremembah pomorskega prava. V tem obdobju so se države članice odločile, da bodo svojo pristojnost na tem področju prenesle na Skupnost (Resolucija Sveta z dne 3. novembra 1976), in od takrat so sporazumi o ribolovu sodijo med izključne pristojnosti Skupnosti.
V okviru nove SRP (skupne ribiške politike) morajo sporazumi o ribolovu z učinkovitim izvajanjem trenutnega mednarodnega pravnega okvira ter s krepitvijo in spodbujanjem mehanizmov regionalnega sodelovanja prispevati k izboljšanju svetovnega upravljanja glede vprašanj, povezanih z ribištvom. Poleg tega bi morali zagotoviti tudi na partnerstvu temelječ pristop k državam v razvoju.
Ob upoštevanju, da je dostop flote Skupnosti do staležev rib s presežki v izključnih ekonomskih conah tretjih držav eden izmed glavnih ciljev EU na področju zunanje ribiške politike, je zaželeno, da ostane skladen z drugimi temeljnimi cilji SRP.
Pogajanja in sklepanje sporazumov o ribolovu s tretjimi državami ter njihovo morebitno podaljšanje izpolnjujejo splošni cilj ohranitve in zaščite tradicionalnih ribolovnih dejavnosti ribiške flote Skupnosti, vključno s floto za ribolov na odprtem morju. Ti sporazumi tudi omogočajo razvoj partnerskih odnosov za okrepitev trajnostnega izkoriščanja ribolovnih virov zunaj voda Skupnosti ob upoštevanju okoljskih, družbenih in gospodarskih vprašanj, povezanih s temi procesi.
Sporazumi o sodelovanju EU - AKP
Prvi sporazum med ES in državami AKP je bil sklenjen leta 1957 skupaj z ustanovitvenimi pogodbami ES v Rimu, sledili pa sta mu konvencija iz Yaoundéja I (1963) in II (1969).
Republika Zelenortski otoki se je temu sodelovanju z ES pridružila šele po osamosvojitvi leta 1977, v okviru konvencije iz Lomeja (4. ERS).
SPORAZUMI O RIBOLOVU EU - ZELENORTSKI OTOKI
24. julija 1990 je bil podpisan prvi sporazum o ribolovu med Evropsko skupnostjo in Republiko Zelenortski otoki. Ta sporazum je bil splošnega obsega in urejen s posebnimi 3-letnimi protokoli, v katerih so bile predpisane obveznosti in prispevki obeh pogodbenic. Od takrat naprej so se uporabljali 4 protokoli: Protokol I, od 1991 do 1994; Protokol II, od 1994 do 1997; Protokol III, od 1999 do 2000; Protokol IV, od 2001 do 2004, ki je bil podaljšan do 30. junija 2005.
Ta sporazum o partnerstvu od datuma začetka veljavnosti razveljavlja in nadomešča sporazum o ribolovu med Evropsko skupnostjo in Republiko Zelenortski otoki, ki velja od 24. julija 1990.
ZADNJI PROTOKOL (IV)
Zadnji protokol, vključen v celotni okvir sporazuma o ribolovu med obema pogodbenicama, je floti Skupnosti v vodah Zelenortskih otokov omogočal ulov 7.000 ton rib. Neposredni finančni prispevki, plačani Zelenortskim otokom (za tri leta prvotnega trajanja protokola), so znašali pribl. 2.040.000 EUR (pribl. 225 milijonov zelenortskih eskudov).
Nadaljnjih 280 000 EUR (pribl. 31 milijonov zelenortskih eskudov) je bilo na voljo za financiranje tehničnih ukrepov in usposabljanje, in sicer za:
- financiranje znanstvenih ali tehničnih programov za izboljšanje poznavanja ribolovnih virov v IEC Zelenortskih otokov (50.000 EUR),
- financiranje štipendij in praktičnega usposabljanja v različnih znanstvenih, tehničnih in ekonomskih disciplinah, povezanih z ribištvom (20.000 EUR),
- prispevek za kritje stroškov udeležbe na tečajih usposabljanja ali mednarodnih sestankih na področju ribištva (30.000 EUR),
- prispevek za financiranje podpornih programov za preverjanje kakovosti ribiških proizvodov ter spremljanje in nadzor ribolova (180.000 EUR).
NOV SPORAZUM O PARTNERSTVU MED EU IN REPUBLIKO ZELENORTSKI OTOKI
Cilji:
Glavni cilj novega sporazuma o partnerstvu je okrepiti sodelovanje med Evropsko skupnostjo in Republiko Zelenortski otoki, in s tem ustanoviti partnerski okvir za razvoj trajnostne ribiške politike in odgovorno izkoriščanje ribolovnih virov v ribolovnem območju Zelenortskih otokov.
Cilj novega sporazuma je integracija evropskih naložb v Zelenortske otoke, spodbujanje gospodarskega razvoja Zelenortskih otokov ter zagotovitev nadzora v vodah Zelenortskih otokov in vključevanje delavcev z Zelenortskih otokov v evropske flote.
Sporazum predvideva tudi spodbujanje gospodarskega, znanstvenega in tehničnega sodelovanja v ribiškem sektorju in z njim povezanih sektorjih.
Geografsko območje, na katerem se uporablja sporazum:
Ta sporazum se na eni strani uporablja na ozemljih, na katerih se uporablja Pogodba o ustanovitvi Evropske skupnosti, pod pogoji, določenimi v tej pogodbi, in na ozemlju Zelenortskih otokov na drugi strani.
Na podlagi sporazuma lahko ladje Skupnosti svoje ribolovne dejavnosti v IEC Zelenortskih otokov izvajajo onstran 12 navtičnih milj od temeljnih črt.
Obdobje uporabe, možnosti ribolova ter predujmi in pristojbine lastnikov plovil:
Obstoječi sporazum se uporablja pet let od začetka njegove veljavnosti in ga je možno obnoviti za dodatna obdobja po pet let. Priložena sta mu protokol in priloga, ki za obdobje od 1. septembra 2006 do 31. avgusta 2011 določata možnosti ribolova in finančni prispevek, določene s sporazumom o partnerstvu, ter pogoje za izvajanje ribolova v ribolovni coni Zelenortskih otokov za ladje Skupnosti.
S tem novim protokolom je dovoljen samo ribolov tuna, s čimer se bo število ribolovnih dovoljenj za evropska ribiška plovila zmanjšalo s 117 na 84.
Možnosti ribolova so:
- zamrzovalna plovila za ribolov tunov s potegalkami: 25 plovil (Španija - 12; Francija - 13), 32 % manj v primerjavi s prejšnjim sporazumom;
- plovila za ribolov tunov z ribiško palico: 11 plovil (Španija - 7; Francija - 4), 39% manj v primerjavi s prejšnjim sporazumom;
- plovila za ribolov s površinskimi parangali: 48 plovil (Španija - 41; Portugalska - 7), 23% manj v primerjavi s prejšnjim sporazumom.
Vsa ta dovoljenja se nanašajo na ribolov tuna .
Predujmi in pristojbine lastnikov plovil:
- 35 EUR za plovila s potegalkami in plovila s parangali (v primerjavi s prejšnjimi 25 EUR) na tono tunov, ujetih v ribolovni coni Zelenortskih otokov. Za plovila za ribolov tunov z ribiško palico še naprej velja pristojbina 25 EUR zaradi majhnega obsega te vrste ribolova. Letni predujmi znašajo 3.950 EUR za plovila za ribolov tunov s potegalkami, 500 EUR za plovila za ribolov tunov z ribiško palico in 2.900 EUR za plovila za ribolov s površinskimi parangali (torej + 38 %, + 25 % in + 38 %).
Finančni prispevek in načini plačevanja
Skupnost dodeli Zelenortskim otokom enkratni finančni prispevek, ki se določi na podlagi dveh povezanih dejavnikov:
(a) dostop plovil Skupnosti do ribolova na Zelenortskih otokih
(b) finančna podpora Skupnosti za spodbujanje odgovornega ribolova in trajnostno izkoriščanje ribolovnih virov v vodah Zelenortskih otokov.
Skupnost se obvezuje, da bo v obdobju trajanja sporazuma plačala 325.000 EUR letno za ulov 5000 ton tunov in 60.000 EUR letno za finančno podporo in izvajanje pobud na področju ribiške politike Zelenortskih otokov.
Skupnost v času uporabe tega protokola vsako leto plača vsoto zgoraj omenjenih zneskov v višini 385.000 EUR.
Plačilo finančnega prispevka se za prvo leto opravi najkasneje do 30. novembra 2006 in najkasneje do 30. junija 2007, 2008, 2009 in 2010 za naslednja leta.
Osemdeset odstotkov (80 %) celotnega finančnega prispevka, t.j. 308.000 EUR, je vsako leto namenjenih podpori in izvajanju pobud za spodbujanje trajnostnega in odgovornega ribištva, ki jih opredeli vlada Zelenortskih otokov v okviru svoje ribiške politike.
Novi sporazum s tem ne določa več specifičnih ukrepov, temveč predvideva splošno finančno podporo za izvajanje pobud, ki jih vlada Zelenortskih otokov sprejme v okviru svoje ribiške politike.
Novi sporazum uvaja tudi sistem spodbud za plovila Skupnosti, ki svoj ulov iztovarjajo v pristaniščih Zelenortskih otokov.
Spremljanje in nadzor:
- Protokol o VMS (sistem spremljanja plovil), priložen k sporazumu, vsebuje določbe za satelitsko spremljanje ribolovnih plovil Skupnosti, ki delujejo v izključni ekonomski coni Zelenortskih otokov, s čimer se bodo izpolnile dolgoletne zahteve Zelenortskih otokov.
Ta sistem določanja položaja plovil je treba uvesti najkasneje 15 mesecev po začetku veljavnosti tega sporazuma.
- Sporazum poleg tega predvideva tudi ustanovitev skupnega odbora za spremljanje izvajanja tega sporazuma.
SKLEPNE UGOTOVITVE
Obravnavani sporazum je del novega partnerskega pristopa k zunanjemu vidiku skupne ribiške politike, kot je bilo predlagano v sporočilu Komisije Evropskemu parlamentu in odobreno s sklepi Sveta julija 2004. Novi sporazumi o partnerstvu bi morali prispevati k usklajenosti trenutnih ciljev ribiške in okoljske politike ter politike razvojnega sodelovanja. Cilj je usklajevanje zastopanja interesov evropskega ribiškega sektorja in vzdrževanje njegove oddaljene flote ob upoštevanju načel odgovornega in trajnostnega ribolova z vzpostavitvijo ali izboljšanjem sposobnosti držav v razvoju za izrabo svojih morskih virov, kar povečuje lokalno dodano vrednost in zagotavlja pravično ceno za plačilo možnosti ribolova, ponujenih ribolovni floti Skupnosti.
Poročevalec poziva Komisijo, naj zagotovi, da bo besedilo v skladu z dejansko vsebino sporazuma z vidika preglednosti ter v izogib morebitnim konfliktom in nesporazumom pri izvajanju in nadzoru, ki bi lahko ogrozili dejavnosti flote Skupnosti in odnose na področju ribištva med EU in tretjimi državami.
Poročevalec pozdravlja dejstvo, da je bila pri vseh ukrepih, ki se bodo izvajali v skladu s sporazumom, v celoti spoštovana suverenost Zelenortskih otokov, in poudarek, namenjen kontinuiranemu političnemu dialogu med stranema, bodisi neposrednemu bodisi v okviru pristojnih mednarodnih organizacij, z namenom prenosa ter izmenjave znanja in izkušenj, potrebnih za zagotavljanje odgovornega upravljanja z ribolovnimi viri in razvoj ribiškega sektorja na Zelenortskih otokih, kot tudi pospeševanja sodelovanja med gospodarskimi dejavniki Skupnosti in Zelenortskih otokov, ki obstaja že 25 let.
Poročevalec opozarja, da Evropski parlament zopet ni bil pravočasno zaprošen za mnenje o tej zadevi. Takšno ravnanje pogosto otežuje ali onemogoča uporabno in pravočasno posvetovanje s to institucijo (rok za prvo plačilo: 30. november 2006 ).
20.11.2006
MNENJE Odbora za proračun
za Odbor za ribištvo
o predlogu Uredbe Sveta o sklenitvi Sporazuma o partnerstvu v ribiškem sektorju med Evropsko skupnostjo in Republiko Zelenortski otoki
( KOM(2006)0363 – C6‑0282/2006 – 2006/0122(CNS) )
Pripravljavka mnenja:
Helga Trüpel
KRATKA OBRAZLOŽITEV
Ta predlog Komisije je najnovejši poskus v njenih nenehnih prizadevanjih, da bi obstoječe "sporazume o ribolovu" ob poteku veljavnosti k njim priloženih protokolov spremenili v "sporazume o partnerstvu v ribiškem sektorju".
Novi protokol bo floti EU za ribolov tunov omogočal dostop do voda Zelenortskih otokov od 1. septembra 2006 do 31. avgusta 2011, kot sledi:
2006-2011
2001-2005
Plovila z zapornimi plavaricami
25 (Španija, Francija)
37
Plovila za ribolov s površinskimi parangali
48 (Španija, Portugalska)
63
Plovila za ribolov z ribiško palico
11 (Španija, Francija)
18
Skupaj
84
118
Glede na število plovil za ribolov tunov to pomeni skoraj 30 % zmanjšanje dostopa. Količina tunov, ki jo smejo uloviti flote, se je zmanjšala s 7 000 ton letno na 5 000 ton. Poleg tega je Portugalska v skladu s prejšnjim protokolom na to območje smela pošiljati več plovil s pridnenimi parangali, vendar je ta možnost sedaj odpravljena. V zameno za pravico do ribolova bo EU vladi Zelenortskih otokov plačala 385 000 EUR na leto. To pomeni, da bo manjšemu številu plovil dovoljen manjši ulov, saj je nadomestilo, ki je bilo predvideno v prejšnjem protokolu, znašalo 680 000 EUR.
Poleg prispevka EU morajo lastniki plovil plačati pristojbine za dovoljenja, ki bi po izračunih Komisije v primeru Zelenortskih otokov lahko znašali še nadaljnjih 243 450 EUR. Zaradi izpolnjevanja obveznosti glede povečanja deleža, ki ga industrija prispeva za stroške teh sporazumov, se je tudi pristojbina, ki jo lastniki plovil plačajo na tono prijavljenih ulovljenih tunov, glede na prejšnji protokol povečala s 25 EUR na 35 EUR. Dejstvo, da bo moral sektor nositi večji delež stroškov, je sicer treba pozdraviti, vendar je treba upoštevati, da bi v nekaterih okoliščinah, npr. ko kvota tuna ni v celoti izkoriščena, nova plačilna shema lahko pomenila, da bi tretja država v skupnem seštevku prejela manj.
Eden izmed potencialno koristnih dosežkov "sporazumov o partnerstvu v ribiškem sektorju" je spremenjen način dodeljevanja sredstev. V skladu s prejšnjimi sporazumi bi se tretja država obvezala, da bo vsako leto potrošila določene vsote denarja na posebnih področjih. Tako je morala vlada Zelenortskih otokov v skladu s prejšnjim protokolom porabiti določene vsote za programe, kot so programi znanstvenih raziskav, spremljanja in nadzora ter programi za izboljšanje kontrole kakovosti ribiških proizvodov. Komisija je imela velike težave pri zagotavljanju porabe denarja v skladu s temi obveznostmi, kar ni pripomoglo niti k preglednosti sporazumov niti k doseganju ravni odgovornega ribištva.
Novi sporazumi o partnerstvu bodo bolj fleksibilni. Skupni odbor bo oblikoval večletni "sektorski program za ribištvo", ki bo določil, kako vsako leto porabiti 80 % celotnega nadomestila (tj. 308 000 EUR), ki so ga Zelenortski otoki dodelili razvoju odgovornega ribištva. Opredeljeni bodo cilji programa in postopkov, ki so bili razviti za ocenjevanje rezultatov, doseženih vsako leto. Novi pristop bi lahko izboljšal upravljanje sporazuma in, če bodo informacije objavljene, tudi povečal njegovo preglednost. Odbor za proračun vztraja, da ga je treba obveščati o teh ocenah. Ker gre za novost v protokolih, je še prezgodaj govoriti, ali se bo izkazala za uporabno in privedla do odgovornejšega in trajnostnega ribištva na Zelenortskih otokih, in jo je zato treba natančno spremljati.
Drug vidik novih sporazumov EU o partnerstvu v ribiškem sektorju je zahteva, da je treba izvesti podrobno naknadno oceno prejšnjega protokola. Parlament je prejel povzetek ocene in ta vsebuje nekaj skrb zbujajočih komentarjev, ki bi jim Odbor za proračun moral posvetiti pozornost. Svetovalci ugotavljajo, da:
• je težko oceniti učinek ribolova EU na morske pse;
• so poročila nekaterih flot o ulovu nepopolna;
• ni podatkov o pridnenem ribolovu s parangali, zelo malo podatkov o ribolovu z ribiško palico, podatki o ribolovu s površinskimi parangali pa so nepopolni;
• je ribolov vrst tunov v celoti zelo intenziven;
• je ulov želv prepovedan.
Nekateri od teh pomislekov so bili obravnavani na pogajanjih, saj se je število plovil za ribolov tunov rahlo zmanjšalo in plovila s pridnenimi parangali niso bila vključena v nov protokol, vendar mora Komisija te flote spremljati in zagotoviti rešitve drugih kritik.
Glede na to, da je velik problem tega in drugih sporazumov, ki se stalno ponavlja, pomanjkanje ustreznih poročil o ulovu, se predlaga sprememba, ki bi tistim plovilom, ki svojega ulova ne sporočajo, preprečila prejemanje finančne podpore Skupnosti.
PREDLOGI SPREMEMB
Odbor za proračun poziva Odbor za ribištvo kot pristojni odbor, da v svoje poročilo vključi naslednje predloge sprememb:
Besedilo, ki ga predlaga Komisija
Še ni objavljeno v UL.
Predlogi sprememb Parlamenta
Predlog spremembe
1
Člen 3 a (novo)
Člen 3a
Komisija vsako leto oceni, ali so države članice, katerih plovila delujejo v skladu s tem protokolom, izpolnile obveznosti glede poročanja.
Obrazložitev
Plovila, ki ne izpolnjujejo najosnovnejše obveznosti, tj. poročanje o svojem ulovu, ne bi smela prejemati finančne podpore od EU.
Predlog spremembe
2
Člen 3 b (novo)
Člen 3b
Komisija letno poroča Evropskemu parlamentu in Svetu o rezultatih večletnega sektorskega programa, opisanega v členu 7 protokola.
Obrazložitev
Da bi lahko ocenili, ali se nadomestilo, ki ga plačuje EU, ustrezno uporablja in ali dejansko spodbuja trajnostno uporabo ribolovnih virov na Zelenortskih otokih, mora Komisija Parlamentu vsako leto predložiti poročilo.
Predlog spremembe
3
Člen 3 c (novo)
Article 3c
Komisija pred iztekom veljavnosti protokola in začetkom novih pogajanj za njegovo morebitno podaljšanje predloži Evropskemu parlamentu in Svetu naknadno oceno protokola skupaj z analizo stroškov in koristi.
Obrazložitev
Pred začetkom novih pogajanj je potrebna ocena trenutnega protokola, zato da se ugotovi, ali je treba v morebitno obnovo protokola vključiti spremembe in kakšne naj bi te bile.
POSTOPEK
Naslov
Predlog Uredbe Sveta o sklenitvi Sporazuma o partnerstvu v ribiškem sektorju med Evropsko skupnostjo in Republiko Zelenortski otoki
Referenčni dokumenti
KOM(2006)0363 – C6‑0282/2006 – 2006/0122(CNS)
Pristojni odbor
PECH
Mnenje pripravil Datum razglasitve na zasedanju
BUDG 7.9.2006
Okrepljeno sodelovanje – datum razglasitve na zasedanju
Pripravljavec/-ka mnenja Datum imenovanja
Helga Trüpel
4.9.2006
Nadomeščeni/-a pripravljavec/-ka mnenja
Obravnava v odboru
20.11.2006
Datum sprejetja
20.11.2006
Izid končnega glasovanja
+:
-:
0:
25
Poslanci, navzoči pri končnem glasovanju
Reimer Böge, Simon Busuttil, Gérard Deprez, Brigitte Douay, Bárbara Dührkop Dührkop, James Elles, Louis Grech, Nathalie Griesbeck, Catherine Guy-Quint, Anne E. Jensen, Alain Lamassoure, Janusz Lewandowski, Vladimír Maňka, Mario Mauro, Jan Mulder, Gérard Onesta, Giovanni Pittella, Wojciech Roszkowski, Antonis Samaras, Esko Seppänen, László Surján, Kyösti Virrankoski, Ralf Walter
Namestniki, navzoči pri končnem glasovanju
Hans-Peter Martin, Margarita Starkevičiūtė
Namestniki (člen 178(2)), navzoči pri končnem glasovanju
Pripombe (na voljo samo v enem jeziku)
…
5.10.2006
MNENJE Odbora za razvoj
za Odbor za ribištvo
o predlogu Uredbe Sveta o sklenitvi Sporazuma o partnerstvu med Evropsko skupnostjo in Republiko Zelenortski otoki o ribolovu
( KOM(2006)0363 – C6‑0282/2006 – 2006/0122(CNS) )
Pripravljavka mnenja:
Luisa Morgantini
KRATKA OBRAZLOŽITEV
Politika o razvojnem sodelovanju Evropske unije in skupna ribiška politika morata biti dosledni, dopolnjujoči se in usklajeni, da bosta skupaj prispevali k zmanjševanju revščine v zadevnih državah in njihovemu trajnostnemu razvoju.
EU se je zavezala, da bo v skladu z določili vrha Združenih narodov v Johannesburgu iz leta 2002 zagotovila trajnostni ribolov po vsem svetu z ohranjanjem in obnovo ravni staležev in tako dosegla najboljši možni trajnostni izkoristek.
EU je sprejela kodeks ravnanja za odgovoren ribolov Organizacije Združenih narodov za prehrano in kmetijstvo.
Prisotnost EU na oddaljenih ribolovnih območjih je legitimen cilj, pri tem pa ne smemo pozabiti, da je treba hkrati z interesi za razvoj narodov, s katerimi se podpisujejo sporazumi o ribolovu, zaščititi tudi ribiške interese EU.
Pozdravljamo torej resolucijo o ribištvu in njegovih socialnih ter okoljskih vidikih v državah v razvoju, ki jo je 22. junija 2006 sprejela skupna parlamentarna skupščina AKP–EU, zlasti ker navaja, da je treba zaščito ribolovnih interesov EU in držav AKP uskladiti s trajnostnim upravljanjem ribolovnih virov v gospodarskem, socialnem in okoljskem smislu na eni strani ter z možnostmi za preživljanje obalnih skupnosti, odvisnih od ribolova, na drugi.
Ponovno poudarjamo spoštovanje sporazuma iz Cotonouja, kakor je navedeno v ribiškem sporazumu o partnerstvu držav AKP–EU. Vztrajamo, da je treba v celoti upoštevati člen 9 sporazuma iz Cotonouja o človekovih pravicah, demokratičnih načelih, dobremu vodenju in pravni državi, ter pozdravljamo zagotovila, ki so jih službe Komisije dale Odboru za razvoj, da bodo vsebino člena 9 upoštevale pri pogajanjih o sporazumih z državami v razvoju, vendar ne zgolj z državami AKP.
Predlagani sporazum bo nadomestil sporazum med Evropsko gospodarsko skupnostjo in Republiko Zelenortski otoki, ki je začel veljati septembra 1991.
Predlagani sporazum je sklenjen za obdobje petih let od datuma zaključka ustreznih postopkov za sprejetje in se lahko obnovi .
Protokol k predlaganemu sporazumu omogoča ribolov španskim, portugalskim in francoskim plovilom za ribolov tunov s površinskimi parangali, zamrzovalnim plovilom za ribolov tunov s potegalkami in plovilom za ribolov z ribiško palico, kar skupaj znaša 84 dovoljenj.
Letno finančno nadomestilo znaša 325.000 EUR in zajema težo 5000 ton ulova na leto. Poseben znesek 60.000 EUR letno se nameni podpori in izvajanju pobud, sprejetih v okviru sektorske ribiške politike Zelenortskih otokov.
Finančno nadomestilo se lahko podvoji, če skupni letni ulov presega 5000 ton.
Pristojbine za lastnike plovil bi lahko letnemu dohodku Zelenortskih otokov prinesle dodatnih okoli 243 450 EUR.
Pozdravljamo omenjeno povezavo z nacionalnimi pobudami in upamo, da bodo te vključevale tudi financiranje projektov lokalne infrastrukture za predelavo in trženje rib, ki bi lokalnemu prebivalstvu omogočali, da presežejo samooskrbni ribolov.
Pozdravljamo tudi dejstvo, da sporazum temelji na presoji lokalnega ribolova in spodbuja znanstveno in tehnično sodelovanje z lokalnimi oblastmi. Zgoraj omenjena resolucija med državami AKP in EU določa, da mora biti znanstvena ocena virov prvi pogoj za dostop do ribolova in da se nadaljnja ribolovna dovoljenja izdajajo na podlagi letne presoje virov. Ta pristop odobravamo in obe strani prosimo, da ga upoštevata.
Ne odobravamo pa postopka, sprejetega za ta sporazum, saj bi moral Parlament sodelovati pri pogajalskem mandatu, ki naj bi ga Svet podelil Komisiji, in bi moral biti obveščen o poteku pogajanj. Zelenortski otoki igrajo pomembno regionalno politično vlogo, sporazum bi torej moral biti zgled za druga pogajanja, ki so v teku v isti regiji. Zelenortski otoki so zaprosili tudi za poseben pridružitveni status z ES in zelo pomembno je, da Parlament pravočasno pripravi politično analizo predlaganega sporazuma.
Parlament je bil zaprošen za mnenje o predlaganem sporazumu julija 2006, kar je sedem mesecev po začetku njegove obravnave, veljati pa naj bi začel 1. septembra. Parlament bi moral temu ugovarjati in vztrajati, da je to nesprejemljivo.
Komisija in Svet morata doseči dogovor o pogojih, na podlagi katerih se je dejansko mogoče posvetovati s Parlamentom. Če do dogovora ne bo prišlo, si mora Odbor za ribištvo prizadevati, da se Parlament odzove samo na sedanje stanje, kar vključuje tudi možnost glasovanja proti sporazumom o ribolovu, predlaganim po sedanjem postopku.
Pozdravljamo torej odločitev Odbora za razvoj, da se v letu 2007 kot prvi korak v pravo smer pripravi razpravo o sporazumih o partnerstvu na področju ribolova in o vlogi Parlamenta v postopkih.
PREDLOG SPREMEMBe
Odbor za razvoj poziva Odbor za ribištvo kot pristojni odbor, da v svoje poročilo vključi naslednji predlog spremembe:
Besedilo, ki ga predlaga Komisija
Še neobjavljeno v UL.
Predlog spremembe Parlamenta
Predlog spremembe
1
Uvodna izjava 2 a (novo)
(2a) Finančno nadomestilo ES se nameni razvoju obalnega prebivalstva, odvisnega od ribolova, in odpiranju majhnih industrijskih obratov za zmrzovanje in predelavo rib;
POSTOPEK
Naslov
Predlog Uredbe Sveta o sklenitvi Sporazuma o partnerstvu med Evropsko skupnostjo in Republiko Zelenortski otoki o ribolovu
Referenčni dokumenti
KOM(2006)0363 – C6‑0282/2006 – 2006/0122(CNS)
Pristojni odbor
PECH
Mnenje pripravil Datum razglasitve na zasedanju
DEVE 7.9.2006
Okrepljeno sodelovanje – datum razglasitve na zasedanju
Pripravljavec/-ka mnenja Datum imenovanja
Luisa Morgantini 4.9.2006
Nadomeščeni/-a pripravljavec/-ka mnenja
Obravnava v odboru
3.10.2006
Datum sprejetja
3.10.2006
Izid končnega glasovanja
+:
-:
0:
26
0
0
Poslanci, navzoči pri končnem glasovanju
Margrete Auken, Alessandro Battilocchio, Margrietus van den Berg, Danutė Budreikaitė, Marie-Arlette Carlotti, Thierry Cornillet, Nirj Deva, Alexandra Dobolyi, Michael Gahler, Filip Andrzej Kaczmarek, Glenys Kinnock, Maria Martens, Miguel Angel Martínez Martínez, Gay Mitchell, Luisa Morgantini, José Javier Pomés Ruiz, Horst Posdorf, Frithjof Schmidt, Jürgen Schröder, Anna Záborská, Mauro Zani
Namestniki, navzoči pri končnem glasovanju
Milan Gaľa, Manolis Mavrommatis, Anne Van Lancker, Anders Wijkman, Gabriele Zimmer
Namestniki (člen 178(2)), navzoči pri končnem glasovanju
Pripombe (na voljo samo v enem jeziku)
…
POSTOPEK
Naslov
Predlog Uredbe Sveta o sklenitvi Sporazuma o partnerstvu v ribiškem sektorju med Evropsko skupnostjo in Republiko Zelenortski otoki
Referenčni dokumenti
KOM(2006)0363 - C6‑0282/2006 - 2006/0122(CNS)
Datum posvetovanja z EP
1.9.2006
Pristojni odbor Datum razglasitve na zasedanju
PECH 7.9.2006
Odbori, zaprošeni za mnenje Datum razglasitve na zasedanju
BUDG
7.9.2006
BUDG
7.9.2006
Odbori, ki niso dali mnenja Datum sklepa
Okrepljeno sodelovanje Datum razglasitve na zasedanju
Poročevalec/-ka Datum imenovanja
Duarte Freitas
27.9.2006
Nadomeščeni/-a poročevalec/-ka
Poenostavljeni postopek – datum sklepa
Oporekanje pravni podlagi Datum mnenja JURI
Popravek finančne ocene sredstev Datum mnenja BUDG
Posvetovanje EP z Ekonomsko-socialnim odborom – datum sklepa na zasedanju
Posvetovanje EP z Odborom regij – d atum sklepa na zasedanju
Obravnava v odboru
2.10.2006
21.11.2006
Datum sprejetja
21.11.2006
Izid končnega glasovanja
+:
–:
0:
15
0
3
Poslanci, navzoči pri končnem glasovanju
Elspeth Attwooll, Iles Braghetto, Luis Manuel Capoulas Santos, David Casa, Paulo Casaca, Zdzisław Kazimierz Chmielewski, Carmen Fraga Estévez, Ioannis Gklavakis, Alfred Gomolka, Pedro Guerreiro, Heinz Kindermann, Albert Jan Maat, Rosa Miguélez Ramos, Catherine Stihler, Margie Sudre, Daniel Varela Suanzes-Carpegna
Namestniki, navzoči pri končnem glasovanju
Chris Davies, Duarte Freitas
Namestniki (člen 178(2)), navzoči pri končnem glasovanju
Ole Christensen, Siiri Oviir
Datum predložitve
22.11.2006
Pripombe (na voljo samo v enem jeziku)
...
