USTNO VPRAŠANJE H-0428/09
v času vprašanj, na delnem zasedanju decembra 2009
v skladu s členom 116 Poslovnika
predložila
Marian Harkin
za Komisijo
Zadeva: Cilji EU za obnovljivo energijo
Evropska zakonodaja o uporabi energije iz obnovljivih virov je pomemben ukrep EU, ki zagotavlja, da bodo države članice pripravile stabilen politični okvir za uporabo obnovljive energije. Iz zadnjih poročil Komisije o napredku je razvidno, da bodo nekatere države članice s težavo dosegle cilj 5,75-odstotnega deleža obnovljive energije v prometnem sektorju do leta 2010. Ali Komisija lahko predstavi ukrepe, ki jih je sprejela za povečanje proizvodnje trajnostnih biogoriv v EU? Kako bo Komisija ukrepala, da bo zagotovila, da bodo države kot Irska, ki trenutno zaostajajo pri doseganju 5,75-odstotnega cilja, uvedle nove spodbude za proizvodnjo biogoriv, ki bi bile ekonomsko dovolj privlačne za vključevanje malih podjetij in kmetijskega sektorja?
