P7_TA-PROV(2011)0279
Ribolovne možnosti in finančni prispevek, ki jih zagotavlja Sporazum o partnerstvu v ribiškem sektorju med Evropsko unijo in Republiko Sejšeli ***
A7-0192/2011
Zakonodajna resolucija Evropskega parlamenta z dne 23. junija 2011 o osnutku sklepa Sveta o sklenitvi Protokola o določitvi ribolovnih možnosti in finančnega prispevka, ki jih zagotavlja Sporazum med Evropsko skupnostjo in Republiko Sejšeli o partnerstvu v ribiškem sektorju (17238/2010 – C7-0031/2011 – 2010/0335(NLE))
(Odobritev)
Evropski parlament
, –
ob upoštevanju osnutka sklepa Sveta (17238/2010),
–
ob upoštevanju osnutka protokola k Sporazumu o partnerstvu v ribiškem sektorju med Evropsko skupnostjo in Republiko Sejšeli (17237/2010),
–
ob upoštevanju prošnje za odobritev, ki jo Svet podal v skladu s členom 43 in točko (a) drugega pododstavka člena 218(6) Pogodbe o delovanju Evropske unije ( C7-0031/2010 ),
–
ob upoštevanju členov 81 in 90(8) Poslovnika,
–
ob upoštevanju priporočila Odbora za ribištvo ter mnenj Odbora za razvoj in Odbora za proračun ( A7-0192/2011 ),
1.
odobri sklenitev protokola;
2.
poziva Komisijo, naj Parlamentu posreduje sklepe sej in dela skupnega odbora iz člena 9 Sporazuma o partnerstvu v ribiškem sektorju med Evropsko unijo in Republiko Sejšeli (v nadaljnjem besedilu „sporazum o partnerstvu“), pa tudi večletni sektorski program iz člena 3 protokola;
3.
poziva Komisijo, naj Parlamentu in Svetu v zadnjem letu uporabe protokola in pred začetkom pogajanj za obnovitev sporazuma o partnerstvu predloži poročilo o njegovem izvajanju;
4.
poziva Komisijo, naj pripravi poročilo o razvoju piratstva v izključni ekonomski coni Sejšelov med letoma 2006 in 2010 ter njen vpliv na sejšelsko in evropsko ribištvo;
5.
zahteva, da predstavniki Odbora Parlamenta za ribištvo kot opazovalci sodelujejo na sejah skupnega odbora iz člena 9 sporazuma o partnerstvu;
6.
naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic in Republike Sejšeli.
