P7_TA(2010)0413
Sporazum med Evropsko unijo in vlado Ferskih otokov o znanstvenem in tehnološkem sodelovanju ***
A7-0303/2010
Zakonodajna resolucija Evropskega parlamenta z dne 23. novembra 2010 o osnutku sklepa Sveta o sklenitvi Sporazuma med Evropsko unijo in vlado Ferskih otokov o znanstvenem in tehnološkem sodelovanju, ki Ferske otoke pridružuje k sedmemu okvirnemu programu Unije za raziskave, tehnološki razvoj in predstavitvene dejavnosti (2007-2013) (11365/2010 – C7-0184/2010 – 2009/0160(NLE))
(Odobritev)
Evropski parlament
, –
ob upoštevanju osnutka sklepa Sveta (11365/2010),
–
ob upoštevanju osnutka sporazuma med Evropsko unijo in vlado Ferskih otokov o znanstvenem in tehnološkem sodelovanju, ki Ferske otoke pridružuje k sedmemu okvirnemu programu Unije za raziskave, tehnološki razvoj in predstavitvene dejavnosti (2007–2013) (05475/2010),
–
ob upoštevanju zahteve za odobritev, ki jo je Svet podal v skladu s členom 186(3) in točko (v) točke (a) drugega pododstavka člena 218(6) Pogodbe o delovanju Evropske unije ( C7-0184/2010 ),
–
ob upoštevanju člena 81, člena 90(8) in člena 46(1) Poslovnika,
–
ob upoštevanju priporočila Odbora za industrijo, raziskave in energetiko ( A7-0303/2010 ),
1.
odobri sklenitev sporazuma;
2.
naroči svojemu predsedniku, naj stališče Parlamenta posreduje Svetu in Komisiji ter vladam in parlamentom držav članic in Ferskih otokov.
