P6_TA(2008)0174
Letna strategija politik Komisije za leto 2009
B6-0144 , 0174 in 0175/2008
Resolucija Evropskega parlamenta z dne 24. aprila 2008 o letni strategiji politik Komisije za leto 2009
Evropski parlament
, –
ob upoštevanju sporočila Komisije o letni strategiji politik za leto 2009 ( KOM(2008)0072 ),
–
ob upoštevanju sporočila Komisije o svojem zakonodajnem in delovnem programu za leto 2008 ( KOM(2007)0640 ),
–
ob upoštevanju člena 103(4) svojega Poslovnika,
A.
ker je strukturiran dialog s Komisijo pomemben medinstitucionalni korak pri izvajanju zakonodajnega in delovnega programa za leto 2008 ter oblikovanju in opredelitvi zakonodajnega in delovnega programa za leto 2009,
B.
ker je zato treba pravočasno izpeljati strukturiran dialog, da se bo mogoče posvetiti opredeljevanju ključnih strateških ciljev Evropske unije za leto 2009,
Rast in zaposlovanje
1.
ponovno poudarja pomen učinkovitega izvajanja lizbonske strategije in izpostavlja medsebojno odvisnost gospodarskega, družbenega in okoljskega napredka pri oblikovanju dinamičnega in inovativnega trajnostnega gospodarstva;
2.
pozdravlja zakasnelo podporo za mala in srednje velika podjetja (MSP), ki temelji na prihodnjem evropskem aktu o malem gospodarstvu; meni, da je ta akt zelo pomembna strategija za podporo MSP; ugotavlja tudi, da sta za najprimernejšo podporo MSP potrebna tudi zakonodaja in finančni okvir; vendar pa svari pred zlorabljanjem teh instrumentov za zapiranje nacionalnih trgov, s čimer bi zmanjšali evropsko konkurenčnost in izbiro za potrošnike; ponovno poziva Komisijo, naj predloži zakonodajni predlog o statutu evropske družbe v zasebni lasti;
3.
pozdravlja bolj sistematično in integrirano spremljanje trga ključnih dobrin in storitev z namenom, da bi se prepoznale težave; opozarja, da bi to lahko vključevalo preiskave konkurenčnih vidikov, kar pa ne sme škoditi malim in srednjim podjetjem ali proizvodom in storitvam na notranjem trgu; je seznanjen z namero Komisije, da področno zakonodajo na področju notranjega trga z blagom uskladi z novim zakonodajnim okvirom, vendar jo ponovno poziva, naj spremlja pravilno izvajanje in spoštovanje sektorske zakonodaje v državah članicah, ter opozarja tudi, da je treba skupaj s pregledom Direktive 2001/95/ES UL L 11, 15.1.2002, str. 4.
o splošni varnosti proizvodov opraviti splošen pregled; poziva k stalnem posvečanju pozornosti prenosu ključnih direktiv o notranjem trgu, zlasti Direktive 2006/123/ES UL L 376, 27.12.2006, str. 36.
o storitvah na notranjem trgu, ter k nadaljnjemu razvoju instrumentov notranjega trga;
4.
pozdravlja nadaljnje ukrepanje v zvezi s pregledom enotnega trga za leto 2007 v obliki pobude za mešana partnerstva med Komisijo in državami članicami za izvajanje in uveljavljanje zakonodaje notranjega trga; je seznanjen s predlogi sprememb več direktiv po novem pristopu za posodobitev notranjega trga blaga; poziva Komisijo, naj še naprej sprejema ukrepe za izboljšano sodelovanje z državami članicami na tem področju; vendar pa obžaluje, da ni konkretnega usklajevanja zakonodajnih predlogov na področju notranjega trga; poudarja pomen vzajemnega priznavanja, skupaj s ciljnim usklajevanjem na notranjem trgu, da bi se izpopolnil notranji trg blaga in storitev;
5.
meni, da doseganje visoko zastavljenih ciljev lizbonske strategije zahteva nov pristop k razvoju in spodbujanju raziskav; prosi, naj se pred vmesnim pregledom pripravi prva ocena izvajanja sedmega okvirnega programa za raziskave in ocena dosedanjih dejavnosti Evropskega raziskovalnega sveta;
6.
opozarja, da je glede na sedanjo finančno krizo nadvse pomembno ohraniti stabilnost finančnih trgov in pomiriti potrošnike; ugotavlja, da je sedanja kriza pokazala na potrebo, da Evropska unija razvije ukrepe za nadzor nad delovanjem, da bi okrepila preglednost vlagateljev, izboljšala standarde vrednotenja, bonitetnega nadzora in vlogo bonitetnih agencij; poziva Komisijo, naj pri oblikovanju zemljevida, ki ga je sprejel svet Ecofin decembra 2007, tesno sodeluje s Parlamentom, da bi izboljšali Lamfalussyjev postopek, zakonodajo o finančnih storitvah ter postopek prenosa in izvajanja; meni, da bi morala napovedana ciljna revizija Direktive 2006/48/ES UL L 177, 30.6.2006, str. 1. Direktiva, kakor je bila nazadnje spremenjena z Direktivo 2008/24/ES (UL L 81, 20.3.2008, str. 38).
o začetku opravljanja in opravljanju dejavnosti kreditnih institucij in Direktive 2006/49/ES UL L 177, 30.6.2006, str. 201. Direktiva, kakor je bila nazadnje spremenjena z Direktivo 2008/23/ES (UL L 76, 19.3.2008, str. 54).
o kapitalski ustreznosti investicijskih podjetij in kreditnih institucij izboljšati preglednost za vlagatelje in obvladovanje tveganj, s čimer bi se izboljšalo zaupanje med udeleženci na trgu; potrjuje nujnost boljšega in enotnega zastopanja EU v mednarodnih finančnih ustanovah in obžaluje, da ni tovrstnega predloga;
7.
pozdravlja odločenost Komisije za nadaljevanje dela v sektorju maloprodajnih finančnih storitev, saj proces povezovanja na tem področju še ni na najvišji ravni, prav tako pa je treba izboljšati konkurenco na nekaterih področjih, da se potrošnikom omogočijo konkretne koristi; poziva Komisijo k izjemno vestnemu spremljanju izvajanja Direktive 2008/48/ES o potrošniških kreditnih pogodbah;
8.
je seznanjen s prizadevanjem Komisije za doseganje ciljev glede stopnje zaposlenosti, določene v lizbonski strategiji; spodbuja Komisijo, naj nadaljuje razvoj skupnega pristopa v skladu s konceptom prožne varnosti, ki bi moral na eni strani spodbujati večjo prožnost trga delovne sile, na drugi pa ob uravnoteženem izvajanju štirih stebrov prožne varnosti povečati varnost delavcev, kar lahko prispeva k boljšim gospodarskim učinkom;
9.
poudarja, da bo Parlament preučil posledice nedavnih sodb Sodišča Evropskih skupnosti v zadevah C-438/05 "Viking' (International Transport Workers' Federation, Finnish Seamen's Union), sodba z dne 11. decembra 2007.
, C-341/05 Laval, sodba z dne 18. decembra 2007.
in C-346/06 Rüffert, sodba z dne 3. aprila 2008.
z razpravo na plenarnem zasedanju, ki mu bo sledilo parlamentarno poročilo o izzivih kolektivnega pogajanja;
10.
obžaluje, da Komisija v letni strategiji politik za leto 2009 pripisuje tako malo pomena vprašanjem s področja kulture in izobraževanja; poziva Komisijo, naj okrepi evropski izobraževalni prostor, zlasti z izboljšanjem kakovosti, učinkovitosti in dostopnosti evropskih sistemov izobraževanja in usposabljanja; poudarja, da je treba posvetiti posebno pozornost vseživljenjskemu učenju z razvojem mobilnosti študentov, znanja jezikov in izobraževanja odraslih; poudarja pomembnost kulturne raznolikosti, zlasti na področju digitalnih vsebin;
11.
pozdravlja napoved Komisije o prihodnjem sporočilu o dialogu med univerzami in podjetji, da se evropskim univerzam zagotovi položaj, ki jim bo omogočal tekmovanje z najboljšimi univerzami na svetu; podpira pobudo Komisije za zeleno knjige o kulturnih in ustvarjalnih industrijah ter poudarja, da je treba sprejeti dodatne ukrepe EU na tem področju, ki precej prispeva k rasti in ustvarjanju novih delovnih mest; meni, da bi morala EU sprejeti ukrepe tudi za okrepitev kulturne identitete in raznolikosti;
12.
poudarja, da je treba postaviti bolj v središče pravice potnikov, zlasti zaščito potnikov, ki potujejo na dolgih razdaljah z avtobusi, ter potnikov na vlakih in ladjah; poudarja pomen uspešnega razvijanja sistemov za upravljanje prometa in poziva Komisijo, naj nadaljuje razvijanje raziskovalnega programa upravljanja zračnega prometa "Enotno evropsko nebo" (SESAR) in evropskega sistema za vodenje železniškega prometa (ERTMS);
Podnebne spremembe in trajnostna Evropa
13.
odločno podpira Komisijo pri nadaljnjemu razvoju energetske politike za Evropo, ki ima za cilj spodbujanje energetske neodvisnosti in krepitev solidarnosti med državami članicami; se obvezuje k tesnemu sodelovanju s Svetom in Komisijo, da bi v čim krajšem času dosegli učinkovit in delujoč sporazum o svežnju predlogov na področju energije in podnebnih sprememb; poziva Komisijo, naj čim prej predloži najboljšo in najobjektivnejšo analizo teh sprememb, ki bo kar najbolj v pomoč procesu sprejemanja zakonodajnih odločitev v Parlamentu in Svetu; ugotavlja tudi, da Evropska unija še naprej dokazuje, da sta gospodarska rast in razvoj združljiva z gospodarstvom z nizkimi emisijami ogljika; opozarja, da je treba zagotoviti, da so okoljski cilji in cilji v zvezi s spremembami podnebja vključeni v vse politike in finančne programe EU;
14.
se zaveda, da je uspeh te strategije odvisen tudi od sposobnosti Evropske unije, da prepriča svoje svetovne partnerje, zlasti glavne akterje, naj se ji pridružijo; zato poudarja, da mora EU nastopiti enotno ter na tem področju pokazati solidarnost; je seznanjen z nedavno pripravljenim dokumentom visokega predstavnika in Komisije, posredovanega Evropskemu svetu z naslovom "Podnebne spremembe in mednarodna varnost" S 133/08.
ter poudarja, da je potrebno vprašanja s področja energije, podnebnih sprememb in zunanjih zadev reševati s skupnim pristopom; obžaluje, da ni letnih in dolgoročnih strategij za zunanjo evropsko energetsko politiko;
15.
pozdravlja željo Komisije po zmanjšanju emisij, ki nastajajo zaradi prevoza blaga, ter jo poziva, naj predloži zakonodajni predlog o vključitvi morskih in celinskih plovnih poti v sistem trgovanja z emisijami; v zvezi s tem pozdravlja tudi razvoj nove pomorske politike in nameravano predložitev predloga o reformi skupne ureditve trga za ribiške proizvode in proizvode iz ribogojstva, vendar poziva Komisijo, da pojasni, kako namerava prerazporediti 6 milijonov EUR v okviru ribiške politike; poziva Komisijo, naj med ključne ukrepe za trajnostno Evropo, predvidene za leto 2009, vključi novo poglavje o reformi skupne ureditve trga za ribiške proizvode in proizvode iz ribogojstva;
16.
meni, da bi morala kohezijska politika ostati politika Skupnosti v skladu s Pogodbo in načelom solidarnosti, zato zavrača vse poskuse za ponovni prenos te politike v nacionalni okvir; meni, da morajo biti v prihodnje zagotovljena potrebna finančna sredstva za kohezijsko politiko, da se omogoči reševanje predvidenih novih izzivov, ki imajo ozemeljski učinek; ugotavlja, da je treba poleg gospodarske in socialne kohezije obravnavati tudi izzive, ki nastajajo zaradi demografskih sprememb, koncentracije prebivalstva v mestih, segregacije, selitvenih gibanj, nujnega prilagajanja globalizaciji, podnebnih sprememb, potrebe po zagotavljanju oskrbe z energijo ter počasnega razvoja podeželja;
17.
ugotavlja, da bodo v letu 2009 uresničene spremembe zakonodaje, o katerih se bodo dogovorili v okviru sistematskega pregleda skupne kmetijske politike, in pričakuje, da bo pri tem v celoti upoštevano stališče Parlamenta; pozdravlja napoved Komisije, da bo v letu 2009 podala številne predloge za zmanjšanje birokracije in upa, da se to nanaša tudi na kmete, zlasti ob upoštevanju navzkrižne skladnosti; pozdravlja namero Komisije, da bo spodbujala kakovostno proizvodnjo v kmetijstvu, in pričakuje, da bo dejavno sodeloval pri oblikovanju konkretnih predlogov; obžaluje, da letna strategija politik za leto 2009 ne upošteva rastočih težav glede zanesljive oskrbe s hrano;
Uresničevanje skupne politike priseljevanja
18.
pozdravlja zavezanost Komisije razvoju skupne politike priseljevanja in poudarja, da bi moral evropski pakt o politiki selitvenih tokov zajemati vprašanja, ki zadevajo preprečevanje nezakonitega in upravljanje zakonitega priseljevanja ter drznejše politike o integraciji znotraj pristojnosti EU, kakor tudi začetek izvajanja evropske azilne politike na osnovi predlogov Komisije, ki naj bi bili predstavljeni pred koncem leta; meni, da je treba revizijo druge dublinske Uredbe (ES) št. 343/2003 UL L 50, 25.2.2003, str. 1.
o vzpostavitvi meril in mehanizmov za določitev države članice, odgovorne za obravnavanje prošnje za azil, ki jo v eni od držav članic vloži državljan tretje države (Uredba Dublin II), obravnavati kot prednostno nalogo;
19.
poudarja, da je varovanje meja prav tako prednostna naloga, zato bo v tem okviru preučil nedavne predloge evidence podatkov o potnikih v EU, evropskega sistema nadzorovanja meja ter vstopa in izstopa in oceno agencije Frontex ter hkrati vztrajal, da je treba spoštovati stroga pravila o varovanju podatkov;
20.
poudarja, da je izjemno pomembno zagotoviti celovito izvajanje sistemov Schengenskega informacijskega sistema (SIS II) in Vizumskega informacijskega sistema (VIS); obenem poudarja, da je treba okrepiti agencijo Frontex, ki je pri zagotavljanju osebja in opreme odvisna od zavezanosti držav članic;
Državljani na prvem mestu
21.
ponovno zahteva revizijo osmih sektorskih direktiv, ki naj bi bile analizirane v okviru revizije pravil za varstvo potrošnikov, in delo na horizontalnih instrumentih, ki vzpostavljajo načela notranjega trga, da bi se ta zgradil; poudarja stalno potrebo po konkretni zakonodaji na področju oznak CE in oznak za varnost; spodbuja Komisijo, naj si prizadeva za spoštovanje in uveljavljanje pravil za varnost potrošniških proizvodov;
22.
poziva k številnejšim pobudam na področju civilnega sodstva, da se zagotovi uravnotežen pravni okvir, ki bi omogočil varnost in dostop do sodnega varstva; poziva k nadaljnjemu napredku skupnega referenčnega okvira kot enega najpomembnejših predzakonodajnih projektov in poudarja, da je pri njem potrebno tesno sodelovanje med Parlamentom, Svetom in Komisijo;
23.
izraža prepričanje, da ni smiselno prepovedati diskriminacijo na enem področju in jo hkrati dovoliti na drugem; pričakuje, da Komisija pripravi celovito direktivo za boj proti diskriminaciji v skladu s členom 13 Pogodbe ES, kot je predvideno v njenem delovnem programu za leto 2008, ob tem pa poudarja, da je treba spoštovati pristojnosti držav članic na tem področju;
24.
pričakuje predlog Komisije o čezmejnem zdravstvenem varstvu, ob tem pa poudarja, da je treba spoštovati pristojnost držav članic na tem področju; z veseljem pričakuje sporazum o duševnem zdravju in ponavlja zavezanost k izboljšanju zdravstvenega varstva v Evropi, kar vključuje tudi strategijo EU za boj proti raku, boleznim srca in ožilja ter drugim razširjenim hudim boleznim, vključno z redkimi boleznimi;
25.
obžaluje, da politična strategija na področju zdravstvenega varstva ostaja nedorečena; spodbuja Komisijo, naj se bolj prizadeva za zmanjševanje razlik pri zdravstvenem varstvu, ki so povezane z družbenimi, gospodarskimi in okoljskimi dejavniki, naj spodbuja zdrav način življenja in izboljša informiranost o zdravstvu, poleg tega pa naj okrepi usklajenost in hitro odzivnost pri soočanju s svetovnimi zdravstvenimi grožnjami; glede Uredbe (ES) št. 1907/2006 UL L 396, 30.12.2006, str. 1.
o registraciji, evalvaciji, avtorizaciji in omejevanju kemikalij (REACH) pa opozarja Komisijo, da je ustrezno izvajanje zakonodaje bistvenega pomena za uspeh; poziva Komisijo, naj zagotovi ustrezne pripravljalne ukrepe za prihodnje naloge v okviru REACHA;
26.
poziva, naj se naredi več pri soočanju z organiziranim kriminalom, zlasti s kriminalom na svetovnem spletu, in poziva Komisijo, naj okrepi prizadevanja pri spopadanju s trgovino z ljudmi; poziva, naj se celostno opredelijo protiteroristične politike in poziva Komisijo, naj poda predlog, ki bo varoval in podprl interese žrtev terorizma, ter oblikuje predloge za zagotovitev večje stopnje pripravljenosti na napade z biološkim orožjem;
27.
poziva Komisijo, naj preuči, kakšne prehodne določbe bi bile potrebne za sprejetje zakonodaje v zvezi s pravosodjem in notranjimi zadevami do začetka veljavnosti Lizbonske pogodbe; izpostavlja, da bo Lizbonska pogodba, ki stopi v veljavo leta 2009, Parlamentu podelila novo vlogo pri politikah v zvezi z območjem svobode, varnosti in pravice ter pri sklepanju mednarodnih sporazumov v zvezi s temi politikami; poudarja, da to pomeni, da bo treba prilagoditi nekaj zakonodaje v zvezi s sedanjo strukturo stebrov EU ter na novo opredeliti status Europola in Eurojusta;
28.
pozdravlja predlog Komisije o pravicah in varovanju otrok; ugotavlja, da je strategija Komisije o enakosti spolov zelo splošna; zato pričakuje, da bo Komisija nujno določila podrobnosti pobud, ki jih namerava izvajati v letu 2009; poziva Komisijo, da zagotovi pravočasen začetek veljavnosti programa Daphne III;
Evropa kot svetovni partner
29.
poudarja pomen, ki ga letna strategija politik pripisuje pripravam na začetek veljavnosti Lizbonske pogodbe; ugotavlja, da je treba priprave izpeljati interno in tudi na ravni odnosov Komisije s Parlamentom in Svetom; poudarja pomen ustreznih priprav na začetek veljavnosti Lizbonske pogodbe, zlasti kar zadeva ustanovitev Evropske službe za zunanje delovanje v sodelovanju s Parlamentom;
30.
poudarja pomen zaščite in spodbujanja človekovih pravic ter spoštovanja pravne države povsod po svetu, zlasti v številnih državah, kjer se človekove pravice ne spoštujejo;
31.
poudarja pomen čim prejšnje sklenitve pristopnih pogajanj s Hrvaško, kar bo tudi dalo znak širši regiji zahodnega Balkana, da je njena prihodnost v Evropski uniji, seveda v primeru izpolnjevanja nujnih zahtev;
32.
poziva Komisijo, naj celovito prispeva k reviziji evropske varnostne strategije;
33.
poziva Komisijo, naj natančno spremlja, ali se bodo pogoji, določeni v načrtu za vsestransko rešitev kosovskega vprašanja, izvajali v celoti, ter naj vztraja pri temeljih za večnarodnostno Kosovo; poziva Komisijo, naj skupaj s Svetom sprejme potrebne ukrepe za usklajevanje, da bodo različni predstavniki EU na Kosovu govorili z enim glasom; poziva Komisijo, naj prek stabilizacijsko-pridružitvenega procesa podpira in vzdržuje napredovanje držav zahodnega Balkana proti članstvu v EU;
34.
poudarja, da je potrebna strategija EU za območje Baltskega morja, da se poveča sodelovanje in vključenost držav tega območja in poziva Komisijo, naj predstavi načrt izvajanja pobude Sinergija Črnega morja;
35.
poziva k dodatnim ukrepom za krepitev evropske sosedske politike ter za povečanje pomena, ki ga ima za zadevne države; poudarja, da mora Evropska unija v odnosih s temi državami ohraniti svojo zavezanost demokratičnim vrednotam in pravni državi; poziva Komisijo, naj podpre vključitev parlamentarne dimenzije v vzhodno sosedsko politiko z ustanovitvijo parlamentarne skupščine EU-sosedstvo-vzhod, v kateri bodo združeni evropski poslanci in poslanci vzhodnih sosedskih držav;
36.
obžaluje, da ni specifičnih predlogov Komisije o novih načinih izvajanja razvojnih ciljev tisočletja, da bi dosegli cilje do leta 2015; poziva Komisijo, naj zagotovi, da se humanitarna pomoč Evropske unije, zlasti pomoč v hrani državam v razvoju, v letu 2009 ohrani, po možnosti pa celo poveča; verjame, da je uspešnost razvojnega programa iz Dohe trgovinska prednostna naloga Evropske unije, obžaluje pa, da strategija politik še ne vključuje razmišljanj o programu STO po razvojnem programu iz Dohe; meni, da bi moralo biti ambiciozno poglavje o trajnostnem razvoju nujen sestavni del vseh sporazumov o prosti trgovini, vključno z ratifikacijo glavnih konvencij Mednarodne organizacije dela ter njihovim izvajanjem, pa tudi z bistvenimi okoljskimi normami;
Izvajanje, upravljanje in boljša pravna ureditev
37.
potrjuje, da bi morali biti neodvisna presoja vpliva, ustrezno izvajanje, spremljanje in poročanje o pravu Skupnosti glede na boljšo pravno ureditev prednostna naloga; vseeno meni, da je glavna naloga Komisije pomagati državam članicam pri doseganju tega cilja; poudarja, da mora Evropski parlament tesneje sodelovati pri nadzoru izvajanja zakonodaje Skupnosti, in izpostavlja potrebo po tesnejšem medinstitucionalnem sodelovanju v zvezi s postopki komitologije;
38.
podpira predloge Komisije za zmanjšanje administrativnih bremen in opozarja na njeno odločenost, da pripomore k doseganju cilja, da do leta 2012 doseže 25 % zmanjšanje upravnega bremena in poziva, naj bodo ti cilji doseženi raje prej kot kasneje; meni, da je to ključna prednostna naloga, zlasti za MSP, in bistven prispevek k izpolnitvi lizbonske strategije; ponovno opozarja, da mora vsa zakonodaja stremeti k temu cilju; vendar pa poenostavitev, kodifikacija in preoblikovanje obstoječega pravnega reda ne sme škoditi ciljem politik;
39.
poudarja, da morajo politične prednostne naloge podpirati nove proračunske prednostne naloge, če želi imeti Evropska unija konkretno vlogo;
40.
pričakuje, da si bo Komisija prizadevala za kakovostne nacionalne izjave (26 držav članic je predložilo povzetek odhodkov EU, kot je predpisano v odstavku 44 Medinstitucionalnega sporazuma med Evropskim parlamentom, Svetom in Komisijo o proračunski disciplini in dobrem finančnem poslovodenju UL C 139, 14.6.2006, str. 1. Sporazum, kakor je bil spremenjen s Sklepom 2008/29/ES Evropskega parlamenta in Sveta (UL L 6, 10.1.2008, str. 7).
in členu 53b Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti UL L 248, 16.9.2002, str. 1. Uredba, kakor je bila nazadnje spremenjena z Uredbo (ES) št. 1525/2007 (UL L 343, 27.12.2007, str. 9).
), da jih bo lahko uporabljalo Evropsko računsko sodišče, ter zelo zgodaj pričakuje poročilo o kakovosti teh povzetkov in predloge, kako jih izboljšati; poudarja pomen izvajanja sklepov razrešnice splošnega proračuna za leto 2006, zlasti akcijskega načrta za strukturne sklade in nadaljnjega ukrepanja v zvezi z uporabo sredstev EU v zunanjih dejavnostih;
Obveščanje o Evropi
41.
poziva Komisijo, naj postavi državljane v središče evropskega projekta; poziva Komisijo, naj se še bolj osredotoči na razvoj učinkovite komunikacijske politike, ki bi državljanom zagotovila orodja za boljše razumevanje EU, zlasti v letu evropskih volitev; poudarja, da je pomembno čim prej začeti izvajati pravico do pobude državljanov v skladu z določbami Lizbonske pogodbe; opozarja na zavezanost Komisije, da glede na predlog uredbe o spremembi Uredbe (ES) št. 1049/2001 UL L 145, 31.5.2001, str. 43.
o dostopu javnosti do dokumentov Evropskega parlamenta, Sveta in Komisije ustvari večjo preglednost in lažji dostop do dokumentov;
o
o o
42.
naroči svojemu predsedniku, naj to resolucijo posreduje Svetu, Komisiji ter vladam in parlamentom držav članic.
