13.3.2007
PREDLOG RESOLUCIJE
v skladu s členom 113 Poslovnika,
ki ga vlaga Cristiana Muscardini
o genskem inženirstvu
Predlog resolucije Evropskega parlamenta o genskem inženirstvu
Evropski parlament ,
–
ob upoštevanju člena 113 svojega poslovnika,
A.
ker se gensko inženirstvo razvija vedno hitreje,
B.
ker v Los Angelesu obstaja spletna stran, ki ponuja programe za izbiro spola in testiranje za najmanj 200 genetskih bolezni,
C.
ker v ZDA ni predpisa, ki bi prepovedoval izbiro spola tistim, ki se odločijo za tehnike umetne oploditve in diagnosticiranje tako ustvarjenih zarodkov,
E.
ker je zato prihodnost človeške narave postavljena pod vprašaj in ker etične razprave ne dohajajo razvoja v laboratorijih,
1.
poziva Komisijo, naj pripravi predloge:
– da se v Evropi prepreči pojav načrtovanih otrok, ki bi bili narejeni po naročilu in ne bi imeli genetskih pomanjkljivosti, starši bi izbrali njihove telesne in umske značilnosti, kot so višina, inteligenca, barva oči, ter ne bi bili nagnjeni k depresijam in boječnosti in ne bi imeli potrebe po drogah in alkoholu;
– da se prepreči tveganje, da bi se v imenu kulture popolnosti pojavila nova oblika evgenike, ki bi bila ravno tako nevarna kot tista, ki jo je nacizem uporabljal za izboljšanje rase.
