Plenarno zasedanje Evropskega parlamenta v Bruslju: Februar 2011
Institucije
2011-02-01 - 17:27
Poslanci na poti v dvorano. Konec vojne banan vse bližje Kriza z odpadki v italijanski Kampanji Evropski poslanci bodo na dvodnevnem plenarnem zasedanju 2. in 3. februarja v Bruslju govorili o razmerah v Tuniziji, izogniti pa se ne bodo mogli niti referendumu v južnem Sudanu, na katerem so se prebivalci odločili za neodvisnost tega območja. Bodo pa poslanci načeli tudi evropske teme, kot je rast cen hrane, razpravljali pa bodo še o načinih, kako ravnati z odpadno električno in elektronsko opremo.
Na naši spletni strani vas bomo redno obveščali tako o zgoraj omenjenih kot tudi o drugih razpravah, ki so na dnevnem redu februarskega plenarnega zasedanja Parlamenta v Bruslju.
Zasedanje Evropskega parlamenta si lahko ogledate tudi v živo.
20110131FCS12843
Napovednik zasedanja - Bruselj, 2. in 3. februar 2011
.
Razprava o energetskem vrhu EU
Poslanci bodo s predstavniki Sveta in Komisije v sredo razpravljali o prednostnih nalogah Evropskega sveta, ki bo potekal 4. februarja in bo namenjen vprašanjem energetike ter inovativnosti.
Boljše upravljanje z elektronskimi in električnimi odpadki
Parlament bo v četrtek glasoval o posodobitvi pravil s katerimi naj bi se izboljšalo zbiranje in recikliranje odpadne električne in elektronske opreme (OEEO) ter preprečil nezakonit izvoz teh odpadkov. V Evropi namreč količina odpadnih aparatov, od pokvarjenih hladilnikov do zastarelih mobilnih telefonov, skokovito narašča.
Razmere v Tuniziji in Egiptu
Poslanci bodo na zasedanju razpravljali o negotovih političnih razmerah v Tuniziji in Egiptu, ter sprejemali resolucijo o obetih za odnose EU s prvo po tako imenovani jasminovi revoluciji. Razprava z visoko predstavnico za zunanje zadeve Catherine Ashton je predvidena v sredo, glasovanje pa v četrtek.
Južni Sudan: poslanska razprava po koncu referenduma
Z visoko predstavnico za skupno zunanjo politiko Catherine Ashton bodo evropski poslanci v sredo razpravljali o vlogi EU pri nedavno izvedenem referendumu o prihodnjem statusu južnega Sudana. Izzivi, ki ostajajo, so razmejitev, razdelitev prihodkov od nafte in vzpostavitev delujoče države. Delni rezultati kažejo, da so volivci podprli ločitev Jube od severa dosedanje skupne države.
Evropsko priznanje genocida nad Romi
Predsednik Evropskega parlamenta Jerzy Buzek bo ob otvoritvi zasedanja prebral izjavo o evropskem priznanju genocida nad Romi, čemur bodo sledili govori predstavnikov političnih skupin. Med drugo svetovno vojno je bilo na ozemljih, ki so jih nacisti zasedli na vzhodu Evrope, pobitih več deset tisoč Romov, na tisoče pa jih je bilo odpeljanih v uničevalna taborišča.
Demokratični nadzor financiranja razvojnih projektov spodbujanja človekovih pravic
V četrtek bo Parlament sprejemal dopolnila k uredbi o instrumentih za financiranje sodelovanja z državami v razvoju, s katerimi želi okrepiti nadzor nad porabo evropskih sredstev za razvojne projekte in spodbujanje demokracije ter človekovih pravic.
Dnevni red plenarnega zasedanja Spored oddaj na EP Live Tiskovne konference in drugi dogodki EuroparlTV Spletna stran avdiovizualnega oddelka Evropskega parlamenta
Začetek zasedanja v Bruslju: Tunizija, Egipt in genocid nad Romi
Predsednik Parlamenta Buzek odpira plenarno zasedanje Parlamenta. Ob otvoritvi plenarnega zasedanja je predsednik Evropskega parlamenta Jerzy Buzek podal izjave o trenutnih razmerah v Tuniziji in Egiptu, obletnici latvijske krvave nedelje, obešenju Sahre Bahrami v Iranu, uboju aktivista za pravice gejev v Ugandi in o genocidu Romov med drugo svetovno vojno.
"Razmere v sredozemski regiji so zelo dinamične, ob čemer je Evropski parlament bil in je vedno pripravljen podpirati demokratične spremembe, ki jih sprožijo sami državljani - naši evropski sosedi," je dejal predsednik Buzek in opozoril, da je stanje v Egiptu drugačno od tistega v Tuniziji, "vendar spremembe ne smejo izgubiti svoje dinamike".
Dodal je, da se morajo vse demokratične sile v obeh državah potruditi za politične reforme in pripraviti svobodne, demokratične volitve. "Hkrati pa jim moramo tudi mi v Evropski uniji dati jasen signal, da je demokracija v našem sosedstvu prav tako pomembna kot stabilnost teh držav," je zaključil predsednik Buzek.
V nadaljevanju je spomnil, da je bila 20. januarja dvajseta obletnica latvijske "krvave nedelje", ko so pro-sovjetski pripadniki specialne policije napadli strateška poslopja v prestolnici novo osamosvojene države, pri tem pa je bilo ubitih sedem ljudi.
Predsednik Buzek je nato pozval iranske oblasti, naj pojasnijo obtožbe proti Sahri Bahrami, Iranki z nizozemskim državljanstvom, ki so jo 29. januarja obesili zaradi domnevne trgovini z mamili. Sahra Bahrami je bila sicer aretirana neposredno po protestih zaradi spornega izida predsedniških volitvev decembra 2009.
V svojem pozivu ugandskim oblastem je predsednik dejal, da bi morale raziskati uboj aktivista za pravice gejev Davida Kata, ki se je zgodil 26. januarja, ter obžaloval dejstvo, da so homoseksualci v Ugandi obravnavani kot kriminalci.
Buzek je še napovedal, da bo 8. februarja potekala izredna seja Konference predsednikov, kjer bo gost predsednik Evropskega sveta Herman van Rompuy, ki bo, kot predvideva Lizbonska pogodba, poročal o vrhu 4. februarja. Seja bo odprta za vse poslance Parlamenta.
Poziv k skupnemu evropskemu priznanju genocida nad Romi v drugi svetovni vojni
Ob 66. obletnici osvoboditve uničevalnega taborišča Auschwitz-Birkenau, ki je bila 27. januarja, predsednik Buzek ponavlja poziv, naj Evropska unija uradno prizna, da je bil nad Romi med drugo svetovno vojno storjen genocid, ki so ga zagrešili nacisti in njihovi pomagači.
"Danes se spominjamo naših romskih bratov in sester. Romi so največja etnična manjšina v EU in so tudi najdlje ter najbolj zatirana skupnost," je poudaril Buzek. Doslej so zatiranje Romov kot genocid prepoznale samo nekatere članice Unije, predsednik Parlamenta pa se je zavzel za spremembe, boljše razumevanje njihovega položaja in odpravo diskriminacije v izobraževanju.
Spremembe dnevnega reda
Sredina razprava o razmerah v Tuniziji je razširjena v razpravo o aktualnih dogodkih v Egiptu. Resolucijo o razmerah v Egiptu bodo poslanci sprejemali na februarskem zasedanju v Strasbourgu. Razprava o naraščajočih cenah hrane je prestavljena na strasbourško zasedanje. Namesto te točke bo Parlament razpravljal o imenovanju direktorjev evropskih institucij za finančni nadzor (glasovanje v četrtek še ni potrjeno).
V četrtek ne bo razprave o poročilu o umiku imunitete za poslanca Tamása Deutscha, ampak bo Parlament neposredno glasoval o predlogu. Končni osnutek dnevnega reda Spored oddaj na EP Live
Poslanci pozivajo k spoštovanju zavez na področju energije
Predsednik Evropske komisije José Manuel Barroso nagovarja poslance. Poslanci so se dva dni pred petkovim vrhom Evropske unije, na katerem se bodo evropski voditelji posvetili vprašanjem energije in inovacij, zavzeli za spoštovanje že sprejetih zavez na teh področjih. Posebej so izpostavili nujnost tesnejšega sodelovanja držav EU na področju energije, pri čemer so menili, da lahko modernizacija energetske infrastrukture in razvoj tehnologij za večjo energetsko učinkovitost ustvarita nova delovna mesta.
Enikő Győri , predstavnica madžarskega predsedstva Sveta EU je ob tem poudarila pomen obnovljivih virov energije ter se zavzela za več raziskav na področju energetike, še posebej v okviru Evropskega raziskovalnega prostora.
José Manuel Barroso, predsednik Evropske komisije, se je najprej dotaknil zadnjih dogodkov v Tuniziji, Egiptu in Belorusiji, rekoč da je v teh državah edina pot naprej spoštovanje človekovih pravic, vladavine prava in demokracije. V zvezi z energijo je napovedal, da bo Komisija zahtevala vzpostavitev notranjega energetskega trga EU do leta 2014, za električne avtomobile pa naj bi se to zgodilo že letos.
Joseph Daul , vodja politične skupine Evropske ljudske stranke (EPP) je voditeljem EU sporočil, da državljani ne želijo videti še ene žalostne predstave na vrhu EU. Uresničevanje obstoječih zakonov na področju energije je bistveno tako za ustvarjanje novih delovnih mest kot za energetsko učinkovitost. Za zaščito evra bi morali po njegovem mnenju vzpostaviti mehanizme stabilnosti, potrebne je tudi več finančne discipline.
Nemški socialdemokrat Martin Schulz (S&D) je opozoril na problem energetske revščine v EU, hkrati pa se je zavzel za bolj prizadevno izpolnjevanje načrtov EU na področju boja proti podnebnim spremembam. "Ljudje se raje oblačijo v puloverje, kot pa da bi prižgali predrago gretje," je bil kritičen Schulz. Poslanec je bil tudi šokiran nad odsotnostjo voditeljev EU v zvezi z dogodki v Tuniziji in Egiptu. "Nobeden ne govori z ljudmi, ki se borijo za demokracijo," je opozoril.
Švedska liberalka Lena Ek (ALDE) je dejala, da ZDA vlagajo ogromne količine denarja v obnovljive vire energije, medtem ko EU ne zna izkoristiti priložnosti, ki jo ponuja boj proti grožnji podnebnih sprememb, da bi naredila korak naprej. Kje je poudarek na možnostih, ki jih odpirajo nove tehnologije, se je vprašala poslanka.
Poslanka nemških Zelenih Rebecca Harms je v zvezi z Egiptom pozvala vlade, naj se takoj odzovejo na proteste. "Sramotno bi bilo, če bi samo čakali na to, kaj se bo zgodilo," je dejala. Ob tem je poslanka menila, da EU ne bi smela spodbujati stikov z despotskimi režimi samo zaradi energije.
"EU bi morala biti ravno pri vprašanju energetske varnosti najbolj zavzeta in enotna," pa je dejal Čeh Jan Zahradil (ECR). Konservativci in reformisti podpirajo vzpostavitev skupnega energetskega trga. Položaj v Tuniziji in Egiptu pa je poslanec primerjal s tistim v vzhodni Evropi v začetku 1990ih. "Pozdravljamo demokratizacijo," je dejal.
Neučinkovitosti v energetskem sektorju je mogoče odpraviti samo z resničnimi vlaganji, je bila prepričana portugalska poslanka Marisa Matias (GUE/NGL), poudarjajoč, da je ta sektor ključen za ustvarjanje novih delovnih mest. Potrebna je energetska revolucija, ki bi vpregla nove vire energije, je poudarila.
Grška poslanka Niki Tzavela (EFD) pa je opozorila, da bi lahko kriza v Egiptu otežila energetsko oskrbo Evrope zaradi težav v sueškem prekopu. "Evropa se mora posvetiti svojim virom. Čas je, da njihovo izkoriščanje postavimo na dnevni red," je dejala. Evropski svet o energiji in inovacijah
Poslanska razprava o protivladnih demonstracijah v Egiptu in jasminovi revoluciji v Tuniziji
. Večina političnih skupin v Parlamentu je bila v sredini razpravi kritična tako zaradi odsotnosti skupnega evropskega odziva na proteste, ki potekajo v Egiptu in Tuniziji, kakor tudi zaradi neusklajene podpore protestnikom. V razpravi s Catherine Ashton so poslanci zahtevali korenite spremembe sosedske politike EU do Sredozemlja, saj je bila doslej neuspešna pri spodbujanju reform.
Visoka predstavnica za skupno zunanjo in varnostno politiko je na začetku razprave izrazila občudovanje dostojanstva in poguma protestnikov ter dodala, da so dogodki tako v Tuniziji kot Egiptu dosegli "točko, ko ni več poti nazaj".
Glede Egipta je Catherine Ashton obžalovala dejstvo, da so se mirni protesti sprevrgli v nasilje in izrazila zaskrbljenost zaradi govoric, da naj bi v sredo v spopadih uporabili tudi ostro strelivo. Egiptovske oblasti je pozvala, naj izpustijo vse priprte demonstrante in vnovič omogočijo dostop do komunikacijskih omrežij. "Zame je politika spreminjanje stvari in pomoč ljudem, da izboljšajo svoje življenje," je dejala in dodala, da "je napočil čas za miren prenos oblasti".
O Tuniziji je obvestila Parlament, da se je že srečala z novim ministrom za zunanje zadeve in novi vladi ter civilni družbi ponudila tako tehnično kot pravno pomoč za prehodno obdobje. Napovedala je, da bo Svet preučil svoje prednostne naloge, "da bi lahko ustrezno prilagodili naše oblike pomoči družbenim potrebam Tunizijcev". Pozdravila je pobudo, da bo v državo odpotovala parlamentarna delegacija, saj je za Tunizijce pomembno, "da vidijo našo zavezo njihovi demokratični tranziciji", sama pa naj bi v Tunizijo odpotovala naslednji teden.
V imenu skupine ELS je José Ignacio Salafranca Sánchez-Neyra (ES ) obžaloval, ker je kriza presenetila EU. Unija bi morala biti bolj prepoznavna in nastopati z enotnim stališčem, hkrati pa "se nismo ničesar naučili iz preteklih izkušenj dobrikanja sovražnikom demokracije". Poleg takojšnje podpore demokratičnemu prenosu oblasti bi morala EU v srednjeročnem obdobju temeljito premisliti svojo sosedsko politiko do Sredozemlja.
Adrian Severin (S&D, RO) je opozoril, da "socialni nemiri resda zagotovo prinesejo spremembe, a to še ne zagotavlja tudi sprememb na bolje". Zavzel se je za temeljito analizo razmer, da bi se izognili možni vpletenosti Unije pri premiku v drugo obliko totalitarizma. Podprl je strategijo visoke predstavnice, po kateri si je treba zavzemati tako za reforme kot za stabilnost in ob tem opozoril, da "se hudič skriva v podrobnostih".
Guy Verhofstadt (BE) je v imenu skupine ALDE potegnil vzporednice z letom 1989 v Vzhodni Evropi in izrazil razočaranje, ker Unija ni podprla ljudi na ulici. Po njegovem mnenju je Evropa naredila dve napaki: "Nismo pravočasno dojeli razsežnosti tega zgodovinskega trenutka in nismo bili sposobni prave analize razmer." Visoko predstavnico je pozval, naj spremeni stališče EU: "Unija bi morala stoodstotno podpreti egiptovsko ljudstvo in njegove zahteve. Mubarak mora državo prepustiti demokraciji."
V imenu skupine Zelenih je bil Daniel Cohn-Bendit (FR) kritičen do Ashtonove, ker je pozivala k umiritvi razmer v Egiptu. "Razmere se bodo umirile šele, ko bo Mubarak odšel," je dejal. Opozoril je, da bi morala EU poskrbeti, da bi imele na naslednjih svobodnih volitvah vse sodelujoče strani enak dostop do sredstev za kampanje, saj je med različnimi političnimi silami v Egiptu velik razkorak.
Charles Tannock (ECR, UK) je govoril o "orkanu sprememb" na severu Afrike in opozoril na zaskrbljujoč trend nasilja ter poudaril, da ima lahko predsednik Mubarak v prehodnem obdobju samo še to vlogo, da odstopi. "Ne želim ne posvetne tiranije, ne islamistične teokracije," je dodal, ter se zavzel, naj EU podpre liberalno demokracijo, ki bo temeljila na stabilnosti, miru in demokraciji.
Marie-Christine Vergiat (GUE/NGL, FR) je posvarila pred vmešavanjem v notranje zadeve Tunizije in Egipta Tunizijci so svoj cilj dosegli sami in EU jim mora pustiti, da sami dokončajo svoje delo. Prav tako je po njenem mnenju neokusno govoriti o odpiranju trgov na tej prelomni točki, ko je vloga EU pri liberalizaciji tunizijskega gospodarstva dejansko privedla do okoriščanja nekdanjega predsednika Ben Alija in njegove družine.
Fiorello Provera (EFD, IT) je opozoril na tveganja, ki jih prinaša trenutno stanje - islamizacija teh držav po vzorcu iranske revolucije in poslabšanje gospodarske razmer, kar bi še povečalo brezposelnost in okrepilo migracijske tokove proti Evropi.
Nicole Sinclaire (NI, UK) je opozorila, da Egipčani zdaj pričakujejo brezpogojno pomoč Evropske unije in izrazila nezadovoljstvo nad načinom porabe evropskih sredstev v Tuniziji. "Če bi se denar dejansko porabil za reforme, se ljudje ne bi uprli," je dejala in pozvala visoko predstavnico, naj poda pravi odgovor na vprašanje, kje so končala sredstva EU.
Glasovanje o predlogu skupne resolucije o Tuniziji bo v četrtek, glasovanje o resoluciji o Egiptu pa na plenarnem zasedanju sredi meseca v Strasbourgu. Na ulicah Kaira se je zbralo več kot milijon ljudi, ki so zahtevali odhod egiptovskega predsednika Mubaraka z oblasti. ©BELGA/AFP/MARCO LONGARI Video posnetek razprave
Kako se na okolju prijazen način znebiti mobilnega telefona?
V mobilnih telefonih je veliko dragocenih snovi, ki jih je mogoče reciklirati. ©BELGA_Science Ozrite se naokoli in opazili boste obilo električnih naprav: od mobilnih telefonov in monitorjev do računalnikov. Le kaj se zgodi z njimi, ko se jih naveličamo in kupimo nove? V najslabšem primeru se odpadna elektronska oprema, polna škodljivih snovi, znajde v državah v razvoju, kjer otroci iz nje poberejo tisto, kar je vrednega. Zato Evropski parlament vztraja pri cilju, da bodo morale države čez šest let 85 odstotkov vseh evropskih električnih in elektronskih odpadkov zbrati in obdelati v EU.
Pričakovati je, da bodo potem, ko je za ambicioznejše cilje 22. junija dal svoje soglasje odbor Parlamenta za okolje, te potrdili tudi poslanci na današnjem plenarnem zasedanju.
Izvoz izguba za EU
"Zaradi nezakonitega izvažanja električnih in elektronskih odpadkov iz EU izgubimo veliko surovin. V milijonu mobilnih telefonov je namreč 250 kilogramov srebra, 24 kilogramov zlata, 9 kilogramov paladija in 9 kilogramov bakra," je izziv ponazoril nemški poslanec Karl-Heinz Florenz (EPP) , ki je v Parlamentu odgovoren za pripravo poročila o direktivi o odpadni elektronski in električni opremi.
Čeprav je v tem trenutku po podatkih oblasti držav EU zbranih in ustrezno obdelanih le 33 odstotkov odpadne električno-elektronske opreme, pa je odbor Parlamenta za okolje 22. junija vseeno potrdil nov cilj, ki ta delež dviguje na 85 odstotkov. "Gre za velik izziv, vendar je cilj realističen," je prepričan Florenz.
Danes morajo države EU zbrati štiri kilograme električnih odpadkov na prebivalca, vendar nekatere zberejo znatno več, druge pa manj. Parlament vztraja pri tem, da bi moralo biti od 50 do 75 odstotkov odpadne elektronske opreme reciklirane. Nova pravila predvidevajo tudi, da bo moral vsak izvoznik električne opreme dokazati, da ne izvaža odpadnih izdelkov, ampak rabljene, a delujoče naprave. Danes morajo namreč cariniki sami ugotavljati, za kakšne stvari gre.
Vse več odpadkov
Neprimerno obdelani elektronski odpadki škodijo tako zdravju kot okolju, pri čemer se količina teh odpadkov stalno povečuje. V EU jih prebivalci letno ustvarijo osem milijonov ton, v prihodnje pa bo ta številka še večja. Države EU ob tem uveljavljajo različne standarde obdelave teh odpadkov, zaradi česar poslanci vztrajajo pri uvedbi enotnih evropskih standardov za zbiranje, obdelovanje in recikliranje električne in elektronske odpadne opreme.
Seveda imajo pri ustreznem ravnanju s temi odpadki vlogo tudi potrošniki. "Ti bodo lahko majhne naprave, kot so telefoni in brivniki, oddali v vsaki trgovini z elektronsko opremo, ne da bi morali pri tem kaj kupiti," nova pravila razlaga poslanec Florenz. Poročilo o elektronskih in električnih odpadkih Poslanec Karl-Heinz Florenz Poslanci želijo zmanjšati količino e-odpadkov
Parlamentarci za solidarnost s tunizijskimi protestniki in kritični do zunanje politike EU
Tunizijski študenti protestirajo v podporo Egipčanom, ki zahtevajo odhod predsednika Mubaraka z oblasti. ©BELGA_AFP_FETHI BEL Evropski parlament je solidaren s protesti, ki so dali ponovno svobodo tunizijskemu ljudstvu in dosegli konec režima predsednika Ben Alija, hkrati pa je kritičen, ker Evropska unija ni sposobna razviti resnično usklajene in učinkovite zunanje politike do svojih partnerjev.
Po sredini razpravi z visoko predstavnico za skupno zunanjo politiko Catherine Ashton o jasminovi revoluciji v Tuniziji in razmerah v Egiptu, so poslanci v četrtek z veliko večino sprejeli resolucijo, v kateri izražajo solidarnost s tunizijskim ljudstvom, ki je svojo državo s protivladnimi protesti pripeljalo do zgodovinskega političnega preobrataParlament obsoja zatiranje in prekomerno uporabo sile s strani varnostnih sil, ter močno podpira demokratični proces, ki naj ustvari pogoje za skorajšnje volitve.
Tunizija: lekcija za evropsko zunanjo politiko neuspehov
Poslanci poudarjajo, da je Tunizije jasen primer pomanjkljivosti zunanje politike EU. Sedanjo sosedsko politiko je zato treba pregledati in ustrezno spremeniti politiko podpore demokraciji in človekovim pravicam z uvedbo mehanizma za izvajanje klavzule o človekovih pravicah v vse sporazume s tretjimi državami.
Parlament konkretno zahteva, da naj Evropska unija nemudoma začne izvajati sklepe o blokadi premoženja nekdanjega predsednika in njegove družine. Visoka predstavnica naj ob sodelovanju poslancev ustanovi delovno skupino, ki bo Tuniziji pomagala pri demokratične tranziciji ter v državo pošlje misijo za opazovanje volitev.
Svet, Komisija in visoka predstavnica EU naj bodo pripravljeni na preusmeritev in po potrebi povečanje sredstev različnih finančnih instrumentov sodelovanja med EU in Tunizijo. Komisija bi morala ob tem spodbujati tudi finančno podporo in pomoč tunizijski civilni družbi, zlasti združenjem za varstvo človekovih pravic in socialnim partnerjem.
Delegacija Evropskega parlamenta
Evropski parlament je v Tunizijo napotil 12-člansko delegacijo, ki bo tam od 3. do 6. februarja, da bi ocenila trenutne politične razmere in se srečala s predstavniki začasne vlade ter civilne družbe. Delegacijo vodita José Ignacio Salafranca (ELS, ES) in Pier Antonio Panzeri (S&D, IT), ki je sicer vodja stalne parlamentarne delegacije za odnose z državami Magreba.
Parlament bo resolucijo o razmerah v Egiptu sprejemal na naslednjem plenarnem zasedanju, ki bo v Strasbourgu od 14. do 17. februarja. Resolucija Evropskega parlamenta o razmerah v Tuniziji Delegacija Evropskega parlamenta za Tunizijo (v angleščini) Sporočilo za javnost o razpravi na plenarnem zasedanju (2. 2. 2011)
Poslanci zahtevajo boljše upravljanje z odpadnimi električnimi izdelki
Poročevalec Parlamenta o odpadnih električnih in elektronskih izdelkih, poslanec Karl-Heinz Florenz. Parlament želi strožja pravila za spopad za naraščajočo goro odpadne elektronske in električne opreme (OEEO) v Evropi, hkrati pa naj bi se poenostavili administrativni postopki, ki so ovira za podjetja v tej panogi. Na glasovanju v četrtek so poslanci predlagali tudi nove ciljne količine za zbiranje, recikliranje in ponovno uporabo teh odpadkov ter strožje ukrepe za preprečevanje njihovega izvoza v države v razvoju, kjer lahko predstavljajo nevarnost za zdravje in okolje.
Dopolnila k zakonodajnemu predlogu o posodobitvi direktive iz leta 2003 je Parlament sprejel s 580 glasovi za, 37 proti in 22 vzdržanimi glasovi. O tem stališču bo na naslednji stopnji postopka pred morebitno drugo obravnavo razpravljal Svet EU.
Karl-Heinz Florenz (ELS, DE), poročevalec o predlogu, je v razpravi dejal: "Ne moremo si več privoščiti odmetavanja teh odpadkov. Parlament jasno sporoča, da morajo vlade, proizvajalci in potrošniki opraviti svoje delo, da bomo zbrali in reciklirali več električne in elektronske opreme. Hkrati moramo tudi zaostriti pravila za preprečevanje izvoza potencialno nevarnih odpadkov v dežele v razvoju."
Ciljne količine za zbiranje
Države članice bi morale od leta 2016 zbrati 85 odstotkov proizvedenih "e-odpadkov", že z letom 2012 pa bi morale zbrati vsaj 4 kilograme odpadne električne opreme na prebivalca, oziroma toliko, kot jo je bilo zbrane leta 2010, če je ta količina večja.
Konec odmetavanja odpadkov
Predelovanje OEEO pomeni zmanjšanje tveganj za zdravje in okolje, hkrati pa vrne industriji dragocene surovine. Poslanci priporočajo, da bi se - odvisno od kategorije - recikliralo vsaj 50 do 75 odstotkov odpadkov in podpirajo nov predlog, po katerem bi se za ponovno uporabo pripravilo vsaj 5 odstotkov odpadkov.
Obseg zakonodaje in sončne celice
Direktiva naj bi veljala za vse vrste odpadnih električnih in elektronskih izdelkov, razen za posebej določene izjeme, kot so velike naprave in orodja, vojaška oprema in vozila. Poslanci želijo izjemo tudi za fotonapetostne module, sestavne dele sončnih celic, saj menijo, da za njihovo odstranjevanje že ustrezno skrbijo usposobljeni specialisti, poleg tega pa so proizvajalci sami postavili ciljne količine za njihovo zbiranje.
Odgovornost proizvajalcev in potrošnikov
Parlamentarci poudarjajo, da je treba poenotiti postopke za registracijo podjetij, ki se ukvarjajo z reciklažo odpadkov, in standardizirati oblike poročanja, ter s tem zmanjšati administrativne obremenitve in stroške za podjetnike. Da bi sistem še dodatno poenostavili, predlagajo tudi zmanjšanje števila kategorij električne in elektronske opreme.
Za boljše zbiranje odpadkov bi morali po načelu "onesnaževalec plača" s kritjem stroškov poskrbeti proizvajalci elektronskih izdelkov, ki lahko dodatno pripomorejo tudi z okoljsko primerno zasnovo izdelkov, da bi bilo mogoče lažje popravljati, razstavljati in predelovati to opremo.
Potrošniki bi morali imeti brezplačno možnost vračanja OEEO, zato bi morali proizvajalci financirati odvoz, predelavo in odstranitev odpadkov. Poslanci dodajajo, da bi morali majhne izdelke - kot so mobilni telefoni - brezplačno prevzemati tudi prodajalci.
Nezakonit izvoz
V države v razvoju se izvažajo velike količine odpadne elektronske opreme, ki je lažno deklarirana za vnovično uporabo, dejansko pa se jo razstavlja in predeluje v neustreznih pogojih, kjer pogosto delajo otroci. Parlament podpira predloge Komisije za strožje preglede pošiljk, izvoznik pa bi bil tisti, ki bi moral dokazati, da je blago res vnovič uporabno.
SL
1
PHOTO
20110127PHT12614.jpg
SL
2
EUROPARL-TV
http://www.europarltv.europa.eu/swf/EmbedPlayer.swf?vid=d056f9c3-3080-4eea-b1dc-9e7c01377b7d&cid=00000000-0000-0000-0000-000000000000&lang=sl&bitrate=512&loop=off&autoplay=off&startVolume=medium&showTitle=on&showBottom=off
SL
3
A
/sl/pressroom/content/20110124NEW12388/1/html/Razprava-o-energetskem-vrhu-EU
SL
4
A
/sl/pressroom/content/20110124NEW12388/2/html/Bolj%C5%A1e-upravljanje-z-elektronskimi-in-elektri%C4%8Dnimi-odpadki
SL
5
A
/sl/pressroom/content/20110124NEW12388/4/html/Ju%C5%BEni-Sudan-poslanska-razprava-po-koncu-referenduma
SL
6
A
/sl/pressroom/content/20110124NEW12388/5/html/Evropsko-priznanje-genocida-nad-Romi
SL
7
A
/sl/pressroom/content/20110124NEW12388/7/html/Demokrati%C4%8Dni-nadzor-financiranja-razvojnih-projektov-spodbujanja-%C4%8Dlovekovih-pravic
SL
8
LINK
/sides/indexPartSession.do?reference=2011-02&language=SL
SL
9
LINK
/wps-europarl-internet/frd/live/live-program?language=sl
SL
10
LINK
/wps-europarl-internet/frd/live/live-program;jsessionid=C0EBD9A9790CA190AF5FED3C98AB3C19?language=sl
SL
11
LINK
http://www.europarltv.europa.eu/pt/home.aspx
SL
12
LINK
http://audiovisual.europarl.europa.eu/
SL
13
PHOTO
20110202PHT13070.jpg
SL
14
LINK
/sides/indexPartSession.do?reference=2011-02&language=SL
SL
15
LINK
/wps-europarl-internet/frd/live/live-program?language=sl
SL
16
PHOTO
20110202PHT13064.jpg
SL
17
A
/members/expert/alphaOrder/view.do?language=EN&id=96660
SL
18
LINK
http://www.european-council.europa.eu/home-page/highlights/european-summit-on-energy-and-innovation.aspx?lang=sl
SL
19
EUROPARL-TV
http://www.europarltv.europa.eu/swf/EmbedPlayer.swf?vid=c770305c-1a00-4f06-b7c0-9e7d012aea5b&cid=00000000-0000-0000-0000-000000000000&lang=sl&bitrate=512&loop=off&autoplay=off&startVolume=medium&showTitle=on&showBottom=off
SL
20
PHOTO
20110202PHT13068.jpg
SL
21
LINK
/wps-europarl-internet/frd/vod/player?session=last&currentSei=SEI3&language=en
SL
22
PHOTO
20100624PHT76646.jpg
SL
24
LINK
/members/archive/alphaOrder/view.do?language=SL&id=1038
SL
25
LINK
/sides/getDoc.do?type=IM-PRESS&reference=20100621IPR76418&language=EN
SL
26
PHOTO
20110202PHT13062.jpg
SL
28
LINK
/en/pressroom/agenda/2011-W5/delegations
SL
29
LINK
/sl/pressroom/content/20110202IPR13046/html/Razprava-o-razmerah-v-Egiptu-in-Tuniziji
SL
30
PHOTO
20110202PHT13072.jpg
-//EP//TEXT REPORT A7-2010-0229 0 NOT XML V0//SL
-//EP//TEXT MOTION P7-RC-2011-0078 0 NOT XML V0//SL
-//EP//DTD IM-PRESS 20050901 FCS DOC XML V0//EN
-//EP//STYLESHEET IM-PRESS 20050901 FCS DOC XML V0//EN
