Vprašanje za ustni odgovor O-000001/2012
za Komisijo
Člen 115 poslovnika
Rolandas Paksas
,
Juozas Imbrasas
v imenu skupine EFD Zadeva: Neravnovesja v dobavni verigi živil
Trg živil trenutno obvladujejo veliki distributerji, cene, ki jih ponujajo kmetom v dobavni verigi, pa nenehno padajo. Ker stroški proizvodnje še naprej naraščajo, prihodki kmetov ne zadostujejo več za kmetijsko proizvodnjo, velike veleblagovnice pa ustvarjajo dobiček na njihov račun.
Zaradi velikega razkoraka med ceno, ki jo zahtevajo kmetje, in končno ceno, ki jo plačajo potrošniki, pa tudi zaradi nepreglednosti in zlorab v dobavni verigi živil, postajajo kmetijske dejavnosti vse manj privlačne, preživetje kmetov pa zelo ogroženo.
1. Ali namerava Komisija sprejeti kake ukrepe, da bi okrepila pogajalski položaj in moč kmetov v dobavni verigi živil ter zagotovila, da bodo lahko izposlovali višje cene za svoje proizvode?
2. Ali načrtuje kake predloge za omejitev prevlade velikih trgovcev na drobno in monopolistov?
3. Ali se namerava posvetiti vprašanju špekulacij s cenami osnovnih živil?
