Evropski poslanci se selijo na socialna omrežja
Informacije
2010-11-05 - 14:37
Pomen socialnih omrežij za ohranjanje stikov z volivci so prepoznali tudi v poslanci Evropskega parlamenta. Danes je na največjem svetovnem socialnem omrežju Facebook aktivnih kar 167 milijonov Evropejcev, vsak dan se prijavljajo novi uporabniki. Gre torej za javni prostor, ki postaja vse bolj pomemben ne le za oglaševalce, ampak tudi za politike. Evropski parlament bo zato pozimi za evropske poslance organiziral tečaje, na katerih se bodo seznanili z novimi mediji.
Pogovarjali smo se s francoskim poslancem Damienom Abadom (EPP) , ki tečaje organizira, za mnenje pa smo povprašali še Edite Estrela (S&D, PT) , Sonio Alfano (ALDE, IT) and Raüla Romeva i Ruedo (Zeleni, ES) , poslance, ki so vsi zelo dejavni na socialnih omrežjih. .
Zakaj ste člani socialnih omrežij?
Estrela: Gre za enega izmed načinov, kako ostati v stiku z ljudmi, ki so me izvolili. Evropski državljani imajo občutek, da je Bruselj predaleč in da mediji ne posvečajo dovolj pozornosti Evropskemu parlamentu.
Alfano: Socialna omrežja so neverjetno orodje, saj lahko z njimi dosežemo izjemno veliko državljanov. Poleg tega socialna omrežja državljanom omogočajo, da spoznajo politike v drugačni luči: kaj počnejo, katero glasbo poslušajo, kako reagirajo, če so zamudili letalo ali se skregali s partnerjem.
Ampak ali socialna omrežja res prispevajo k boljšemu razumevanju politike EU, ali gre samo za velike besede?
Romeva i Rueda: Seveda prispevajo, zaradi tega sem jih začel uporabljati. Kot poslanec sem bil slabe volje. Splošno mnenje je bilo, da Parlament nič ne dela, ljudje preprosto niso vedeli, kaj počnemo. S pomočjo socialnih omrežij lahko razložim, kaj se dogaja. Ljudje se zahvalijo, češ da zdaj vsaj vedo, kaj Parlament dela.
Nedavno opravljena raziskava je pokazala, da so ameriški politiki veliko bolj spretni pri uporabi socialnih omrežij kot evropski. Zakaj evropski poslanci zaostajajo?
Abad: Politiki pogosto ne vedo, kako uporabljati vsa ta nova orodja. Zato sem se odločil organizirati tečaje. Rad bi vzpostavil izobraževalni sistem za poslance. Rad bi pokazal, da se je politiko mogoče iti tudi drugače. Socialna omrežja danes državljanom omogočajo dostop do velike količine podatkov.
Kaj so prednosti socialnih omrežij v primerjavi z ostalimi orodji komunikacije?
Estrela: Naša sporočila lahko prenesemo bolj učinkovito, z njimi lažje dosežemo tudi mlade.
Romeva i Rueda: Gre za horizontalno komunikacijo, saj dobivaš odziv. Kot državljana me ne zanimajo slogani, ampak iščem dialog in izmenjavo mnenj. Prav to nam omogočajo socialna omrežja.
Kaj pa nevarnosti?
Estrela: Včasih se je težko izogniti lažnim informacijam in agresivnim komentarjem.
Bodo socialna omrežja čez 10 let še vedno igrala pomembno vlogo v politiki?
Romeva i Rueda: Ne bi vedel. Če bi mi pred desetimi leti povedali, da bom postal odvisen od Facebooka in Twitterja, bi se vam smejal. Mogoče bomo čez deset let plenarna zasedanja imeli na Skypeu. Kdo ve?
Facebook
več kot 500 milijonov uporabnikov
50 odstotkov jih je aktivnih vsak dan
povprečni uporabnik ima 130 prijateljev
uporabniki na njem preživijo 700 milijard minut
stran Evropskega parlamenta na Facebooku spremlja več kot 85,000 uporabnikov
20101025STO89968 Poslanec Damien Abad Poslanka Edite Estrela Poslanka Sonia Alfano Poslanec Raül Romeva i Rueda Evropski parlament na Facebooku Evropski parlament na Twitterju Galerije fotografij Evropskega parlamenta na Flickrju Evropski parlament na YouTube
SL
1
PHOTO
20101028PHT91298.jpg
SL
2
LINK
/members/public/yourMep/view.do?name=Abad&partNumber=1&language=SL&id=96850
SL
3
LINK
/members/public/yourMep/view.do?name=Estrela&partNumber=1&language=SL&id=28310
SL
4
LINK
/members/public/yourMep/view.do?name=Alfano&partNumber=1&language=SL&id=97086
SL
5
LINK
/members/public/geoSearch/view.do?country=ES&partNumber=1&language=SL&id=28409
SL
6
LINK
http://www.facebook.com/europeanparliament
SL
7
LINK
http://twitter.com/Europarl_EN
SL
8
LINK
http://www.flickr.com/photos/european_parliament
SL
9
LINK
http://www.youtube.com/EuropeanParliament
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
