Prepoved trgovine z izdelki iz tjulnjev z določenimi izjemami
Predstavitve
Potrošniki
2009-05-05 - 14:09
Izdelki iz tjulenjev bodo skoraj popolnoma prepovedani na trgu v Evropski uniji, takoj ko bo začela veljati uredba, sprejeta v Evropskem parlamentu. Parlament je v torek s 550 glasovi za, 49 proti in 41 vzdržanimi glasovi potrdil kompromisni predlog uredbe, ki predvideva prepoved trgovanja z izdelki iz tjulnjev. Izjema bo mogoča za izdelke, pridobljene z lovom, ki ga po tradiciji izvajajo Eskimi in omogoča njihovo samooskrbo, ter za izdelke, ki so posledica lova v skladu z nacionalno zakonodajo o trajnostnem upravljanju morskih virov.
Namen uredbe je odpraviti sedanjo razdrobljenost notranjega trga, kjer imajo države članice do vprašanja lova tjulnjev različna stališča in različno opredeljene prepovedi trgovanja z izdelki iz njih. Upoštevala naj bi vidik ustreznega ravnanja z živalmi in povrnila zaupanje potrošnikov, da izdelki na trgu niso iz tjulnjev, zato je prepoved najustreznejša rešitev. Poročilo o zakonodajnem predlogu je pripravila poslanka Diana WALLIS (ALDE, UK).
Prepoved trgovanja in uvoza
Uredba predvideva prepoved trgovanja z izdelki iz tjulnjev in njihov uvoz. Izjemi sta trgovanje z izdelki, pridobljenimi s tradicionalnim lovom ali lovom za trajnostno upravljanje morskih virov ter občasni uvoz izdelkov za osebno, nikakor pa ne za komercialno rabo.
Za Eskime - prebivalce arktičnih in subarktičnih področij, kjer imajo, sedaj ali po tradiciji, domačinske pravice in interese - pomeni tradicionalen lov na tjulnje sredstvo za preživetje, je pomemben sestavni del njihove kulture ter identitete in je kot tak tudi zaščiten z deklaracijo Združenih narodov o pravicah domorodnih ljudstev.
Izdelki, pridobljeni z lovom za trajnostno upravljanje morskih virov v skladu z nacionalno zakonodajo, so lahko dani v promet, vendar na neprofitni osnovi in v količinah, ki ne predstavljajo dajanja v promet iz komercialnih razlogov.
Opredelitev izdelkov iz tjulnjev
Dokument določa, da so izdelki iz tjulnjev vsi izdelki, predelani ali nepredelani, pridobljeni ali proizvedeni iz tjulnjev, vključno z mesom, oljem, mastjo, organi in nepredelanimi kožuhi, strojenimi ali obdelanimi, vključno s kožuhi, zloženimi v plahte, križe in podobne oblike, ter izdelki, narejeni iz kožuhov tjulnjev.
Prodaja vseh teh izdelkov, vključno z oblačili iz krzna ali kože, kot so torbe, pokrivala, škornji in rokavice, bo prepovedana. Prav tako bo prepovedana prodaja farmacevtskih izdelkov, ki vsebujejo omega 3 maščobne kisline, pridobljene iz tjulnjev.
Začetek izvajanja uredbe
Zakonodaja bo začela veljati dvajseti dan po objavi v Uradnem listu EU. Izvajati se bo začela najkasneje v 6 mesecih, določilo o prepovedi dajanja izdelkov na trg pa v 9 mesecih po začetku veljavnosti. Države članice bodo morale o njenem izvajanju vsake štiri leta poročati Komisiji, ta pa nato Evropskemu parlamentu.
Tradicionalni lov na tjulnje še izvajajo v treh državah članicah EU: na Finskem, Švedskem in v Veliki Britaniji (na Škotskem).
Poročilo: Diana Wallis (A6-0118/2009) - Trgovina z izdelki iz tjulnjev Postopek soodločanja Razprava: ponedeljek, 4. maj 2009 Glasovanje: torek, 5. maj 2009
20090504IPR54952 Poročilo: Diana Wallis (A6-0118/2009) - Trgovina z izdelki iz tjulnjev
SL
1
EUROPARL-TV
http://europarltv.europa.eu/swf/EmbedPlayer.swf?vid=07c7a714-b340-40db-9251-c5516ac0a84c&cid=0c8dedcf-1098-46c9-9b85-6f2b0f0b120d&lang=sl&bitrate=512&loop=off&autoplay=off&startVolume=medium&showTitle=on&showBottom=on
-//EP//TEXT REPORT A6-2009-0118 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
