VPRAŠANJE ZA USTNI ODGOVOR Z RAZPRAVO O-0059/07
v skladu s členom 108 Poslovnika
predložila
Marco Pannella
in
Marco Cappato
, v imenu skupine ALDE
za Svet
Zadeva: Izvajanje sklepa Evropske unije o moratoriju za smrtno kazen
Evropski parlament je letos dvakrat, prvič 1. aprila in drugič 26. aprila, sprejel resolucijo s pozivom predsedstvu, naj pred koncem 61. zasedanja generalne skupščine Združenih narodov predloži resolucijo o vsesplošnem moratoriju za smrtno kazen.
Svet odločitve o tem do pričetka prejšnje generalne skupščine Združenih narodov ni pravočasno sprejel. Šele 18. junija je Svet ministrov sklenil ob pričetku 62. zasedanja generalne skupščine Združenih narodov predložiti resolucijo o vsesplošnem moratoriju za smrtno kazen.
Generalna skupščina Združenih narodov bo sklicana 24. septembra v New Yorku, hkrati pa na ravni Evropske unije niso načrtovani konkretni ukrepi. Ne samo, da "izvedenska" telesa, kot je skupina Sveta za človekove pravice, ne upoštevajo dveh resolucij Evropskega parlamenta, ampak tudi ne izvajajo politične odločitve, ki jo je Svet ministrov sprejel 18. junija.
Kako bo predsedstvo Sveta Evropske unije izvedlo sklep Sveta in ali bo predsedstvo storilo vse potrebno, da bi zagotovilo predložitev resolucije za sprejem moratorija ob pričetku zdajšnje generalne skupščine Združenih narodov?
