Ta teden v Evropskem parlamentu Ta teden v Evropskem parlamentu
Ta teden – pred plenarnim zasedanjem, ki bo naslednji teden v Strasbourgu – bodo politične skupine EP dokončno določile svoja stališča o predlogu Komisije za evropski reševalni načrt za ublažitev posledic finančne krize za realno gospodarstvo, o ukrepih proti onesnaževanju, ki ga povzročajo tovornjaki, in o pomorski zakonodaji. Poslanci pa bodo razpravljali tudi o vlogi žensk na letošnjih evropskih volitvah.
Finančni trgi : Člani Odbora za ekonomske in monetarne zadeve bodo v ponedeljek skupaj s Petrom Praetom iz Odbora za nadzor Evropske centralne banke razpravljali o poročilu o nadzorovanju finančnih trgov.
Dan žena : V luči bližajočega se dneva žena bo v četrtek v Parlamentu potekala razprava o ženskah in evropskih volitvah, ki se je bodo poleg predsednika Hans-Gerta Pötteringa in evropskih poslancev udeležili tudi poslanci iz nacionalnih parlamentov. V sredo pa bodo na to temo pripravili seminar za novinarje. Prenos obeh razprav v živo iz EP lahko spremljate na naši spletni strani.
Varstvo potrošnikov v Evropi: Člani Odbora za notranji trg in varstvo potrošnikov bodo v ponedeljek razpravljali o predlogu nove zakonodaje za varstvo potrošnikov. Poslanci so organizirali tudi javno posvetovanje z državljani in predstavniki podjetij, da izvejo njihovo mnenje, kako izboljšati varstvo potrošnikov v Evropi.
Države na severu : Na naši spletni strani bomo ta teden objavili prispevek o Islandiji, Grenlandiji, Norveški in Ferskih otokih in možnosti, da se ti v bližji prihodnosti priključijo Evropski uniji.
Zeleni mesti: Objavili pa bomo tudi pogovor z dvema poslancema, ki prestavljata mesti Stockholm in Hamburg. To sta prvi mesti, ki sta bili imenovani kot evropski zeleni mesti leta 2010 in 2011.
20090302INS50532 Tiskovna služba EP Spored prenosov v živo