Ta teden v Evropskem parlamentu
Institucije
2008-04-28 - 19:29
Poslanci bodo na obisku v Braziliji razpravljali o hrani in biogorivih
To je teden neparlamentarnih dejavnosti: evropski poslanci se bodo posvetili svojim volivcem doma, poslanske klopi v Bruslju pa bodo ostale prazne. Nekateri poslanci pa se bodo v okviru delegacij EP napotili v ZDA, Afganistan in Brazilijo. V sredo bo EP v Aachnu naznanil tri dobitnike mladinske nagrade Karla Velikega, ki bodo objavljene tudi na naši spletni strani.
Podnebne spremembe, biogoriva, Afganistan
ZDA: Podnebne spremembe bodo na dnevnem redu zasedanja od 28. do 30. aprila, ko se bodo evropski poslanci sestali s predstavniki Busheve administracije, člani Kongresa in predstavniki nevladnih organizacij.
Afganistan: Delegacija evropskih poslancev se ta teden mudi na šestdnevnem obisku v Afganistanu, da bo na lastne oči preverila, ali je izvajanje projektov, ki jih financira EU, uspešno. Med svojim obiskom se bodo sestali z uradniki lokalnih oblasti in osebjem ZN.
Brazilija: Od ponedeljka do četrtka bo delegacija EP na obisku v Braziliji, ker se bo sestala s tamkajšnjimi poslanci in ministrom za kmetijstvo. Osrednje teme razgovorov bodo biogoriva in vse višje cene hrane.
Peru: Delegacija poslancev se bo od torka do četrtka udeležila parlamentarne skupščine EU–Latinska Amerika v Limi. Glavne teme zasedanja bodo upravljanje z vodo in energijo, revščina in socialna izključenost.
Mladinska nagrada Karla Velikega
V torek, 29. aprila, bo prva podelitev mladinske nagrade Karla Velikega, ki bo potekala v Aachnu. Evropski parlament in Fundacija za mednarodno nagrado Karla Velikega bosta nagradila tri projekte, ki služijo kot vzorčni modeli za mlade Evropejce in nudijo praktične primere o tem, kako lahko Evropejci živijo skupaj v eni skupnosti.
Ta teden na spletni strani EP
Cene so vse višje in Evropejci se bojijo, kaj se bo zgodilo z njihovo kupno močjo. V ponedeljek bosta dva evropska poslanca obrazložila razloge za trenutno inflacijo v Uniji. To bo prvi prispevek v seriji člankov, ki bodo razložili glavne vidike ekonomskega položaja Evrope.
Ali bo odprtje evropskega trga za plin in elektriko prispevalo k večji učinkovitosti in boljšim cenam za potrošnike? Več lahko izveste v sredo v prvem prispevku iz serije člankov o tretjem energetskem paketu.
V sredo bo nemška poslanka Jutta Haug, poročevalka o proračunskem okviru EU in prednostnih nalogah za 2009, razložila, kako bo nova Lizbonska pogodba vplivala na pristojnosti EP pri proračunski politiki EU.
20080428STO27743
SL
1
PHOTO
20080428PHT27755.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
