A7-0367/2010
9.12.2010
POROČILO
o predlogu sklepa Evropskega parlamenta in Sveta o uporabi instrumenta prilagodljivosti
(KOM(2010)0760 – C7‑0000/2010 – 2010/2293(BUD))
Odbor za proračun
Poročevalec:
Reimer Böge
PE 454.479v02-00
VSEBINA
PREDLOG RESOLUCIJE EVROPSKEGA PARLAMENTA.....................................................3
PRILOGA: SKLEP EVROPSKEGA PARLAMENTA IN SVETA.............................................5
OBRAZLOŽITVENI MEMORANDUM....................................................................................7
IZID KONČNEGA GLASOVANJA V ODBORU.....................................................................8
PREDLOG RESOLUCIJE EVROPSKEGA PARLAMENTA
o predlogu sklepa Evropskega parlamenta in Sveta o uporabi instrumenta prilagodljivosti
( KOM(2010)0760 – C7‑0000/2010 – 2010/2293(BUD) )
Evropski parlament,
– ob upoštevanju predloga Komisije Evropskemu parlamentu in Svetu ( KOM(2010)0760 – C7-0000/2010),
– ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
UL C 139, 14.6.2006, str. 1. ter zlasti točke 27 tega sporazuma,
– ob upoštevanju svoje prve obravnave predloga splošnega proračuna za leto 2011 dne 20. oktobra 2010
Sprejeta besedila, P7_TA-PROV(2010)0372 . ,
– ob upoštevanju izida spravnega sestanka 15. novembra 2010,
– ob upoštevanju poročila Odbora za proračun ( A7-0367/2010 ),
A. ker zgornje meje večletnega finančnega okvira, zlasti v podrazdelku 1a in razdelku 4, ne dopuščajo financiranja prednostnih nalog EU, ne da bi bili pri tem ogroženi obstoječi instrumente in politike,
B. ker sta se veji proračunskega organa na spravnem sestanku dogovorili o uporabi instrumenta prilagodljivosti za dodatno financiranje opredeljenih prednostnih nalog v teh dveh razdelkih, pod pogojem, da bo mogoče doseči splošni dogovor o vseh preostalih spornih vprašanjih,
1. ugotavlja, da kljub finančnim okrepitvam za obveznosti v nekaterih proračunskih postavkah zgornji meji podrazdelka 1a in razdelka 4 ne dopuščata ustreznega financiranja izbranih prednostnih nalog, ki sta jih potrdila Evropski parlament in Svet;
2. zato pozdravlja dogovor, dosežen na spravnem sestanku, o uporabi instrumenta prilagodljivosti za financiranje programa vseživljenjskega učenja in programa za konkurenčnost in rast v podrazdelku 1a ter finančne pomoči za Palestino, mirovni proces in UNRWA v razdelku 4 v skupnem znesku 105 milijonov EUR;
3. opozarja, da so ti programi ključnega pomena za prihodnost Unije, saj dajejo jasne spodbude za gospodarsko dejavnost in za vlogo Unije kot svetovnega akterja;
4. znova poudarja, da je uporaba tega instrumenta, kot je predvidena v točki 27 medinstitucionalnega sporazuma z dne 17. maja 2006, znova pokazala, da bi moral biti proračun EU veliko bolj prilagodljiv;
5. odobri sklep, priložen tej resoluciji;
6. naroči svojemu predsedniku, naj podpiše ta sklep skupaj s predsedujočim Svetu ter poskrbi za njegovo objavo v Uradnem listu Evropske unije ;
7. naroči svojemu predsedniku/svoji predsednici, naj resolucijo skupaj s prilogo posreduje Svetu in Komisiji.
PRILOGA: SKLEP EVROPSKEGA PARLAMENTA IN SVETA
z dne xxx
o uporabi instrumenta prilagodljivosti
ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju, zlasti petega odstavka točke 27 tega sporazuma,
ob upoštevanju predloga Evropske komisije,
ob upoštevanju dejstva, da sta se veji proračunskega organa, potem ko sta proučili vse možnosti za prerazporeditev proračunskih sredstev v razdelku 1a in razdelku 4, na spravnem sestanku 11. novembra 2010 sporazumeli o uporabi instrumenta prilagodljivosti, da se dopolni financiranje v proračunu za leto 2011, in sicer s prekoračitvijo zgornjih meja v razdelkih 1a in 4, za:
– 18 milijonov EUR za program vseživljenjskega učenja v razdelku 1a;
– 16 milijonov EUR za program konkurenčnosti in inovacij v razdelku 1a;
– 71 milijonov EUR za Palestino v razdelku 4,
SKLENETA:
Člen 1
V okviru splošnega proračuna Evropske unije za proračunsko leto 2011 se uporabi instrument prilagodljivosti za zagotovitev 34 milijonov EUR v sredstvih za prevzem obveznosti v razdelku 1a in 71 milijonov EUR v sredstvih za prevzem obveznosti v razdelku 4.
Ta zneska bosta uporabljena za dopolnitev financiranja za:
– 18 milijonov EUR za program vseživljenjskega učenja v razdelku 1a;
– 16 milijonov EUR za program konkurenčnosti in inovacij v razdelku 1a;
– 71 milijonov EUR za Palestino v razdelku 4.
Člen 2
Ta sklep se objavi v Uradnem listu Evropske unije .
V xxx,
Za Evropski parlament Za Svet
Predsednik Predsednik
OBRAZLOŽITVENI MEMORANDUM
Medinstitucionalni sporazum z dne 17. maja 2006
UL C 139, 14.06.06, str. 1. dopušča uporabo instrumenta prilagodljivosti za financiranje jasno določenih odhodkov, ki jih ni bilo mogoče financirati v okviru zgornjih meja enega ali več razdelkov večletnega finančnega okvira.
V proračunu za leto 2011 so potrebni dodatni odhodki, ki presegajo zgornji meji razdelkov 1a in 4. Zato se predlaga uporaba instrumenta prilagodljivosti v skladu s točko 27 medinstitucionalnega sporazuma.
Zneski, za katere se bo uporabil instrument prilagodljivosti:
– 18 milijonov EUR za program vseživljenjskega učenja v razdelku 1a;
– 16 milijonov EUR za program konkurenčnosti in inovacij v razdelku 1a;
– 71 milijonov EUR za Palestino v razdelku 4.
Obe veji proračunskega organa se morata zavedati, da je treba sklep objaviti v Uradnem listu Evropske unije pred objavo proračuna za leto 2011.
IZID KONČNEGA GLASOVANJA V ODBORU
Datum sprejetja
8.12.2010
Izid končnega glasovanja
+:
–:
0:
36
2
0
Poslanci, navzoči pri končnem glasovanju
Damien Abad, Alexander Alvaro, Marta Andreasen, Francesca Balzani, Reimer Böge, Lajos Bokros, Giovanni Collino, Jean-Luc Dehaene, James Elles, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Estelle Grelier, Lucas Hartong, Jutta Haug, Jiří Havel, Monika Hohlmeier, Sidonia Elżbieta Jędrzejewska, Anne E. Jensen, Ivailo Kalfin, Sergej Kozlík, Jan Kozłowski, Alain Lamassoure, Giovanni La Via, Vladimír Maňka, Barbara Matera, Claudio Morganti, Nadezhda Neynsky, Miguel Portas, Dominique Riquet, Derek Vaughan, Angelika Werthmann
Namestniki, navzoči pri končnem glasovanju
Roberto Gualtieri, Paul Rübig
Namestniki (člen 187(2)), navzoči pri končnem glasovanju
Bart Staes
