Mladi na potezi
Mladi
2005-12-07 - 16:08
Mladi na potezi
V Bruslju se je zbralo 200 mladih iz vse Evropske unije z namenom, da bi se njihov glas v Uniji bolje slišal. Da, želijo imeti aktivnejšo vlogo pri graditvi Evrope. In - ne, evropske mladinske politike se ne da oblikovati brez njihove udeležbe. Mladi rabijo Evropo in Evropa njih. To so bile nekateri od poudarkov v razpravah ter pogovorih med mladimi in predstavniki evropskih institucij, ki so potekali v plenarni dvorani Evropskega parlamenta. Besede je zdaj treba "samo" še spremeniti v dejanja.
Za številne fante in dekleta, ki so se 6. decembra zbrali v parlamentu, je bila to prva tovrstna izkušnja. Jana Tikalová, 27-letnica iz Prage, je priznala: "Iskreno povedano - dokler nisem prišla sem, se nisem zavedala, za kako pomemben dogodek gre." Jana dela v češki nevladni organizaciji, ki si prizadeva za večjo vključenost in integracijo manjšino in sodeluje v projektu, ki je financiran iz evropskega programa MLADINA. Dobro ve, zakaj je prišla: "Želimo biti zraven pri vseh evropskih politikah, ne le pri tistih, ki so povezane z mladimi - zaposlovanje, poklicno usposabljanje, izobraževanje. Skrbi nas terorizem, skrbijo nas socialne razmere."
EU − za mlade in o mladih
Dogodki, kot je bil Evropski mladinski teden, omogočajo mladim Evropejcem boljše spoznavanje možnosti za svoje vključevanje v delo EU. To je tisto, kar jih zanima. Kot je dejal eden od njih: "Za nekaj časa smo pozabili na vsakdanje obveznosti, izpite in službo ter prišli sem. Mar to ni zadosten dokaz?” Še nekdo pa je dodal: "Skozi naše organizacije smo lahko najboljši graditelji mostov med državljani in vladami - le slišati nas morajo."
Alejo Vidal Quadras, španski poslanec Evropske ljudske stranke in podpredsednik Evropskega parlamenta, se strinja z mladimi. Po njegovem mnenju je neuspeh referendumov o Ustavi za Evropo v Franciji in na Nizozemskem dokaz - med drugim - slabe komunikacije. Mladi bi morali biti bolj informirani in bolj udeleženi v procesih.
Zmanjšanje podpore mladim? − Nesprejemljivo!
Lissy Gröner, nemška poslanka iz skupine socialdemokratov, ni imela dlake na jeziku, ko je pogovor nanesel na udeležbo mladih v politiki. “Ne smemo čakati, da začnejo goreti avtomobili, kot se je zgodilo v Parizu, in šele potem začeti izvajati mladinsko politiko," je dejala. Namen programa MLADINA je prav večje vključevanje mladih v evropske procese, vendar sta ob tem poslanka Grönerjeva in njena "Zelena" nemška kolegica Helga Trüpel opozarjali: "Predlog finančne perspektive, ki ga je predstavilo britansko predsedstvo, je nesprejemljiv, saj med drugim predvideva zmanjšanje sredstev za program." Glede na mnenja in predstavitve mladih, bi moralo biti ravno obratno - če želimo uresničiti cilje Evropskega mladinskega pakta in Lizbonske strategije, je treba nameniti več sredstev za delovna mesta za mlade, njihovo usposabljanje in mobilnost.
20051207STO03250 Drugi Evropski mladinski teden od 5. do 11. decembra Evropski mladinski forum Sporočilo za javnost o Evropskem mladinskem paktu Akcijski program za mlade 200-2006
SL
1
PHOTO
20051207PHT03244.jpg
SL
2
LINK
http://ec.europa.eu/youth/youthweek/index_sl.html
SL
3
LINK
http://www.forumjeunesse.org/en/
SL
4
LINK
http://www.youthforum.org/Downloads/Press_publications/press_releases/2004/FR/0731-04FR.pdf
SL
5
LINK
http://europa.eu.int/scadplus/leg/en/cha/c11603.htm
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
