USTNO VPRAŠANJE H-0435/09
v času vprašanj, na delnem zasedanju decembra 2009
v skladu s členom 116 Poslovnika
predložil
Seán Kelly
za Komisijo
Zadeva: Direktiva o blagovnih znamkah (2008/95/ES) in
Generalni pravobranilec Poiares Pessoa Maduro je v nedavnem mnenju za Sodišče Evropskih skupnosti o zadevi Googlovega oglaševalnega programa Adwords zagovarjal stališče, da se na podlagi člena 5 direktive o blagovnih znamkah (2008/95/ES) podjetjem dovoli nakup ključnih besed (Adwords), ki so zaščitene blagovne znamke drugih podjetij.
Blagovna znamka je bistvena za varstvo pravic intelektualne lastnine in temelji na ugledu, ki si ga je podjetje pridobilo, za kar je včasih potrebno več let. To velja za mala in srednje velika podjetja, pa tudi za večja podjetja. Če podjetje kupi blagovno znamko drugega podjetja, je očitno nepošteno.
Ali je Komisija glede na povedano pripravljena v primernem času predlagati spremembe za posodobitev direktive o blagovnih znamkah, če bo Sodišče Evropskih skupnosti odločilo v prid Googla?
20 UL L 299, 8.11.2008, str. 25.