Dodeljevanje slotov na evropskih letališčih
Volitve 2009
Promet
2009-05-07 - 14:54
Spremenjena skupna pravila o dodeljevanju slotov za vzletanje in pristajanje letal po Evropi bodo v pomoč predvsem tistim letalskim družbam, ki jih je trenutna gospodarska kriza najbolj prizadela. Prevozniki bodo namreč v nasprotju z dosedanjo prakso lahko obdržali tudi tiste slote, ki jih zaradi zmanjšanega obsega prometa ne morejo izkoristiti.
Uredba, ki so jo evropski poslanci v četrtek potrdili s 508 glasovi za, 20 proti in 7 vzdržanimi glasovi, omogoča začasno prekinitev izvajanja pravila o odvzemu neuporabljenih slotov (use it or lose it), po katerem letalske družbe izgubijo "podedovane" slote, do katerih so bile upravičene v preteklosti, če jih ne uporabljajo vsaj 80 odstotkov časa. Izjema bi veljala le za dodelitev slotov za poletno sezono 2010: letalske družbe bi svoje tradicionalne slote obdržale tudi poleti 2010, čeprav bi jih v letu 2009 uporabljale manj kot 80-odstotno.
Začasna izjema od pravil, sprejetih leta 1993, je bila doslej uporabljena zaradi strmega zmanjšanja obsega letalskega prometa uporabljena že dvakrat: po terorističnih napadih septembra 2001 in po izbruhu SARS leta 2003.
Za zimsko sezono 2010/2011 bo Komisija morala preučiti razmere na trgu v primerjavi s sezono 2009/10 in pripraviti predlog za morebitno podaljšanje izjeme. Poslanci pa nasprotujejo morebitnemu podaljšanju začasnih ukrepov s postopkom komitologije. Namesto tega bi bilo treba spremljati razmere, da bi do jeseni dobili boljši vpogled v naravo krize in njenih učinkov, kar bo Komisiji omogočilo, da po potrebi pripravi nov predlog, ki bi lahko vseboval popolnoma drugačne instrumente od tistih, ki so predvideni sedaj. Ta novi predlog bo potem obravnaval in po potrebi spremenil novo izvoljeni Parlament.
Parlament še vztraja, da popolna prekinitev izvajanja pravila o odvzemu neuporabljenih slotov v razmerah, kjer še vedno obstaja povpraševanje po slotih na večjih letališčih, ni primerna, saj tradicionalne letalske družbe postavlja v prednostni položaj na račun letališč, ki izgubljajo prihodke in drugih letalskih družb. Letalskim družbam bi moralo biti dovoljeno, da obdržijo neuporabljene slote le, če noben drug prevoznik ne povprašuje po tem slotu.
Poročilo: Paolo Costa ( A6-0274/2009 ) - Skupna pravila dodeljevanja slotov na letališčih Skupnosti
Postopek soodločanja, 1. branje
Razprava in glasovanje: četrtek, 7. maj 2009
20090506IPR55232 Poročilo: Paolo Costa (A6-0274/2009) - Skupna pravila dodeljevanja slotov na letališčih Skupnosti
-//EP//TEXT REPORT A6-2009-0274 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
