Mednarodni dan žensk 2012: enako plačilo za enako delo
Institucije
2012-03-05 - 15:31
Letošnji 8. marec, Mednarodni dan žensk, bo v Evropskem parlamentu posvečen uresničevanju načela enakega plačila za enako delo. Danes namreč ženske v povprečju še vedno zaslužijo 17 odstotkov manj kot moški, čeprav opravljajo enako delo. "Napredek na tem področju je zelo počasen," obžaluje poročevalka o tem vprašanju, slovaška poslanka Edit Bauer iz Evropske ljudske stranke.
Vzrokov za razlike v plačilu je več, opozarja Bauerjeva, ki izpostavlja predvsem neposredno in posredno diskriminacijo ter različne družbene dejavnike, ki ženskam onemogočajo najti ravnotežje med zasebnim in poklicnim življenjem.
V Parlamentu bo ob Mednarodnemu dnevu žensk potekalo tudi nekaj dogodkov. Tako bo 7. marca organiziran seminar za novinarje, prikazan pa bo tudi film "Made in Dagenham". Nato bo 8. marca potekalo medparlamentarno srečanje članov odborov za enakost spolov iz nacionalnih in Evropskega parlamenta, pri čemer bodo razprave potekale o odpravi razlik v plačilu za enako delo med moškimi in ženskami.
20120302FCS39885
Dan enakega plačila: po 50 letih razlika med moškimi in ženskami 17-odstotna
2. marec je evropski dan enakega plačila, s katerim želi Evropska unija opozoriti, da kljub že več kot 50 let stari zakonodaji, ki določa, da morajo moški in ženske za enako delo dobiti enako plačilo, v EU ženske za enako delo zaslužijo 17 odstotkov manj kot moški. Da bi torej zaslužile enako vsoto denarja kot moški v letu 2011, bi ženske morale delati do - 2. marca
Enakost med spoloma je sicer eno izmed načel EU. Enako plačilo za enako delo je vpisano že v ustanovno pogodbo EU.
Bauer: Enako plačilo za enako delo je treba uveljaviti v praksi, ne le v zakonih
Poslanka Edit Bauer "Kako je mogoče, da ženske danes v EU za enako delo še vedno zaslužijo 16 do 17 odstotkov manj kot moški, čeprav je zakonodaja o enakem plačilu za enako delo v veljavi že 50 let?" se sprašuje slovaška poslanka Edit Bauer (EPP), ki za Parlament pripravlja poročilo o ukrepih za odpravo te razlike. Z Bauerjevo smo se pogovarjali pred 8. marcem, Mednarodnim dnevom žensk, ki je letos posvečen prav temu vprašanju.
Kakšne so posledice te razlike v plačilih med moškimi in ženskami?
Ne gre le za večje tveganje revščine pri ženskah, statistika kaže, da se razlike v plačilu za enako delo med moškimi in ženskami s starostjo povečujejo in vplivajo na pokojnine, kar starejše ženske postavlja še v slabši položaj. V državah, kjer so razlike v plačilih manjše, je rodnost večja, tako da odsotnost enakosti vpliva tudi na demografske trende. Poleg tega ne gre za vprašanje človekovih pravic, ampak za čisto gospodarsko vprašanje, ki ima vpliv na konkurenčnost določenih sektorjev gospodarstva.
Kako lahko rešimo ta problem?
Še v tistih sektorjih gospodarstva, kjer so ženske v večini, imajo moški višje plače. Horizontalna in vertikalna segregacija gospodarskih sektorjev je globoko zasidrana v strukturi gospodarstva, močno pa je povezana tudi s kulturo in odnosom družbe do materinstva. Kar je zanimivo, je, da danes diplomira več žensk in da so ženske vsaj v Veliki Britaniji na začetku kariere bolje plačane od moških. Do razlik pride potem, ko se ženske po porodniškem dopustu vrnejo na delovno mesto. Čas je, da spremenimo odnos do materinstva in starševstva. To ni več zasebna zadeva.
Kakšne konkretne ukrepe predlagate?
Gre za zelo zapleteno vprašanje, zato je iluzorno pričakovati, da ga bo rešila zgolj sprememba zakonodaje. Zakonodaja namreč velja že več kot 50 let: kako je potem mogoče, da ženske za enako delo še vedno zaslužijo 16 do 17 odstotkov manj kot moški? Treba je preveriti, zakaj je zakonodaja v tem primeru manj učinkovita kot drugje. Treba bi bilo uvesti sankcije, saj brez njih stvar ne bo delovala. Dobre prakse obstajajo, npr. prepoved sodelovanja na javnih in evropskih razpisih za tista podjetja, ki ne spoštujejo načela enakega plačila za enako delo. Sistem plač bi moral biti bolj pregleden, npr. skozi objavo strukture plač enkrat na leto. Treba je razmisliti tudi o tem, kako žrtvam plačne diskriminacije olajšati dostop do sodnih poti.
Kakšno bi bilo vaše sporočilo ob Mednarodnem dnevu žensk na Twitterju?
Čas je, da od zakonodaje preidemo k praksi in odpravimo razlike v plačilu med ženskami in moškimi. Osnutek poročila Poslanka Edit Bauer Odbor za pravice žensk in enakost spolov
Odpravimo razlike v plačilu med moškimi in ženskami!
Ob 8. marcu, Mednarodnemu dnevu žena, je Evropski parlament pripravil prispevek, v katerem opozarja na to, da kljub zakonodaji ženske in moški za enako delo še vedno ne prejemajo enakega plačila. Oglejte si ga!
V Parlamentu bo ob Mednarodnemu dnevu žensk potekalo tudi nekaj dogodkov. Tako bo 7. marca organiziran seminar za novinarje, prikazan pa bo tudi film "Made in Dagenham". Nato bo 8. marca potekalo medparlamentarno srečanje članov odborov za enakost spolov iz nacionalnih in Evropskega parlamenta, pri čemer bodo razprave potekale o odpravi razlik v plačilu za enako delo med moškimi in ženskami. Tiskovno sporočilo Program medparlamentarnega srečanja Raziskava Evrobarometra o razlikah v plačilu za enako delo Enako plačilo za enako delo
SL
1
PHOTO
20120222PHT39114.jpg
SL
2
PHOTO
20120301PHT39612.jpg
SL
3
PHOTO
20120222PHT39128.jpg
SL
5
LINK
/meps/sl/23866/Edit_BAUER.html
SL
6
LINK
/committees/sl/FEMM/home.html
SL
7
PHOTO
20120302PHT39819.jpg
SL
8
LINK
http://europa.eu/rapid/pressReleasesAction.do?reference=IP/12/211&format=HTML&aged=0&language=SL&guiLanguage=en
SL
9
LINK
/document/activities/cont/201202/20120216ATT38375/20120216ATT38375EN.pdf
SL
10
LINK
/aboutparliament/sl/00191b53ff/Eurobaromtre.html?tab=2012_1
SL
11
MULTIMEDIA
20120302MLT39875.mp4
-//EP//TEXT COMPARL PE-480.835 01 NOT XML V0//SL
-//EP//DTD IM-PRESS 20050901 FEA DOC XML V0//EN
-//EP//STYLESHEET IM-PRESS 20050901 FEA DOC XML V0//EN
