Varnost na železnicah in agencija za železniški promet
Promet
2008-07-09 - 12:44
Parlament je na glasovanju v sredo potrdil direktivo o varnosti na železnicah ter uredbo o Evropski agenciji za železniški promet in tako zaključil zakonodajni postopek za oba predloga skupnih evropskih pravil. Poročili je pripravil poslanec Paolo COSTA (ALDE, IT).
Že v prvem branju novembra 2007 je Parlament predlagal, da bi bila pri zagotavljanju varnosti in pristojnostih bodoče agencije odgovornost za varnost v rokah imetnika vozil, agencija pa bi lahko postavila zahteve glede odobritve voznega parka ter merila za podeljevanje varnostnega spričevala železniškim podjetjem. Poslanci so se takrat tudi zavzeli, da bi po letu 2015 Evropska agencija za železniški promet dobila pristojnost izdajanja odobritev za uporabo voznega parka po vsej Uniji. Zdaj je to v pristojnosti nacionalnih agencij.
Namen predlagane zakonodaje
Trenutno so nacionalni postopki za homologacijo lokomotiv ena največjih ovir pri ustanavljanju novih železniških podjetij v sektorju prevoza blaga in dejavnik, ki najbolj zavira razvoj interoperabilnosti evropskega železniškega sistema. Ker nobena država članica ne more sama določiti, da bo dovoljenje za začetek obratovanja, ki ga je izdala, veljavno tudi na ozemlju drugih držav članic, je za uskladitev in poenostavitev nacionalnih postopkov ter bolj sistematične uporabe načela medsebojnega priznavanja potrebna evropska zakonodaja. Boljšo učinkovitost naj bi dosegli tudi s spremembami direktive o varnosti na železnicah ter uredbe o Evropski agenciji za železniški promet.
Gre predvsem za tehnične spremembe, ki pa so pomembne za prihodnost evropskih železnic. Direktiva nalaga agenciji, ki bo dobila širše pristojnosti, da naj opredeli različne veljavne nacionalne postopke in tehnične predpise ter oblikuje in posodobi seznam zahtev, ki se lahko pregledajo samo enkrat. Obenem bo postala obvezna uporaba načela vzajemnega priznavanja nacionalnih dovoljenj za začetek obratovanja. Za vozni park, za katerega je že bilo izdano dovoljenje za začetek obratovanja v eni državi članici, torej ne bo treba izdati dodatnega dovoljenja v drugi državi članici, razen v primeru dodatnih nacionalnih zahtev zaradi, na primer, lastnosti lokalnega omrežja.
Direktiva o varnosti na evropskih železnicah
Svet se strinja s predlogom o razširitvi obveznega vzdrževanja na vsa vozila v železniškem prometu. Sistem za vzdrževanje tovornih vagonov naj bi bil vzpostavljen v dveh letih, za vsa ostala vozila pa najkasneje v desetih letih po začetku veljavnosti direktive.
Parlament je tudi dosegel, da direktiva ne bo veljala za tehnično dediščino, muzejske in turistične železniške proge ter vozila.
Evropska agencija za železniški promet
Poslanci se zavzemajo za večjo vlogo agencije pri uvajanju evropskega sistema za vodenje železniškega prometa (ERTMS). Sistem naj bi se postopno uvedel na koridorjih čezevropskih transportnih omrežjih TEN.
Agencija naj bi s svojimi priporočili spodbujala uvajanje ERTMS, ko bo sedanja različica sistema že dosegla zadostno stopnjo razširjenosti. Le tako bo namreč mogoče zagotoviti tehnološki razvoj sistema, ustrezno donosnost kapitalskih naložb železniških podjetij v sistem in učinkovito načrtovanje samega uvajanja ERTMS.
Sistem ERTMS je trenutno že v uporabi na 2350 kilometrih železniških prog v EU, do konca leta 2012 pa naj bi se razširil 11.500 kilometrov.
Priporočili za drugo obravnavo:
Paolo Costa ( A6-0223/2008 ) - Spremembe Direktive 2004/49/ES o varnosti na železnicah Skupnosti
Paolo Costa ( A6-0210/2008 ) - Spremembe Uredbe (ES) št. 881/2004 o ustanovitvi Evropske železniške agencije
Postopek soodločanja, 2. branje
Razprava: torek, 8. julij 2008
Glasovanje: sreda, 9. julij 2008
20080708IPR33705 Paolo Costa - Spremembe Direktive 2004/49/ES o varnosti na železnicah Skupnosti Paolo Costa - Spremembe Uredbe (ES) št. 881/2004 o ustanovitvi Evropske železniške agencije
Postopek soodločanja, 2. branje
-//EP//TEXT REPORT A6-2008-0223 0 NOT XML V0//SL
-//EP//TEXT REPORT A6-2008-0210 0 NOT XML V0//SL
-//EP//TEXT REPORT A6-2008-0223 0 NOT XML V0//SL
-//EP//TEXT REPORT A6-2008-0210 0 NOT XML V0//SL
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
