Umetnost dopolnila
Institucije
2010-04-08 - 18:26
Kako deluje EP - dopolnila V prvem branju v odboru lahko dopolnilo vloži vsak poslanec "Pogajanja med poslanci o vsebini dopolnil so v središču parlamentarnega življenja." Potem, ko se evropski zakonodajni akt enkrat znajde v Evropskem parlamentu, lahko poslanci nanj najučinkoviteje vplivajo z dopolnili - če seveda uspejo o njihovi upravičenosti prepričati dovolj svojih kolegov. Na ta način lahko poslanci uravnotežijo interese svojih volivk in volivcev, pa tudi lobistov, nevladnih organizacij in drugih skupin. Pri tem pa se morajo držati nekaterih pravil.
Kaj je dopolnilo?
Gre za besedilo, ki zakonodajnemu predlogu nekaj dodaja, ga spreminja ali izboljšuje tako, da določa, katere dele zakonodajnega predloga je treba spremeniti.
Kakšen je postopek?
Evropska komisija predlaga evropsko zakonodajo, njeni predlogi najprej potujejo pred pristojni odbor EP, na koncu pa se znajdejo pred poslanci na plenarnem zasedanju, kjer ti o njih glasujejo. Preden zakonodajni predlog stopi v veljavo, ga morajo potrditi tudi države članice v Svetu EU.
Vlaganje dopolnila na zakonodajni predlog je običajno rezultat posvetovanj in sodelovanja med poslanci, političnimi svetovalci, lobisti, interesnimi skupinami in vsemi tistimi, ki želijo vplivati na vsebino evropske zakonodaje.
Ria Oomen-Ruijten (EPP, NL) razlaga, da dopolnila vlaga v posvetovanju s svetovalci v svoji politični skupini, posluša pa tudi argumente interesnih skupin. "Na ta način si ustvarim mnenje," pravi.
Vladimír Maňka (S&D, SK) vlogo dopolnil vidi predvsem v vplivanju na stališča Sveta EU in Parlamenta, saj zakonodaja, ki jo sprejmeta ti dve ustanovi, vpliva na življenje vseh prebivalcev EU.
Kdo lahko vloži dopolnilo in kako?
V prvem branju v odboru ga lahko vloži vsak poslanec, medtem ko je v drugem branju v odboru ta pravica pridržana za člane pristojnega odbora. Na plenarnem zasedanju lahko dopolnilo vloži odbor, politična skupina ali 40 poslancev.
Dopolnilo se običajno vloži v pisni obliki v enem izmed jezikov EU, zaradi česar morajo biti dopolnila pred glasovanjem prevedena v vse jezike EU. Ustna dopolnila se vlagajo le redko, saj bi to oviralo gladek potek zasedanj odborov in Parlamenta.
Ko pride čas za glasovanje, poslanci najprej glasujejo o dopolnilih, šele nato o celotnem zakonodajnem predlogu. "Pogajanja med poslanci o vsebini dopolnil so v središču parlamentarnega življenja," je prepričan Andrew Duff (ALDE, UK) in dodaja, da je bil velikokrat presenečen, kako hitro se stvari med glasovanjem lahko spremenijo.
Poslanec Maňka kot primer dobrega dopolnila izpostavlja dopolnilo o povečanju sredstev za program študentskih izmenjav Erasmus, ki je že več kot dvema milijonoma mladih Evropejcev omogočil študij v tujini in spoznavanje drugih dežel.
Poslanka Oomen-Ruijtenova pa je avtorica dopolnila, ki omogoča Evropejcem, ki živijo zunaj svoje domače države, da zdravniško oskrbo prejemajo doma. "Nizozemski upokojenci, ki so se preselili v Španijo, se lahko sedaj v primeru bolezni odločijo za obisk zdravnika doma," je pojasnila.
Ko pride čas za glasovanje, poslanci najprej glasujejo o dopolnilih, šele nato o celotnem zakonodajnem predlogu. 20100406STO72099 Poslovnik Evropskega parlamenta
SL
1
EUROPARL-TV
http://www.europarltv.europa.eu/swf/EmbedPlayer.swf?vid=9cc7bd1d-2468-4729-a618-1270347121df&cid=0c8dedcf-1098-46c9-9b85-6f2b0f0b120d&lang=sl&bitrate=512&loop=off&autoplay=off&startVolume=medium&showTitle=on&showBottom=off
SL
2
PHOTO
20100408PHT72352.jpg
-//EP//TEXT RULES-EP 20091201 INDEX NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
