Vprašanje za čas za vprašanja H-0602/2010
za Komisijo
Delno zasedanje: december 2010
Člen 116 poslovnika
Ivo Belet
(PPE) Zadeva: Državna pomoč za izgradnjo športne infrastrukture
Nizozemski mediji poročajo, da je Komisija začela preiskavo o morebitno nezakoniti državni pomoči za izgradnjo infrastrukture nekaterih nogometnih klubov. Ti naj bi bili Vitesse, Willem II in MVV Maastricht.
Na spletni strani Komisije je zapisano, da je infrastruktura načeloma lokalnega značaja in le izjemoma vpliva na trgovinske odnose med državami članicami. Lokalnim oblastem svetuje, naj za velike projekte izgradnje športne infrastrukture izberejo gradbena podjetja z javnim razpisom, naj ima stadion javno upravo (ali zasebnega upravitelja, ki pa naj ne prejema previsokih nadomestil) in naj športna zmogljivost nudi prostor različnim dejavnostim in uporabnikom po tržnih cenah.
Ali lahko Komisija sporoči, pri katerih merilih vidi težave?
Katere posebne ukrepe lahko izvajajo ali morajo izvajati klubi, da ne bodo kaznovani?
Ali lahko da Komisija natančnejša pojasnila o tej temi v sporočilu o prihodnji evropski športni politiki, ki ga trenutno pripravlja?
