P6_TA(2007)0310
Popravek (novi člen 204a Poslovnika Parlamenta)
A6-0229/2007
Zakonodajna resolucija Evropskega parlamenta z dne 10. julija 2007 o vključitvi novega člena 204a o popravkih v Poslovnik Parlamenta ( 2005/2041(REG) )
Evropski parlament
, –
ob upoštevanju pisma svojega predsednika z dne 10. marca 2005,
–
ob upoštevanju členov 201 in 202 svojega Poslovnika,
–
ob upoštevanju poročila Odbora za ustavne zadeve ( A6-0229/2007 ),
1.
se odloči spremeniti svoj Poslovnik, kot sledi;
2.
opozarja, da bo sprememba začela veljati na prvi dan naslednjega delnega zasedanja;
3.
naroči svojemu predsedniku, naj ta sklep posreduje Svetu in Komisiji v vednost.
Izvirno besedilo Spremembe Sprememba 1 Člen 204 a (novo)
Člen 204a
Popravki
1.
Ko se v besedilu, ki ga je sprejel Parlament, ugotovi napaka, predsednik, kjer je to primerno, pristojnemu odboru predloži osnutek popravka.
2.
Ko se v besedilu, ki ga je sprejel Parlament v dogovoru z drugimi institucijami, ugotovi napaka, predsednik zagotovi soglasje teh institucij o potrebnih popravkih, preden nadaljuje postopek v skladu z odstavkom 1.
3.
Pristojni odbor pregleda osnutek popravka in ga, če se strinja, da se ugotovljena napaka lahko popravi na predlagani način, predloži Parlamentu.
4.
Popravek se objavi na naslednjem delnem zasedanju. Če politična skupina ali vsaj štirideset poslancev najkasneje v oseminštiridesetih urah po objavi ne zahteva glasovanja o popravku, se šteje, da je sprejet. Če popravek ni sprejet, se ga ponovno predloži pristojnemu odboru, ki lahko predlaga spremenjen popravek ali konča postopek.
5.
Odobreni popravek se objavi na enak način kot besedilo, na katerega se nanaša. Smiselno se uporabljajo členi 66(3), 67 in 68.
