Pred pogajanji v Durbanu poslanci zahtevajo nov kjotski protokol
Okolje
2011-11-08 - 17:18
Evropska komisarka Connie Hedegaard v odboru za okolje 7. novembra "V Durbanu bo priložnost za napredek, vsekakor pa to ni konec poti," je članom odbora za okolje 7. novembra dejala evropska komisarka za podnebna vprašanja Connie Hedegaard. Govorila je o mednarodnih pogajanjih o zmanjševanju izpustov toplogrednih plinov, ki se bodo med 29. novembrom in 9. decembrom nadaljevala v južnoafriškem Durbanu. Poslanci so zahtevali, naj EU javno in nedvoumno podpre sprejetje novega kjotskega protokola.
Kjotski protokol je v veljavo stopil leta 2005, vsebuje pa zavezujoče cilje za znižanje izpustov toplogrednih ciljev za države podpisnice. Ta protokol se izteče konec leta 2012, poslanci pa poudarjajo, da je treba vzpostaviti nov zavezujoč okvir za nadaljnje zmanjševanje izpustov.
V resoluciji o konferenci v Durbanu so poslanci še zahtevali, naj si EU v zvezi z zmanjšanjem izpustov postavi še bolj ambiciozen cilj, kot je zmanjšanje za 20 odstotkov do leta 2020. Zavzeli so se tudi za vključitev letalskega in morskega prometa v sistem trgovanja z emisijami, ki bo v EU začel delovati prihodnje leto.
Varstvo okolja in gospodarska rast gresta v EU z roko v roki, je poslancem zagotovila komisarka Hedegaardova, ki je poslance tudi opozorila, da EU ni sama odgovorna za izpuste, zaradi česar si je treba prizadevati za ambiciozen dogovor na globalni ravni. Seveda pa mora biti pri tem EU tista, ki bo stvari potiskala naprej, je še dejala komisarka.
Parlament bo sicer v Durban poslal delegacijo, ki jo bo vodil nemški poslanec Jo Leinen (S&D). Ta se je vprašal, kakšno bo sploh stališče EU na 17. srečanju držav podpisnic Okvirne konvencije Združenih narodov o podnebnih spremembah. Danec Dan Jørgensen (S&D) pa je menil, da je treba v Durbanu sprejeti konkretne rešitve, še posebej potem, ko se to ni zgodilo na prejšnjih srečanjih v Koebenhavnu in Cancunu.
Nameni so bili dobri, ampak EU ni šla dovolj daleč, je ob tem komentiral nemški poslanec Karl-Heinz Florenz (EPP).
Evropski parlament bo sicer na novembrskem plenarnem zasedanju glasoval o resoluciji o pogajanjih v Durbanu.
20111104STO30697 Tiskovno sporočilo Predlog resolucije o pogajanjih v Durbanu Konferenca o podnebnih spremembah v Durbanu Delegacija Evropskega parlamenta na podnebnih pogajanjih v Cancunu
SL
1
PHOTO
20111027PHT30454.jpg
SL
4
LINK
http://unfccc.int/2860.php
-//EP//TEXT IM-PRESS 20111024IPR30159 0 NOT XML V0//SL
-//EP//TEXT COMPARL PE-472.372 02 NOT XML V0//SL
-//EP//TEXT IM-PRESS 20101203FCS06288 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
