USTNO VPRAŠANJE H-0404/09
v času vprašanj, na delnem zasedanju novembra 2009
v skladu s členom 116 Poslovnika
predložil
Ivo Belet
za Komisijo
Zadeva: Boj proti jemanju poživil - zahteva glede obvestila o (pre)bivališču športnika ("whereabouts information")
Belgijo je zajel val osuplosti, ko so bili nekateri teniški igralci za eno leto suspendirani, ker niso ustrezno izpolnili obrazca s podatki o (pre)bivališču.
Že zahteva glede obvestila o (pre)bivališču športnika je drastičen ukrep za „nedolžne“ športnike, zaradi česar so se pojavila številna vprašanja v zvezi s poseganjem v njihovo zasebnost.
Glede na to, da zadevni športniki niso jemali poživil, nikakor ni v skladu z načelom sorazmernosti, da so bili za eno leto suspendirani, ker niso ustrezno izpolnili obrazca s podatki o (pre)bivališču.
Športniki se lahko pritožijo le na Mednarodno športno arbitražno razsodišče, kar ne olajša uporabe te možnosti.
Kako Komisija ocenjuje te razmere glede na suspenze v primeru Meca-Medina?
Ali se Komisija strinja, da morata biti strogost kazni za kršitev zahtev glede obvestila o (pre)bivališču športnika in pritožbeni postopek bolje usklajena na evropski in mednarodni ravni?
Ali bo Komisija v zvezi s tem sprejela ukrepe?
