Evropska vesoljska politika: Kako preprečiti vojno zvezd?
Varnost in obramba
2007-05-07 - 20:29
Izstrelitev Ariane 5 v Francoski Gvajani, 8. decembra 2006
"Kdor bo imel nadzor nad vesoljem, bo nadziral svet," je leta 1961 izjavil tedanji ameriški predsednik Lyndon Johnson. Danes ZDA za vesoljsko vojaško tehnologijo letno namenijo približno 21 milijard dolarjev. Na vesoljskem trgu pa sta se pojavili tudi Kitajska in Indija. Ali se nam obeta militarizacija vesolja? Evropski poslanci in strokovnjaki so v sredo 2. maja v Evropskem parlamentu razpravljali o vlogi Evrope pri "osvajanju vesolja".
Pretekli teden je med razpravo, ki je v Evropskem parlamentu potekala na temo Prispevek vesolja k evropski varnostni in obrambni politiki, verjetno marsikdo pomislil na znanstvenofantastične filmske klasike, kot sta denimo Vojna zvezd ali Zvezdne steze.
Vesolje ima že nekaj desetletij pomembno vlogo v življenju na Zemlji. Sateliti, ki krožijo okoli našega planeta, omogočajo prenos signalov mobilne telefonije, izvajanje bančnih poslov ter navigacijo v ladjah in avtomobilih; z njihovo pomočjo lahko celo napovemo neurja.
Satelitska tehnologija pa se aktivno uporablja tudi na področju varnosti in obrambe, sateliti denimo usmerjajo izstrelke, ter vodijo sisteme za ugotavljanje in opazovanje lastne ali sovražnikove vojske.
Sateliti oz. satelitski posnetki pa so v pomoč tudi pri naravnih katastrofah, nadzoru poseka tropskih gozdov in nadziranju omejevanja oboroževanja. S pomočjo satelitskih posnetkov si lahko na primer ustvarimo predstavo o razsežnosti genocida v Darfuru.
Vesoljska tehnologija kot gospodarski dejavnik
Posli z vesoljsko tehnologijo so na svetovnem trgu vredni 90 milijard evrov in se vsako leto povečajo za sedem odstotkov. Evropska vesoljska industrija ima trenutno v tem okviru 40-odstotni tržni delež. V tem sektorju je zaposlenih okoli 28.000 Evropejcev, najmočneje je razvit v Franciji, Nemčiji in Italiji, pa tudi v Veliki Britaniji, Španiji in Belgiji.
Evropa v uporabo vesolja v civilne namene vsako leto vloži okoli šest milijard evrov, polovica te vsote je namenjena Evropski vesoljski agenciji. Za obdobje od 2007 do 2031 je Evropska unija v okviru sedmega raziskovalnega programa za znanost in razvoj le-tej namenila 1,4 milijarde evrov.
Te vsote pa so prav majhne, če jih primerjamo z zneski, ki jih za razvoj vesoljske tehnologije porabijo ZDA. Ameriške letne naložbe v civilne vesoljske dejavnosti znašajo namreč 17 milijard evrov, v vojaške vesoljske namene pa 21 milijard evrov.
Vesolje – bojišče prihodnosti?
Rebecca Johnson z londonskega Inštituta za diplomacijo razorožitve (Acronym Institute for Disarmament Diplomacy) in avtorica študije Evropska vesoljska politika in njen pomen za evropsko varnostno in obrambno politiko, meni, da je vesolje enkratna priložnost za izboljšanje evropske varnosti. Ga. Johnson hkrati močno svari pred možnostjo, da vesolje postane bojišče prihodnosti.
Na poti k evropski vesoljski politiki
Sporočilo, ki sta ga konec aprila sprejeli Evropska komisija in Evropska vesoljska agencija (ESA), poziva k miroljubni uporabi vesolja.
V dokumentu predlagata, naj Evropska unija, Evropska vesoljska agencija in države članice bolje uskladijo svoje dejavnosti v vesolju in si prizadevajo za pripravo enotnega evropskega vesoljskega programa. Države članice naj bi v prihodnje sodelovale na področju satelitske navigacije, opazovanja Zemlje, satelitske komunikacije ter tudi varnosti in obrambe.
Zato se morata medsebojno dopolnjevati civilna in vojaška uporaba vesoljske tehnologije. Vesoljsko strategijo je treba oblikovati tako na je evropski kot na mednarodni ravni, da bi zagotovili miroljubno uporaba vesolja in preprečili oboroževalno tekmo, menita Komisija in ESA.
Ministri in predstavniki članic ESA, ki niso članice EU, bodo 22. maja razpravljali o naslednjih korakih pri oblikovanju vesoljske politike.
20070507STO06304 Tiskovna služba o evropski vesoljski politiki (v angleščini) Dokumenti na razpravi Evropska vesoljska politika (v angleščini) Evropska vesoljska agencija
SL
1
PHOTO
20070507PHT06377.jpg
SL
3
LINK
/meetdocs/2004_2009/organes/sede/sede_20070502_1500_audition.htm#
SL
4
LINK
http://ec.europa.eu/enterprise/space/index_en.html
SL
5
LINK
http://www.esa.int/esaCP/index.html
-//EP//TEXT IM-PRESS 20070430IPR06168 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
