15.12.2004
PREDLOG PRIPOROČILA SVETU
v skladu s členom 114(1) Poslovnika,
ki ga predlaga António Costa
v imenu skupine PSE
Priporočilo Evropskega parlamenta Svetu glede kazenskega sodišča Evropske unije
Priporočilo Evropskega parlamenta Svetu glede kazenskega sodišča Evropske unije
Evropski parlament ,
–
ob upoštevanju člena 114(1) svojega Poslovnika,
A.
– ob upoštevanju, da členi 47-50 Listine o temeljnih pravicah ter člena 6 in 13 Evropske konvencije o človekovih pravicah določajo področje 'pravice do sodnega varstva', ki jih morajo Unija in njene države članice v skladu s svojimi pristojnostmi zagotavljati evropskim državljanom,
–
ob upoštevanju, da 'pravica do sodnega varstva' vsebuje še zlasti pravico do učinkovitega pravnega sredstva, do nepristranskega sojenja, do pravičnega sojenja, do sojenja v razumnem roku, pravico do pravne pomoči ter da je zaščita teh pravic še pomembnejša v kazenskem postopku,
–
ob prepričanju, da je varstvo v prvi vrsti odvisno od pristojnosti vsake države članice, ki ga ta zagotavlja v skladu s svojo ustavno ureditvijo in pravno tradicijo; pristop k Uniji pa po eni strani pomeni, da je treba svojim državljanom zagotoviti podobno obravnavo kot je v Uniji ter po drugi strani krepiti medsebojno zaupanje med državami članicami, da bodo vzajemno priznavale sodbe ter tudi prepuščale svoje državljane sodnikom druge države članice,
‑
ob upoštevanju, da osnutek Ustavne pogodbe (člen III-260) in Haški program (odstavek 3.2) službi kazenskega sodišča Evrope priznavata pomen vzajemnega ocenjevanja med državami članicami za krepitev vzajemnega zaupanja, ki zahteva določitev ustreznejših orodij in postopkov vrednotenja in pospeševanja izmenjave informacij ter možnosti usposabljanja,
1.
naslavlja naslednje priporočilo na Svet:
- da ob upoštevanju vzajemnega vrednotenja, ki se že izvaja v okviru ukrepov, povezanih z bojem proti terorizmu in s sodelovanjem v okviru Schengena, določi kazalce in postopke, ki bodo omogočili vzpostavitev vzajemnega sistema vrednotenja kakovosti kazenskega sodišča držav članic;
– da prenese te postopke in kazalce v enega ali več sklepov, ki bodo temeljili na členu 31 Pogodbe o Evropski uniji in izvajali načela sodne prakse sodišč v Strasbourgu in v Luxembourgu, kot tudi usmeritve Komisije za učinkovito pravosodje v Evropi;
2.
naroči svojemu predsedniku, naj to priporočilo posreduje Svetu in Komisiji.
