Vprašanje za ustni odgovor O-0170/2010
za Komisijo
Člen 115 poslovnika
Nadja Hirsch
,
Renate Weber
,
Cecilia Wikström
,
Louis Michel
,
Sonia Alfano
,
Stanimir Ilchev
,
Nathalie Griesbeck
,
Jan Mulder
v imenu skupine ALDE Zadeva: Prenos podatkov o finančnih stroških, ki nastanejo pri pregledu prošenj za azil v državah članicah
Parlamentu in Svetu je bilo 8. septembra predloženo poročilo Komisije o izvajanju Direktive Sveta 2005/85/ES z dne 1. decembra 2005 o minimalnih standardih glede postopkov za priznanje ali odvzem statusa begunca v državah članicah.
V poročilu je jasno izražena potreba po prenovitvi direktive iz leta 2005.
Med postopki, ki jih izvajajo države članice, so dejansko velike razlike, zato tudi prihaja do velikih nasprotij na področju kakovosti sprejema prosilcev za azil.
V poročilu je tudi poudarjeno, da bi „frontloading“, namenjen izboljšanju odločitev na prvi stopnji, omogočil, da bi se stroški po določenem času zmanjšali. Z naložbo v postopek na prvi stopnji, kakor je predlagano v prenovitvi, bi bilo mogoče predhodno ugotoviti, katere osebe se lahko potegujejo za mednarodno zaščito in katere se zanjo ne morejo potegovati. Države članice bi tako občutno zmanjšale izdatke za pomoč, ki jo morajo zagotavljati v skladu z določbami veljavne direktive. Prav tako bi se lahko osebe, ki uživajo mednarodno zaščito, hitreje vključile v državo gostiteljico in prispevale k njenemu gospodarstvu.
Komisija je na tehnični seji 29. septembra priznala, da nima konkretnih podatkov od držav članic o finančnih stroških (zagotavljanje tolmačenja, pravna pomoč itd.), ki nastanejo pri izvajanju določb direktive iz leta 2005.
Prejem podatkov o teh stroških pa je zelo pomemben za izdelavo zanesljive in natančne ocene zneskov, ki bi jih s prenovitvijo dolgoročno privarčevali.
Ali lahko Komisija pripravi primerjalno študijo teh stroškov?
