USTNO VPRAŠANJE H-0167/10
v času vprašanj, na delnem zasedanju aprila 2010
v skladu s členom 116 Poslovnika
predložil
Georgios Toussas
za Komisijo
Zadeva: Odstop letalskega prometa monopolnim družbam
Načrtovana združitev družb Olympic Air in Aegean Airlines – rezultat politike privatizacij in „liberalizacije“, ki jih spodbuja Evropska unija, v Grčiji pa tako sedanja vlada stranke PASOK kot prejšnja vlada Nove demokracije – krepi nastajanje monopolov na trgu zračnega prometa, kar pa ima negativne posledice za prebivalstvo in zaposlene v letalskem sektorju. Posledice privatizacije družbe Olympic Airlines (O.A.) – odpuščanja, zniževanje plač, čedalje več dela za tiste, ki so obdržali delovna mesta, podražitve cen letalskih vozovnic in zmanjšanje števila letalskih povezav, zlasti na deficitarnih linijah – se bodo še stopnjevale, končni rezultat pa bo slabša kakovost letalskega prometa. 4500 oseb, ki jih je družba Olympic Airlines že odpustila, od 15. decembra 2009 še vedno ni prejelo nadomestila, ki jim po zakonu pripada, postopki za dodelitev polne pokojnine osebam, ki izpolnjujejo zahtevane pogoje, ter postopki za preusmeritev ostalih delavcev v druge javne sektorje, pa so na mrtvi točki.
Bi lahko zato Komisija prosim odgovorila na naslednja vprašanja: Ali se je privatizacija družbe Olympic Airlines izvedla zato, da bi imela od nje koristi monopolne družbe? Kaj Komisija meni o: a) načrtovani združitvi družb Olympic Air in Aegean Airlines , ter b) prevari in težavah delavcev, ki jih je odpustila družba Olympic Airlines ?
