7.4.2010 B7-0229/2010 PREDLOG RESOLUCIJE v skladu s členom 120 poslovnika
o okrepitvi Evropske agencije za upravljanje in operativno sodelovanje na zunanjih mejah držav članic Evropske unije (Frontex)
Nikolaos Salavrakos
,
Morten Messerschmidt
,
Philip Claeys
,
Andreas Mölzer
,
Mario Borghezio
PE439.728v01-00 B7‑0229/2010 Predlog resolucije Evropskega parlamenta o okrepitvi Evropske agencije za upravljanje in operativno sodelovanje na zunanjih mejah držav članic Evropske unije (Frontex)
Evropski parlament,
– ob upoštevanju resolucije Evropskega parlamenta z dne 25. novembra 2009 o sporočilu Komisije Evropskemu parlamentu in Svetu: območje svobode, varnosti in pravice za državljane – Stockholmski program ( P7_TA(2009)0090 ),
– ob upoštevanju resolucije Evropskega parlamenta z dne 10. februarja 2010 o preprečevanju trgovine z ljudmi ( P7_TA(2010)0018 ),
– ob upoštevanju predloga Komisije z dne 24. februarja 2010 o okrepitvi Agencije EU za upravljanje mej Frontex (IP/10/184),
– ob upoštevanju člena 120 svojega poslovnika,
A. ker je boj proti množičnemu nezakonitemu priseljevanju za avtohtone evropske narode in za EU eden najpomembnejših izzivov,
B. ker so zlasti na vzhodnih in južnih zunanjih mejah EU opazne večje ravni nezakonitega priseljevanja,
C. ker se je proti takšnemu razvoju mogoče boriti samo z okrepitvijo Frontexa in z boljšim usklajevanjem udeleženih držav članic, kakor je predlagala Komisija,
1. meni, da EU nujno potrebuje strategijo za vračanje nezakonitih priseljencev in da bi moral njeno izvajanje usklajevati Frontex;
2. opozarja, da so vsi predlogi, zlasti pomembno izobraževanje Frontexovega osebja, ki bo zagotavljalo varovanje temeljnih pravic v okviru ukrepov vračanja, povezani z višjimi stroški;
3. zato poziva Svet in Komisijo, naj močno povečata Frontexov proračun, da bo lahko ta agencija učinkovito izvajala svoje nujne naloge.
