A7-0123/2011
5.4.2011
POROČILO
o razrešnici glede izvrševanja proračuna Evropske agencije za varnost v letalstvu za proračunsko leto 2009
(C7‑0237/2010 – 2010/2177(DEC))
Odbor za proračunski nadzor
Poročevalec: Georgios Stavrakakis
PE 450.704v02-00
VSEBINA
1. PREDLOG SKLEPA EVROPSKEGA PARLAMENTA.........................................................3
2. PREDLOG SKLEPA EVROPSKEGA PARLAMENTA.........................................................4
3. PREDLOG RESOLUCIJE EVROPSKEGA PARLAMENTA.................................................6
MNENJE Odbora za promet in turizem ...................................................................11
IZID KONČNEGA GLASOVANJA V ODBORU...................................................................14
1. PREDLOG SKLEPA EVROPSKEGA PARLAMENTA
o razrešnici glede izvrševanja proračuna Evropske agencije za varnost v letalstvu za proračunsko leto 2009
( C7-0237/2010 – 2010/2177(DEC) )
Evropski parlament,
– ob upoštevanju letnih računovodskih izkazov Evropske agencije za varnost v letalstvu za proračunsko leto 2009,
– ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2009, skupaj z odgovori agencije
UL C 338, 14.12.2010, str. 22. ,
– ob upoštevanju priporočila Sveta z dne 15. februarja 2011 (5892/2011 – C7‑0052/2011 ),
– ob upoštevanju člena 276 Pogodbe o ES in člena 319 PDEU,
– ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti
UL L 248, 16.9.2002, str. 1. , zlasti člena 185 te uredbe,
– ob upoštevanju Uredbe (ES) št. 216/2008 Evropskega parlamenta in Sveta z dne 20. februarja 2008
UL L 79, 19.3.2008, str. 1. o ustanovitvi Evropske agencije za varnost v letalstvu, zlasti člena 60 te uredbe,
– ob upoštevanju Uredbe Komisije (ES, Euratom) št. 2343/2002
UL L 357, 31.12.2002, str. 72. z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002, zlasti člena 94 te uredbe,
– ob upoštevanju člena 77 in priloge VI svojega poslovnika,
– ob upoštevanju poročila Odbora za proračunski nadzor in mnenja Odbora za promet in turizem ( A7-0123/2011 ),
1. podeli razrešnico izvršnemu direktorju Evropske agencije za varnost v letalstvu glede izvrševanja proračuna agencije za proračunsko leto 2009;
2. navaja svoje pripombe v spodnji resoluciji;
3. naroča svojemu predsedniku, naj ta sklep in resolucijo, ki je del sklepa, posreduje izvršnemu direktorju Evropske agencije za varnost v letalstvu, Svetu, Komisiji in Računskemu sodišču ter poskrbi za njuno objavo v Uradnem listu Evropske unije (serija L).
2. PREDLOG SKLEPA EVROPSKEGA PARLAMENTA
o zaključku poslovnih knjig Evropske agencije za varnost v letalstvu za proračunsko leto 2009
( C7-0237/2010 – 2010/2177(DEC) )
Evropski parlament,
– ob upoštevanju letnih računovodskih izkazov Evropske agencije za varnost v letalstvu za proračunsko leto 2009,
– ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2009, skupaj z odgovori agencije
UL C 338, 14.12.2010, str. 22. ,
– ob upoštevanju priporočila Sveta z dne 15. februarja 2011 (5892/2011 – C7‑0052/2011 ),
– ob upoštevanju člena 276 Pogodbe o ES in člena 319 PDEU,
– ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti
UL L 248, 16.9.2002, str. 1. , zlasti člena 185 te uredbe,
– ob upoštevanju Uredbe (ES) št. 216/2008 Evropskega parlamenta in Sveta z dne 20. februarja 2008
UL L 79, 19.3.2008, str. 1. o ustanovitvi Evropske agencije za varnost v letalstvu, zlasti člena 60 te uredbe,
– ob upoštevanju Uredbe Komisije (ES, Euratom) št. 2343/2002
UL L 357, 31.12.2002, str. 72. z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002, zlasti člena 94 te uredbe,
– ob upoštevanju člena 77 in priloge VI svojega poslovnika,
– ob upoštevanju poročila Odbora za proračunski nadzor in mnenja Odbora za promet in turizem ( A7-0123/2011 ),
1. odobri zaključek poslovnih knjig Evropske agencije za varnost v letalstvu za proračunsko leto 2009;
2. naroča svojemu predsedniku, naj ta sklep posreduje izvršnemu direktorju Evropske agencije za varnost v letalstvu, Svetu, Komisiji in Računskemu sodišču ter poskrbi za njegovo objavo v Uradnem listu Evropske unije (serija L).
3. PREDLOG RESOLUCIJE EVROPSKEGA PARLAMENTA
s pripombami, ki so del sklepa o razrešnici glede izvrševanja proračuna Evropske agencije za varnost v letalstvu za proračunsko leto 2009
( C7-0237/2010 – 2010/2177(DEC) )
Evropski parlament,
– ob upoštevanju letnih računovodskih izkazov Evropske agencije za varnost v letalstvu za proračunsko leto 2009,
– ob upoštevanju poročila Računskega sodišča o letnih računovodskih izkazih Evropske agencije za varnost v letalstvu za proračunsko leto 2009, skupaj z odgovori agencije
UL C 338, 14.12.2010, str. 22. ,
– ob upoštevanju priporočila Sveta z dne 15. februarja 2011 (5892/2011 – C7‑0052/2011 ),
– ob upoštevanju člena 276 Pogodbe o ES in člena 319 PDEU,
– ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti
UL L 248, 16.9.2002, str. 1. , zlasti člena 185 te uredbe,
– ob upoštevanju Uredbe (ES) št. 216/2008 Evropskega parlamenta in Sveta z dne 20. februarja 2008
UL L 79, 19.3.2008, str. 1. o ustanovitvi Evropske agencije za varnost v letalstvu, zlasti člena 60 te uredbe,
– ob upoštevanju Uredbe Komisije (ES, Euratom) št. 2343/2002
UL L 357, 31.12.2002, str. 72. z dne 19. novembra 2002 o okvirni finančni uredbi za organe iz člena 185 Uredbe (ES, Euratom) št. 1605/2002, zlasti člena 94 te uredbe,
– ob upoštevanju člena 77 in priloge VI svojega poslovnika,
– ob upoštevanju poročila Odbora za proračunski nadzor in mnenja Odbora za promet in turizem ( A7-0123/2011 ),
A. ker je Računsko sodišče navedlo, da je prejelo zadostno zagotovilo o zanesljivosti letnih računovodskih izkazov za proračunsko leto 2009 ter o zakonitosti in pravilnosti z njimi povezanih transakcij,
B. ker je Parlament 5. maja 2010 izvršnemu direktorju Evropske agencije za varnost v letalstvu podelil razrešnico glede izvrševanja proračuna agencije za proračunsko leto 2008
UL L 252, 25.9.2010, str. 136. in je v resoluciji, ki spremlja sklep Parlamenta o razrešnici, med drugim
- izrazil obžalovanje, da so bili prihodki v letu 2008 zaradi sistema pavšalnih letnih pristojbin precej višji od dejanskih stroškov opravljenih storitev, in pozval agencijo, naj nujno predloži podroben načrt za zagotovitev, da se to v prihodnjih letih ne bo ponovilo;
- opozoril na dejstvo, da je agencija v leto 2009 prenesla visok znesek odobrenih sredstev za odhodke iz poslovanja (več kot 53.000.000 EUR, kar pomeni 79 % odobrenih sredstev za poslovanje);
- poudaril pomembnost tega, da je agencija v svojih načrtih določila cilje SMART in kazalnike RACER, da bo lahko ocenila svoje rezultate;
- izrazil zaskrbljenost zaradi nezadostnega usklajevanja med potrebami, zaposlenimi in finančno ureditvijo agencije, zlasti ker je zaradi postopkov za izbor uslužbencev zelo težko zaposliti ustrezno usposobljene ljudi;
C. ker je proračun agencije za leto 2009 znašal 92.500.000 EUR, kar je v primerjavi s proračunom za leto 2008 za 6 % več; ker je rezerva za dejavnosti iz naslova taks in dajatev v letu 2009 znašala 29.500.000 EUR;
1. pozdravlja mnenje Računskega sodišča, da so računovodski izkazi agencije za leto 2009 zanesljivi in da so z njimi povezane transakcije z vseh pomembnih vidikov zakonite in pravilne;
Precejšnje povečanje proračuna
2. ugotavlja, da se je proračun agencije od leta 2007 do leta 2009 povečal za 28 %;
3. je seznanjen z dejstvom, da je agencija iz proračuna Unije za leto 2009 prejela 31.540.000 EUR za prevzem obveznosti in 29.180.000 EUR za plačila;
4. prav tako ugotavlja, da se je skupni proračun agencije povečal za skoraj 20 %, in sicer s 102.000.000 EUR v letu 2008 na 122.000.000 EUR v letu 2009, število zaposlenih pa s 440 na 509;
Uspešnost
5. ponovno poudarja, kako pomembno je, da agencija v svojih načrtih določi cilje SMART in kazalnike RACER, da bo lahko ocenila svoje rezultate; je seznanjen z odgovorom agencije, ki zagotavlja, da je izboljšala svoj delovni program za leto 2010 z uvedbo ciljev in ključnih kazalnikov uspešnosti ter izboljšanim sistemom za načrtovanje virov; poziva agencijo, naj poleg tega premisli o uvedbi Ganttovega diagrama v načrtovanje vseh svojih operativnih dejavnosti, ki bi omogočal strnjen prikaz časa, ki ga vsak uslužbenec porabi za posamezne projekte, in spodbujal pristop, usmerjen k doseganju rezultatov;
6. poziva agencijo, naj za proračun za poslovanje uvede na dejavnostih temelječo strukturo, da bi vzpostavila jasno povezavo med delovnim programom in finančnimi napovedmi ter izboljšala nadzor izvajanja storitev in poročanje; ugotavlja, da agencija vsako leto pripravi večletni načrt, o katerem se posvetuje z vsemi zainteresiranimi stranmi in ki ga odobri upravni odbor, v njem pa predstavi proračun, namenjen posameznim dejavnostim; se strinja z mnenjem Računskega sodišča, da je struktura proračuna za poslovanje agencije (naslov III) ostala delno vezana na vnos in da so bile uvedene spremembe proračuna ne da bi posodobili delovni program, tudi če so pomembno vplivale na dodelitev kadrovskih virov in finančnih sredstev;
7. znova poziva agencijo, da v razpredelnici, ki bo priložena prihodnjemu poročilu Računskega sodišča, predstavi primerjavo med dejavnostmi, izvedenimi v letu, ki ga obravnava razrešnica, in dejavnostmi, ki so bile izvedene v predhodnem proračunskem letu, da bi organ za podelitev razrešnice lahko bolje ocenil uspešnost agencije v vmesnem obdobju;
Prenos proračunskih sredstev
8. opozarja, da je agencija v leto 2010 ponovno prenesla visok delež odobrenih proračunskih sredstev, namenjenih odhodkom za poslovanje (65 % iz naslova III – operativne dejavnosti. Če od prenesenih sredstev odštejemo namenska sredstva, je delež prenesenih obveznosti 13-odstoten); poudarja, da je to v nasprotju z načelom enoletnosti; priznava, da je določena negotovost glede stopnje taks in dajatev značilna za začetni poslovni cikel agencije, saj se projekti izvajajo več let; prav tako poudarja, da takšno stanje priča o pomanjkljivostih v sistemu za načrtovanje virov, do katerih je prišlo zaradi zamude pri podpisu pogodbe o izvajanju storitev; v skladu s tem zahteva, da se pogodbe upravlja natančneje in pravočasno ter da se Parlamentu in Komisiji za naslednje proračunsko leto posreduje precej bolj realistično napoved, prav tako pa jima je treba dati na voljo dovolj časa za analizo;
9. zahteva, da se k vsakoletnemu proračunu doda poročilo o neporabljenih sredstvih, prenesenih iz prejšnjih let, s pojasnilom, zakaj ta sredstva niso bila uporabljena, ter kako in kdaj bodo uporabljena;
Takse in dajatve, ki jih obračunava agencija
10. ugotavlja, da je bilo leto 2009 drugo celotno leto izvajanja nalog certifikacije v skladu z Uredbo Komisije (ES) št. 593/2007 z dne 31. maja 2007 o taksah in dajatvah, ki jih obračunava Evropska agencija za varnost v letalstvu
UL L 140, 1.6.2007, str. 3. ;
11. ponovno poziva agencijo, naj izboljša sistem nadzora nad projekti certifikacije ter zagotovi, da obračunane takse v celotnem obdobju izvajanja projekta ne bodo znatno odstopale od dejanskih stroškov;
12. posebej poziva agencijo, naj pri pripravi računovodskih izkazov za leto 2010 pravilno oceni vnaprej vračunane odhodke, povezane z upravljanjem nalog certifikacije, ki jih je predala v delo nacionalnim organom za letalstvo; pravzaprav ugotavlja, da je Računsko sodišče poročalo, da so bili s tem povezani vnaprej vračunani odhodki ob koncu leta ocenjeni na podlagi predvidevanj o skupnem deležu dokončanosti del in niso bili upravičeni s preteklimi izkušnjami; kljub temu pozdravlja namero agencije, da bo za določene storitve (manjše spremembe, manjša popravila, standardne dopolnilne certifikate tipa, nadzor nad organizacijami) uvedla „sporazum o pavšalni vsoti“, s čimer bo zagotovila, da bodo ob oddaji naročila zunanjemu izvajalcu na voljo zanesljivi stroški projekta;
Človeški viri
13. prav tako ugotavlja pomanjkljivosti pri postopkih izbire osebja, zaradi česar je ogrožena preglednost teh postopkov; se zaveda, da je Računsko sodišče glede teh postopkov poročalo, da so odločitve izbirnih komisij nezadostno utemeljene in dokumentirane, saj merila za povabilo na razgovor ali uvrstitev na rezervni seznam niso bila vnaprej opredeljena, manjkali pa so tudi zapisniki;
14. poziva agencijo, naj obvesti organ za podelitev razrešnice o ukrepih, s katerimi je poskusila to popraviti, postopke za izbiro strokovnjakov/osebja pa naj v prihodnje oblikuje bolj pregledno; poudarja, da je učinek teh pomanjkljivosti še večji, če upoštevamo, da so naloge agencije izdajanje specifikacij certifikatov, sprejemanje odločitev v zvezi s certifikati o plovnosti in vpliva na okolje ter izvajanje inšpekcijskih pregledov standardizacije pristojnih organov v državah članicah;
Notranja revizija
15. priznava, da je agencija izvedla 20 od 26 priporočil, ki jih je od leta 2006 oblikovala notranja revizijska služba;
16. potrjuje, da je agencija organu za podelitev razrešnice poslala poročilo, ki ga je pripravil izvršni direktor in v katerem povzema vsebino priporočila notranje revizijske službe, kakor predvideva člen 72(5) okvirne finančne uredbe; kljub temu poziva izvršnega direktorja agencije, naj zagotovi podrobnejše podatke o vsebini vseh odprtih priporočil, ki jih je notranja revizijska služba podala v letu 2009;
o
o o
17. glede drugih ugotovitev horizontalne narave, ki spremljajo sklep o razrešnici, se sklicuje na resolucijo z dne ... maja 2011
Sprejeta besedila, P7_TA-PROV(2011). o uspešnosti, finančnem poslovodenju in nadzoru agencij.
1. 3. 2011
MNENJE Odbora za promet in turizem
za Odbor za proračunski nadzor
o razrešnici glede izvrševanja proračuna Evropske agencije za varnost v letalstvu za proračunsko leto 2009
( C7-0237/2010 – 2010/2177(DEC) )
Pripravljavec mnenja: Giommaria Uggias
POBUDE
Odbor za promet in turizem poziva Odbor za proračunski nadzor kot pristojni odbor, da v svoj predlog resolucije vključi naslednje pobude:
1. pozdravlja mnenje Računskega sodišča, da so računovodski izkazi Evropske agencije za varnost v letalstvu za leto 2009 zanesljivi in da so z njimi povezane transakcije z vseh pomembnih vidikov zakonite in pravilne;
2. je seznanjen z dejstvom, da je agencija iz proračuna Evropske unije za leto 2009 prejela 31.540.000 EUR za prevzem obveznosti in 29.180.000 EUR za plačila;
3. poleg tega ugotavlja, da se je skupni proračun agencije povečal skoraj za 20 %, in sicer s 102 milijonov EUR v letu 2008 na 122 milijonov v letu 2009, število zaposlenih pa s 440 na 509;
4. verjame, da je visoka raven v leto 2010 prenesenih sredstev (65 % operativnih dejavnosti) v nasprotju z načelom enoletnosti;
5. pozdravlja prizadevanja agencije, da bo sprejela celostno proračunsko strukturo, povezano z rezultati (oblikovanje proračuna po dejavnostih), ki bi, kot je zapisano v poročilu Sodišča, izboljšala spremljanje učinkovitosti in poročanje;
6. zahteva, da se k vsakoletnemu proračunu doda poročilo o neporabljenih sredstvih, prenesenih iz prejšnjih let, s pojasnilom, zakaj ta sredstva niso bila uporabljena, ter kako in kdaj bodo uporabljena;
7. izraža zaskrbljenost, ker je Sodišče ugotovilo, da postopki za izbor uslužbencev niso zadostno utemeljeni in dokumentirani, vendar je seznanjen z zagotovilom agencije, da so bile v vseh izbirnih postopkih od maja 2010 uporabljene ustaljene zgornje meje;
8. kljub temu predlaga, da Parlament izvršnemu direktorju Evropske agencije za varnost v letalstvu podeli razrešnico za izvrševanje proračuna agencije za proračunsko leto 2009.
IZID KONČNEGA GLASOVANJA V ODBORU
Datum sprejetja
28.2.2011
Izid končnega glasovanja
+:
–:
0:
23
4
0
Poslanci, navzoči pri končnem glasovanju
Georges Bach, Antonio Cancian, Saïd El Khadraoui, Carlo Fidanza, Knut Fleckenstein, Jacqueline Foster, Mathieu Grosch, Jim Higgins, Dieter-Lebrecht Koch, Georgios Kumucakos (Georgios Koumoutsakos), Eva Lichtenberger, Hella Ranner, Olga Sehnalová, Brian Simpson, Dirk Sterckx, Keith Taylor, Giommaria Uggias, Thomas Ulmer, Peter van Dalen, Artur Zasada, Roberts Zīle
Namestniki, navzoči pri končnem glasovanju
Philip Bradbourn, Frieda Brepoels, Spiros Danelis (Spyros Danellis), Ádám Kósa, Janusz Władysław Zemke
Namestniki (člen 187(2)), navzoči pri končnem glasovanju
Karin Kadenbach
IZID KONČNEGA GLASOVANJA V ODBORU
Datum sprejetja
21.3.2011
Izid končnega glasovanja
+:
–:
0:
17
0
2
Poslanci, navzoči pri končnem glasovanju
Marta Andreasen, Jean-Pierre Audy, Inés Ayala Sender, Jorgo Chatzimarkakis, Tamás Deutsch, Martin Ehrenhauser, Jens Geier, Ilijana Ivanova (Iliana Ivanova), Elisabeth Köstinger, Monica Luisa Macovei, Aldo Patriciello, Crescenzio Rivellini, Bart Staes, Georgios Stavrakakis, Søren Bo Søndergaard
Namestniki, navzoči pri končnem glasovanju
Thijs Berman, Zuzana Brzobohatá, Derk Jan Eppink, Véronique Mathieu
