Svet brez jedrskega orožja?
Volitve 2009
Varnost in obramba
2009-04-23 - 18:03
Širjenje jedrskega orožja ogroža mednarodno varnost Širjenje orožja za množično uničevanje in načini njegovega prenosa so po mnenju Odbora za zunanje zadeve ena najhujših groženj za mednarodno stabilnost in varnost. Evropski parlament bo v četrtek razpravljal o tem, kako dodatno okrepiti Pogodbo o neširjenju jedrskega orožja.
Po zadnjem pregledu Pogodbe o neširjenju jedrskega orožja leta 2005 sta zaskrbljenost še povečala odločitev Severne Koreje, da izvede jedrski poskus, in domnevni namen Iraka, da razvije okrepljen program bogatenja urana.
Vendar pa Odbor za zunanje zadeva vidi odlično možnost za napredek. Aprila je ameriški predsednik Barack Obama v Pragi najavil, da si bodo Združene države Amerike prizadevale za svet brez jedrskega orožja in da bodo sodelovale z Rusijo, da bi balistične rakete ZDA in Rusije prenehale biti v visoki pripravljenosti za takojšno izstrelitev ter da bodo znatno zmanjšale svoje zaloge jedrskega orožja in materialov. Tudi francoska in britanska vlada sta že sprejeli pobude za zmanjšanje svojih zalog jedrskega orožja.
"Pravi čas za resnično zavezo EU"
Nemška poslanka iz skupine Zelenih Angelika Beer, avtorica poročila na to temo, je v pogovoru z nami poudarila, da voditelji po svetu pozivajo k jedrskem razoroževanju. Zato je po njenem mnenju zdaj pravi čas za resnično zavezo EU, da pokaže, da je pripravljena prevzeti vodilni položaj na področju razoroževanja. EU bi denimo to lahko storila s sprejetjem in promoviranjem konvencije o neširjenju jedrskega orožja.
Poročevalka pa je hkrati poudarila, da nekatere članice nimajo tako odločnega stališča o odpravi jedrskega orožja in je izrazila zaskrbljenost, da poročilo EP lahko postane nepomemben dokument o neodločnih in neučinkovitih korakih k razorožitvi.
Priporočila Parlamenta
Poročilo opozarja na zavezo EU do strategije proti širjenju orožja za množično uničevanje iz leta 2003 in v pripravah na revizijsko konferenco Pogodbe o neširjenju jedrskega orožja, ki bo leta 2010 ter na Svet EU naslavlja naslednja priporočila:
okrepiti in izboljšati je treba sredstva preverjanja
proizvodnjo, uporabo in predelavo vsega jedrskega goriva mora nadzorovati Mednarodna agencija za atomsko energijo na Dunaju, njen mandat pa je treba okrepiti
na revizijski konferenci Pogodbe o neširjenju jedrskega orožja je treba razviti strategije za doseganje dogovora o zaustavitvi proizvodnje cepljivih snovi za oborožitvene namene
"Jedrsko orožje zmeraj pomeni nevarnost"
Angelika Beer meni, da je svet brez jedrskega orožja mogoče doseči. "Uporaba jedrske energije in še posebej zaloge in razpoložljivost jedrskega orožje zmeraj za nas vse pomeni nevarnost, do katere lahko pride tako namenoma kot po nesreči," je še dejala Beerova.
Kaj pa menite vi, dragi bralci? Kako bi lahko zaustavili širjenje jedrskega orožja oz. ali si je svet brez jedrskega orožja sploh mogoče predstavljati? Zaupajte nam svoje mnenje (spodnja povezava).
20090422STO54148 Komentirajte na koncu članka Poročilo o neširjenju jedrskega orožja in prihodnosti Pogodbe o neširjenju jedrskega orožja Aktivna anketa
SL
1
PHOTO
20090417PHT53844.jpg
SL
2
LINK
/elections2009/welcome/headlines.htm?language=SL&ref=20090422STO54148&secondRef=0#debate
SL
4
LINK
/elections2009/default.htm?language=sl#
-//EP//TEXT REPORT A6-2009-0234 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
