Predsednik parlamenta v Pekingu: "Moramo delati skupaj."
Zunanji odnosi
2006-07-10 - 19:36
V središču pozornosti bodo evropsko-kitajski odnosi
Josep Borrell je ta teden po 13 letih prvi predsednik Evropskega parlamenta na obisku na Kitajskem. S tem izpolnjuje eno prednostnih nalog svojega mandata in se bo lahko na lastne oči prepričal "o velikanskih, pa vendar paradoksalnih spremembah na Kitajskem". V dneh od 8. do 14. julija se bo srečal z visokimi vladnimi funkcionarji, poslanci Narodnega ljudskega kongresa, poslovneži in predstavniki nevladnih organizacij. Pot ga bo vodila v Peking, Šanghaj in Lhaso, glavno mesto Tibeta.
Predsednik Borrell bo obiskal Lhaso, kjer si bo ogledal razvojne projekte, ki jih financira EU, le nekaj tednov dni po obisku Dalajlame v Bruslju. Borrell ugotavlja, da "se je Evropski parlament vedno zalo zanimal za razmere v Tibetu in tudi sam si želim videti dejansko stanje". Sicer pa naj bi se "s kitajskimi voditelji pogovarjal predvsem o možnostih, ki jih ponuja okrepitev odnosov med Kitajsko in EU".
Resolucije Evropskega parlamenta o Kitajski – nekatere prijazne, druge ne
Odnosi s Kitajsko so bili že pogosto tema številnih parlamentarnih resolucij, predvsem o izboljšanju odnosov na področjih vizumov, sodelovanja v Svetovni trgovinski organizaciji, izmenjavi tehnologij in pomorskega prometa. Med njimi pa so bile tudi tiste, ki so se lotevale spornih vprašanj: Tajvana, Tibeta, svobode veroizpovedi, prepovedi izvoza evropskega orožja na Kitajsko, ki bi jo parlament ukinil le, če bodo oblasti dosegle znaten napredek pri spoštovanju človekovih pravic. Evropski parlament je kitajsko vlado pozval, naj upošteva mednarodne pozive glede vprašanja človekovih pravic in zagotovi demokracijo svobodo izražanja.
Pred odhodom v Peking je kitajski novinar vprašal predsednika Borrella, zakaj se zdi, da parlament sprejema resolucije proti Kitajski. Odgovoril je, da je spoštovanje človekovih pravic za Evropejce osrednja vrednota, zato parlamentarci opozarjajo na te probleme kjerkoli na svetu, ne le na Kitajskem. Prejšnji mesec so tako sprejeli odločno resolucijo, ki poziva k takojšnjem zaprtju zapora v Guantanamu.
Dodal je, da "sam ne verjame, da kršenje državljanskih pravic lahko prispeva k stabilnosti in harmoničnosti družbe".
Bruselj, Peking in nedrčki
Odkar je Kitajska v 80-ih letih začela izvajati obsežne gospodarske reforme, je postala svetovna ekonomska velesila in druga največja trgovska partnerica EU, takoj za ZDA.
Nedavno pa so se med partnericama povečale napetosti glede velikih količin poceni čevljev in tekstilnih izdelkov, ki so se pojavile na evropskem trgu po odpravi uvoznih omejitev – "vojne nedrčkov" je polnila časopisne naslovnice v letu 2005. Predsednik Borrell je na vprašanje v zvezi s tem odgovoril, da so "izzivi, s katerimi se ob globalizaciji sooča, podobni izzivom, s katerimi se ob globalizaciji sooča tudi Evropa. Manjša varnost delovnih mest, vzpon populizma in etničnega ter verskega nacionalizma, vedno več priseljevanja v EU – to so problemi Evrope”.
O določenih napetostih je dejal, da "morda sploh ni presenetljivo, ker ljudje svoje strahove in negotovosti projicirajo v zunanje velesile, kot je Kitajska" in poudaril pomen, ki ga imajo pri razlagi težav ter iskanju rešitev nacionalni parlamenti.
V jeseni se bo delegacija Evropskega parlamenta za odnose s Kitajsko v Pekingu na rednem letnem srečanju sestala s poslanci Nacionalnega ljudskega kongresa. Septembra bo parlament na plenarnem zasedanju glasoval o poročilu, ki ga je pripravil poslanec Bas Belder o odnosih med EU in Kitajsko.
Čeprav je to šele drugi obisk Josepa Borrella na Kitajskem, morda tamkajšnji ljudje že prepoznajo njegov obraz. V začetku leta jim je namreč v televizijskem nagovoru v imenu Evropskega parlamenta voščil srečno novo leto, kitajsko leta psa. Kitajska tradicija veleva, da bodo otroci, rojeni v tem letu, zvesti in častni ljudje.
20060706STO09675 Program obiska predsednika Borrella na Kitajskem Evropska komisija: Odnosi med EU in Kitajsko Parlamentarna delegacija za odnose z LR Kitajsko
SL
1
PHOTO
20060706PHT09668.jpg
SL
2
LINK
/president/Presidents_old/president_borrell/press_releases/en/files/cp0160.htm
SL
3
LINK
http://ec.europa.eu/comm/external_relations/china/intro/index.htm
SL
4
LINK
/activities/expert/delegations/presentation.do;jsessionid=E1205699E53563EC3081C2DD0159A493.node2?delegation=1283&language=SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
