Vprašanje za čas za vprašanja H-000018/2011
za Komisijo
Delno zasedanje: februar 2011
Člen 116 poslovnika
Silvia-Adriana Ţicău
(S&D) Zadeva: Zavarovalne storitve in storitve za pomoč potnikom
Nekatere potovalne agencije ponujajo svojim strankam poleg potovanja zavarovanje, ki krije odpoved potovanja, zdravstveno pomoč v primeru bolezni ali nezgode in vrnitev v domovino v primeru smrti. Takšno zavarovanje velja za obdobje trajanja počitnic ali 90 dni ali celotno leto. Turisti cenijo to storitev, saj se počutijo varnejši pred počitnicami in med njimi. Vendar nekatere agencije povezujejo pomoč pri vrnitvi v domovino v primeru bolezni ali nezgode z nakupom letalske vozovnice in določajo ceno tega zavarovanja glede na vrednost vozovnice. Takšno ravnanje škodi interesu strank, kajti pomoč, ki bi jo lahko potrebovali, ni nikakor povezana s ceno njihove letalske vozovnice.
Ker takšna vrsta postopkov škodi interesu potrošnikov, katere ukrepe namerava sprejeti Komisija, da bi uredila te storitve in preprečila nepošteno prakso na področju zavarovalnih storitev in storitev pomoči za potnike?
