Učinkovitejši boj proti diskriminaciji
Temeljne pravice
2009-03-31 - 17:09
A woman walks past a real estate agents in London. V Evropski uniji skoraj desetletje velja zakonodaja, ki delojemalce ščiti pred diskriminacijo zaradi vere ali prepričanja, invalidnosti, starosti ali spolne usmerjenosti. Evropski poslanci jo želijo razširiti tudi na druga področja izven trga dela, kot denimo šole, bolnice in javne storitve. Vendar pa nekateri člani iz skupine EPP-ED menijo, da bi bila takšna zakonodaja korak predaleč, z njo pa bi se le še dodatno povečala birokracija.
Nizozemska poslanka Kathalijne Maria Buitenweg iz skupine Zelenih želi poudariti pomen boja proti vsem oblikam diskriminacije. Neenakopravno obravnavanje je žal še vedno problem v Evropi in drugod. Leta 2008 je v posebni anketi Evrobarometra 15 odstotkov Evropejcev zatrdilo, da so bili v predhodnih 12 mesecih žrtev diskriminacije.
"To se mora spremeniti. Obstajati mora možnost, da dva moška prebivata v hotelski sobi, da invalidne osebe nakupujejo in da se starejši ljudje zavarujejo," vztraja poročevalka.
Nekateri poslanci zaskrbljeni nad dodatno birokracijo
Čeprav je večina članov Odbora za državljanske svoboščine poročilo potrdila, pa so zlasti krščanski demokrati – ki so del največje politične skupine v Parlamentu – zaskrbljeni o tej zakonodaji.
Nemški poslanec Manfred Weber, koordinator vprašanj državljanskih svoboščin za skupino EPP-ED, je razložil, da skupina sicer nasprotuje vsakršni obliki diskriminacije, vendar pa so zaskrbljeni nad dodatno birokracijo, ki bi jo prinesla nova direktiva. Meni pa tudi, da nova zakonodaja ni zadosti naklonjena invalidom.
Enakopravna obravnava izven trga dela
Nova direktiva dopolnjuje predhodni dve: o rasni enakosti, ki prepoveduje diskriminacijo na podlagi rase ali narodnosti, tako na trgu dela kot zunaj njega, in o prepovedi diskriminacije na trgu dela na podlagi vere ali prepričanja, invalidnosti, starosti ali spolne usmerjenosti.
Zakonodaja bo prepovedala neposredno in posredno diskriminacijo, raznovrstno diskriminacijo in diskriminacijo prek povezave na podlagi spola, rase ali narodnosti, vere ali prepričanja, invalidnosti, starosti ali spolne usmerjenosti ali spola na celi vrsti področij izven trga dela. Mednje sodijo socialna zaščita, izobraževanje, dostop do blaga in storitev, kot so na primer stanovanje, prevoz, združenja in zdravstvene storitve.
Evropski parlament bo o predlagani direktivi razpravljal na sredinem plenarnem zasedanju v Bruslju, o njem pa bo glasoval v četrtek 2. aprila.
20090326STO52719 Prenos zasedanja v živo iz Bruslja
SL
1
PHOTO
20090330PHT52931.jpg
SL
2
LINK
/wps-europarl-internet/frd/live/live-video?language=sl
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
