P7_TA(2009)0108
Predlog spremembe proračuna št. 10/2009 Evropske unije za proračunsko leto 2009, oddelek III – Komisija
A7-0081/2009
Resolucija Evropskega parlamenta z dne 16. decembra 2009 o predlogu spremembe proračuna št. 10/2009 Evropske unije za proračunsko leto 2009, oddelek III – Komisija (16327/2009 – C7-0288/2009 – 2009/2185(BUD) )
Evropski parlament
, –
ob upoštevanju člena 314 Pogodbe o delovanju Evropske unije,
–
ob upoštevanju člena 272 Pogodbe ES in člena 177 Pogodbe Euratom,
–
ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti UL L 248, 16.9.2002, str. 1.
, zlasti členov 37 in 38,
–
ob upoštevanju splošnega proračuna Evropske unije za proračunsko leto 2009, ki je bil dokončno sprejet dne 18. decembra 2008 UL L 69, 13.3.2009.
,
–
ob upoštevanju Medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju UL C 139, 14.6.2006, str. 1.
,
–
ob upoštevanju skupne izjave proračunskega organa o financiranju evropskega načrta za oživitev gospodarstva, sprejete med tristranskim srečanjem dne 2. aprila 2009,
–
ob upoštevanju predhodnega predloga spremembe proračuna Evropske unije št. 10/2009 za proračunsko leto 2009, ki ga je Komisija predložila dne 27. oktobra 2009 ( SEK(2009)1464 ),
–
ob upoštevanju dodatnih prilagoditev predhodnega predloga spremembe proračuna, ki jih je Komisija predlagala dne 11. novembra 2009,
–
ob upoštevanju rezultatov usklajevanja z dne 18. novembra 2009,
–
ob upoštevanju predloga spremembe proračuna št. 10/2009, ki ga je Svet pripravil dne 20. novembra 2009 (16327/2009 – C7-0288/2009 ),
–
ob upoštevanju členov 75b do 75e svojega Poslovnika,
–
ob upoštevanju poročila Odbora za proračun ( A7-0081/2009 ),
A.
ker predlog spremembe proračuna št. 10/2009 zajema naslednje:
–
neto povečanje predvidenih prihodkov za 478 700 000 EUR po spremembi napovedi lastnih sredstev in drugih prihodkov,
–
zmanjšanje sredstev za plačila v proračunskih vrsticah za podrazdelek 1a in razdelka 2 in 4 za 2 768 700 000 EUR po upoštevanju prerazporeditev, predlaganih v okviru tako imenovane skupne prerazporeditve (DEC 27/2009),
–
zmanjšanje sredstev za prevzem obveznosti v razdelkih 2 in 5 v višini 359 000 000 EUR, kar pomeni, da se bo razpoložljiva razlika ustrezno povečala, da se zagotovi del sredstev za financiranje druge faze evropskega načrta za oživitev gospodarstva,
B.
ker je 11. novembra 2009 Komisija obvestila Parlament in Svet, da je treba predhodni predlog spremembe proračuna dodatno spremeniti zaradi:
–
povečanja napovedanih prihodkov,
–
zmanjšanja tako sredstev za prevzem obveznosti kot tudi sredstev za plačila v razdelku 2, ki zadeva Evropski kmetijski jamstveni sklad,
–
zmanjšanja sredstev za razdelek 2, ki zadeva proračunska sredstva za plačila Evropskega sklada za razvoj podeželja,
C.
ker je bilo na usklajevanju dne 18. novembra 2009 dogovorjeno, da se sprejme predlog spremembe proračuna št. 10/2009, kot je bil prilagojen dne 11. novembra 2009, in s spremembami, sprejetimi med samim usklajevanjem, glede dodatnih zneskov 40 000 000 EUR iz oddelka II (Svet), 2 000 000 EUR iz oddelka VI (Evropski ekonomsko-socialni odbor) in 500 000 EUR iz oddelka VII (Odbor regij) proračuna 2009,
D.
ker je namen predloga spremembe proračuna št. 10/2009, da se prilagoditev proračuna uradno vključi v proračun za leto 2009,
1.
odobri nespremenjeni predlog spremembe proračuna št. 10/2009;
2.
naroči svojemu predsedniku, naj to resolucijo posreduje Svetu in Komisiji.
