Proračun EU za leto 2008: Več sredstev Galileu, Palestinskim ozemljem in Kosovu
Proračun
2007-10-18 - 14:32
Proračun EU: Vsak evro šteje!
Prihodnji teden bodo na plenarnem zasedanju Evropskega parlamenta v igri večmestni milijonski zneski, saj bodo evropski poslanci razpravljali o predlogu evropskega proračuna za leto 2008. Ta naj bi predvidoma znašal 120 milijard evrov. Osrednje teme razprav in pogajanj bodo predvsem financiranje navigacijskega sistema Galileo in zunanjepolitične dejavnosti EU na Kosovu in na Palestinskih ozemljih.
Poročevalec liberaldemokrat Kyösti Virrankoski in ostali člani Odbora za proračun so na posvetovanjih in v poročilu o proračunu za leto 2008 namenili posebno pozornost štirim točkam, kjer so po njihovem mnenju potrebne občutne spremembe: satelitski navigacijski sistem Galileo, načrtovani „Evropski inštitut za inovacije in tehnologijo“ (EIIT) ter zunanjepolitične aktivnosti EU na Kosovu in na Palestinskih ozemljih.
Za primerno učinkovito financiranje Galilea in Tehnološkega inštituta je po mnenju Odbora za proračun potreben rebalans proračunskega finančnega okvira za obdobje 2007-2013.
890 milijonov za Galileo
Odbor za proračun predlaga, da bi načrtovano vzpostavitev satelitskega navigacijskega sistema Galileo financirali samo iz proračuna, saj je možnost skupnega financiranja s privatnim konzorcijem lani dokončno propadla. Odbor zato predlaga, da bi za proizvodnjo in namestitev satelitov, za izgradnjo zemeljskih postaj in za testiranje sistema v proračunu za leto 2008 zagotovili 890 milijonov evrov.
Plenarna skupščina se je junija lani izrecno opredelila za financiranje izgradnje Galilea zgolj iz sredstev proračuna EU in zavrnila možnost skupnega financiranja s sredstvi iz nacionalnih proračunov. Stališče držav članic glede tega vprašanja še ni poenoteno. Nazadnje se je z njim 1. in 2. oktobra ukvarjal Odbor za promet.
Sistem Galileo naj bi sestavljalo 30 satelitov, pozicioniranih na višini 24.000 km, katerih signal bi pokrivali vso zemeljsko oblo. Galileo je civilna alternativa ameriškemu sistemu Global Positioning System (GPS), s katerim upravlja ameriško obrambno ministrstvo, odlikoval pa naj bi se tudi po svoji natančnosti.
Evropski inštitut za inovacije in tehnologijo
Februarja 2005 je predsednik Evropske komisije Jose Luis Barroso predlagal ustanovitev Evropskega instituta za tehnologijo (ETI), pod okriljem katerega bi bili združeni „najboljše glave, ideje in podjetja“. Odtlej so načrti že dobili konkretno obliko, Evropski inštitut za inovacije in tehnologijo, kot naj bi se poslej imenoval, pa naj bi upravljal tudi mrežo Skupnosti za znanje in inovacije (Knowledge and Innovation Communities – KICs).
Odbor za proračun ocenjuje, da je obseg sredstev, ki ga je predlagal Ministrski svet, preskromen in zahteva nove proračunske postavke posebej za financiranje KICs.
47 milijonov dodatnih sredstev za Kosovo in Palestinska ozemlja
Člani Odbora za proračun so v preteklosti že večkrat opozorili tudi na preskromna sredstva, ki so v dolgoročnem finančnem načrtu namenjena zunanjepolitičnim dejavnostim EU.
To je postalo ponovno očitno pri načrtovanju prihodnjih dejavnosti EU na Kosovu in na Palestinskih ozemljih. Vse institucije EU se strinjajo, da je v obeh primerih potrebnih več sredstev, vendar ne vedo, kje jih dobiti.
Zato Odbor za proračun predlaga uporabo tako imenovanega instrumenta fleksibilnosti, pri čemer gre za rezerve v dolgoročnem finančnem načrtu. Iz tega naslova bi bilo mogoče za Kosovo in za Palestinska ozemlja pridobiti po 20 milijonov evrov.
Nasprotno naj bi se redna sredstva, namenjena za uresničevanje skupne zunanje in varnostne politike EU v letu 2008 nižala za 20 odstotkov (40 milijonov evrov), saj so jih prerazporedili, da bodo na razpolago za druge zunanjepolitične dejavnostim EU, ki jim je bilo doslej namenjenih premalo sredstev, so še sporočili iz Odbora za proračun.
20071012STO11627 Tiskovna služba o proračunu 2008 Informacije Evropske komisije o propračunu 2008 Odbor za proračun Vprašanje za 120 milijard evrov: kako razložiti proračun EU za leto 2007 Poročilo o predlogu splošnega proračuna Evropske unije za proračunsko leto 2008
SL
1
PHOTO
20071017PHT11786.jpg
SL
3
LINK
http://ec.europa.eu/budget/budget_detail/next_year_en.htm
SL
4
LINK
/comparl/budg/budg2008/2008_en.htm
-//EP//TEXT IM-PRESS 20071008IPR11335 0 NOT XML V0//SL
-//EP//TEXT IM-PRESS 20061106FCS12347 0 NOT XML V0//SL
-//EP//TEXT COMPARL PE-393.965 02 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
