Člen
170
Preložitev razprave in glasovanja
1.
Na začetku razprave o določeni točki dnevnega reda lahko politična skupina ali najmanj sedemintrideset poslancev predlaga, da se razprava preloži na določen dan in uro. O takem predlogu se glasuje nemudoma.
O nameri predlagati preložitev je treba vsaj štiriindvajset ur vnaprej obvestiti predsednika, ki nemudoma obvesti Parlament.
2.
Če je predlog sprejet, Parlament preide k naslednji točki dnevnega reda. Preložena razprava se znova začne na določen dan ob določeni uri.
3.
Če je predlog zavrnjen, med istim delnim zasedanjem ne sme biti ponovno vložen.
4.
Pred ali med glasovanjem lahko politična skupina ali najmanj sedemintrideset poslancev predlaga, da se glasovanje preloži. O takem predlogu se glasuje nemudoma.
V vsakem sklepu Parlamenta o preložitvi razprave na poznejše delno zasedanje je treba navesti delno zasedanje, na dnevni red katerega bo razprava uvrščena, pri čemer se dnevni red omenjenega delnega zasedanja pripravi v skladu s členoma 130 in 132.

