P6_TA(2005)0286
Usklajevalni postopek (proračun 2006)
A6-0223/2005
Resolucija Evropskega parlamenta o mandatu za usklajevalni postopek za proračun za leto 2006 pred prvo obravnavo Sveta ( 2005/2080(BUD) )
Evropski parlament
, –
ob upoštevanju člena 272 Pogodbe ES in člena 177 Pogodbe Euratom,
–
ob upoštevanju Medinstitucionalnega sporazuma z dne 6. maja 1999 med Evropskim parlamentom, Svetom in Komisijo o proračunski disciplini in izboljšanju proračunskega postopka UL C 172, 18.6.1999, str. 1. Sporazum, kakor je bil spremenjen s Sklepom 2003/429/ES (UL L 147, 14.6.2003, str. 25).
,
–
ob upoštevanju svoje resolucije z dne 13. aprila 2005 o proračunu za leto 2006: poročilo Komisije o letnem strateškem načrtovanju Sprejeta besedila, P6_TA(2005)0126 .
,
–
ob upoštevanju predhodnega predloga proračuna (PPP) za leto 2006,
–
ob upoštevanju člena 69 in Priloge IV svojega Poslovnika,
–
ob upoštevanju poročila Odbora za proračun ( A6-0223/2005 ),
1.
se odločno obveže izpolniti ključne cilje za leto 2006, kot so določeni v njegovi resoluciji o letnem strateškem načrtovanju; poudarja težek izziv uspešnega izpolnjevanja obveznosti, sprejetih v zvezi s sedanjo Finančno perspektivo in usklajevanjem iz novembra 2004;
2.
opozarja, da največji znesek, ki se lahko v letu 2006 financira z instrumentom prilagodljivosti, brez upoštevanja možne nadaljnje sprostitve med letom 2005, znaša 320 milijonov EUR;
3.
poudarja, da je za proračun za leto 2006 bistvena realistična raven plačil; meni, da je treba zelo skromen predlog Komisije, ki predstavlja 1,02 % bruto nacionalnega dohodka (BND) – 1,19 miljarde EUR nižji od 1,03% BND, predlaganega v PPP za leto 2005 –oceniti glede na realne potrebe in usposobljenost za izvajanje; poudarja, da je predlog Komisije daleč nižji od zgornje meje 1,08 % v sedanji Finančni perspektivi;
4.
upošteva izjavo Komisije v okviru tristranega dialoga z dne 5. aprila 2005, da je, preden se lahko ti zneski vključijo v predlog proračuna Sveta, potreben sporazum med Svetom in Parlamentom o prenosu sredstev iz podrazdelka 1a v podrazdelek 1b; je pripravljen to omogočiti z uradno spremembo podomejitev v skladu s postopki, določenimi v Medinstitucionalnem sporazumu z dne 6. maja 1999;
5.
meni, da zneski predvideni v PPP, tako za stroške za posredovanje na kmetijskih trgih in neposredno pomoč kakor za izdatke za razvoj podeželja, predstavljajo strogi minimum; opozarja, da bi vsako zmanjšanje povzročilo resno škodo za sektor in bi bilo vse bolj neupravičeno, glede na to, da že obstaja znaten razpon pod zgornjo mejo Finančne perspektive, kakor je bila spremenjena decembra 2004;
6.
se seznanja s predlaganim zneskom za sporazume o ribolovu; poudarja, da se bodo začela pogajanja za obnovitev sporazumov z Angolo, Zelenortskimi otoki, Gabonom, Gvinejo Bissau, Kiribatijem, Mavretanijo, Sao Tome in Principe in Senegalom, za katere je v rezervi predviden znesek 124 milijonov EUR; dvomi glede zneska 8 milijonov EUR za morebitno sklenitev novih sporazumov z Alžirijo, Hrvaško, Kenijo, Libijo in Marokom; opozarja, da so letna sredstva za Maroko v obdobju 1995-1999 znašala 125 milijonov EUR; pričakuje, da bo prejel nadaljnje podatke Komisije o zneskih v rezervi;
7.
meni, da morajo odobritve plačil za strukturne ukrepe temeljiti na dejanskih potrebah in poudarja, da je Komisija izdelala PPP na osnovi najnovejših razpoložljivih napovedi; meni, da bo celotno ovrednotenje izvrševanja odobritev plačil, ki ga mora do konca julija izvesti Komisija, nudilo možnost za ponovno ocenitev potreb za plačila in zagotovilo, da bodo dejanske potrebe v celoti vključene v proračun za leto 2006;
8.
poudarja, da pristop 10 novih držav članic k Uniji v letu 2004, ki je začetek dolgega kohezijskega procesa, predstavlja nov izziv za kohezijsko politiko; poudarja, da se mora kohezijska politika bolj osredotočiti na regije, da bi preprečili kakršenkoli morebitni prihodnji spor med novimi kohezijskimi državami članicami in manj razvitimi regijami EU 15;
9.
vztraja, da se program PEACE za Severno Irsko še podpira, vendar ne vidi razloga za zmanjšanje sredstev za druge prednostne ukrepe, če je v okviru podrazdelka 2b na razpolago 62 milijonov EUR; ugotavlja, da bi sporazum med Parlamentom in Svetom glede dveh podomejitev bil proračunsko nevtralen za razdelek kot celoto in bi lahko zagotovil rešitev; zato zavrača pristop Komisije, da bi sredstva za "inovativne ukrepe" znižali za dodatnih 12 milijonov EUR, o čemer se niso dogovorili v skupni izjavi proračunskega usklajevanja z dne 25. novembra 2004;
10.
meni, da PPP Komisije ne zadostuje za uresničevanje dogovorjenih političnih ambicij, zlasti kar zadeva Lizbonsko strategijo ter ob upoštevanju pomembnosti krepitve položaja malih in srednje velikih podjetij; poziva Svet, da sodeluje z Evropskim parlamentom v resnem in konstruktivnem dialogu o tem, kako uresničiti te politične zaveze; predlaga, da se v ta okvir vključi uporabo določb točke 33 Medinstitucionalnega sporazuma z dne 6. maja 1999;
11.
opozarja, da je človeški kapital najpomembnejše bogastvo Evrope, in zlasti po nedavnih referendumih meni, da je za povezovanje mladih pomembnejši kot kdaj koli; se v celoti strinja s Paktom za mlade, ki ga je potrdil Evropski svet kot enega od instrumentov za izpolnitev lizbonskih ciljev; meni, da so pogoji, določeni v točki 33 Medinstitucionalnega sporazuma z dne 6. maja 1999, uporabni za trenutno stanje, in v tem okviru želi sodelovati s Svetom, da bi s soodločanjem povečali sredstva za programe Socrates in Mladi; poudarja, da je bilo to narejeno tudi na koncu preteklega obdobja finančnega načrtovanja;
12.
poudarja glavne programe zunanje pomoči, ki jih niso mogli predvideti v času sprejemanja trenutne Finančne perspektive, kot so Afganistan, Irak in nedavni predlog za program obnove po cunamiju; zaskrbljen je zaradi potrebe po financiranju novih strateških partnerstev ter pričakuje, da bo Svet priznal trenutne težave in se odločno strinjal z novimi prednostnimi nalogami, ne da bi pri tem ogrožal tradicionalne politike; ugotavlja zaskrbljujoča zmanjšanja za politiko sosedstva in tako za nekatere geografske kot tudi vsebinske programe in meni, da je potrebno ponovno vzpostaviti ravnovesje proračunskih zneskov in novih sredstev; opozarja na pomen evropske sosedske politike, opozarja na pomen zadostne finančne podpore demokratičnim spremembam v sosednjih državah; zlasti obžaluje zmanjšanje sredstev za Evropsko pobudo za demokracijo in človekove pravice, edini zunanji program, ki se ga lahko izvaja brez privolitve gostujoče države; poleg tega opozarja na potrebo po krepitvi vloge EU na mednarodni ravni in posledičnem povečanju dejavnosti na področju skupne zunanje in varnostne politike (SZVP) ter evropske varnostne in obrambne politike (EVOP); pred sprejetjem dokončne odločitve želi preučiti proračunske potrebe SZVP na stalnih skupnih srečanjih SZVP s predsedstvom Združenega kraljestva;
13.
poudarja, da so se Parlament, Svet in Komisija obvezali, da bodo podprli razvojne cilje novega tisočletja in jim z združitvijo proračunskih sredstev zagotovili pomembno podporo v proračunu 2006, vključno za socialno infrastrukturo, osnovno zdravstvo in izobraževanje ter podporo za ukrepe "hitro do uspeha"; obžaluje, da v okviru zgornje meje ni prostora za zagotovitev pravega spodbujanja razvojnih ciljev tisočletja ali za zagotovitev možnih podpornih ukrepov, povezanih s sladkorno reformo;
14.
ponovno poudarja, da je treba zadovoljiti utemeljene upravne potrebe, da bi zagotovili uspešno zaposlovanje predstavnikov iz novih držav članic in tudi uspešno delovanje vseh institucij razširjene Unije, vključno z učinkovitim izvajanjem operativnih programov; istočasno poudarja potrebo po učinkoviti in racionalni uporabi finančnih ter človeških virov in po določitvi vseh možnih prihrankov, da bi zagotovili stroškovno učinkovitost in spoštovali proračunsko strogost; ponavlja zahtevo, da bi Svet za svoj proračun in decentralizirane agencije moral uporabljati enaka načela strogosti;
15.
po zadnjem predlogu Komisije za spremembo Finančne uredbe poziva Svet, da se pridruži Evropskemu parlamentu pri razpravah o tem, kako olajšati dostop do programov Skupnosti ter poenostaviti ustrezne upravne in nadzorne postopke; s tem v zvezi predlaga stalen dialog, ki bi bil namenjen razvoju skupnega pristopa;
16.
naroči svojemu predsedniku, naj to resolucijo posreduje Svetu in Komisiji.
