Sreda na plenarnem zasedanju
Institucije
2006-10-26 - 15:20
László Sólyom
Finski premier Matti Vanhanen in predsednik Komisije Jose Manuel Barroso sta poslancem Evropskega parlamenta v sredo predstavila sklepe neformalnega srečanja predsednikov držav in vlad članic EU, ki je potekal v petek, 20. oktobra v finskem Lahtiju, udeležil pa se ga je tudi ruski predsednik Vladimir Putin.
Glavne teme srečanja so bile energetika, nezakonite migracije in spodbujanje inovacij. Neformalni vrh se je začel z delovnim kosilom, na katerem so udeleženci razpravljali predvsem o zunanji energetski politiki EU, pa tudi o porastu nezakonitega priseljevanja v Evropo. Popoldanski dela srečanja je bil namenjen razpravi o izboljšanju konkurenčnosti Unije z boljšo politiko spodbujanja inovacij. Na večerji se je predsednikom držav in vlad EU pridružil ruski predsednik Putin, glavna tema pogovorov pa je bilo strateško partnerstvo EU-Rusija, vendar so evropski gostitelji ruskega gosta opozorili tudi na problem svobode tiska v Rusiji.
Resolucija o odnosih z Rusijo po umoru novinarke Ane Politkovske
Evropski parlament je v sredo z veliko večino sprejel skupno resolucijo o odnosih EU-Rusija po umoru znane novinarke Ane Politkovske, ki je bila v nedeljo, 7. oktobra, ubita v dvigalu svojega stanovanjskega bloka v Moskvi. Ustreljena je bila na način, značilen za umore po naročilu.
Ukrepi v boju proti raku dojk
V Evropski uniji vsako leto zboli za rakom dojk 275.000 oseb, letno pa zaradi te bolezni umre 88.000 žensk in 1000 moških. Resolucija, ki jo je parlament v sredo sprejel s 641 glasovi za, 11 proti in 4 vzdržanimi glasovi, predlaga ukrepe proti bolezni, ki je glavni vzrok smrti žensk v starosti med 35 in 59 let. Parlamentarci se zavzemajo za uvedbo nacionalnih sistemov mamografskih pregledov, bolje organizirane oddelke v bolnišnicah in vnovično vključitev pacientov na trg delovne sile.
Schengenski informacijski sistem SIS II
Poslanci so v ponedeljek razpravljali o treh poročilih, ki jih je pripravil poslanec Carlos COELHO (EPP-ED, PT), in obravnavajo predloge uredb in sklepa, ki bodo pravna podlaga za schengenski informacijski sistem SIS II in priključitev novih držav članic nanj. To je predpogoj za širitev schengenskega območja brez nadzora na notranjih mejah Unije.
Program "Mladi v akciji"
Za program, ki spodbuja državljansko zavest in medsebojno razumevanje med mladimi iz vse Evrope, naj bi iz evropskega proračuna v šestih letih namenili 785 milijonov evrov. Poslanci so na priporočilo poročevalke Lissy GRÖNER (PES, DE) podprli skupno stališče Sveta EU in tako omogočili začetek delovanja programa z januarjem 2007.
Približati Evropo njenim državljanom
Zadnje iz svežnja poročil odbora za kulturo je pripravil poslanec Hannu TAKKULA (ALDE, FI) in obravnava predlog za oblikovanje novega programa "Evropa za državljane". Povoda zanj sta tudi nizka udeležba na volitvah v Evropski parlament leta 2004 in lanska zavrnitev predloga Evropske ustave na referendumih v Franciji ter na Nizozemskem.
Omejitve trženja perfluorooktan sulfonatov
Parlament je v sredo s 632 glasovi za, 10 proti in 20 vzdržanimi glasovi podprl predlog direktive o omejitvah trženja perfluorooktan sulfonatov, ki vsebuje kompromisna dopolnila, znižane pa so tudi dovoljene mejne vrednosti.
20061026STO12246
SL
1
PHOTO
20061026PHT12265.jpg
-//EP//TEXT IM-PRESS 20061020IPR11901 0 NOT XML V0//SL
-//EP//TEXT IM-PRESS 20061020IPR11905 0 NOT XML V0//SL
-//EP//TEXT IM-PRESS 20061020IPR11883 0 NOT XML V0//SL
-//EP//TEXT IM-PRESS 20061020IPR11875 0 NOT XML V0//SL
-//EP//TEXT IM-PRESS 20061020IPR11865 0 NOT XML V0//SL
-//EP//TEXT IM-PRESS 20061020IPR11879 0 NOT XML V0//SL
-//EP//TEXT IM-PRESS 20061020IPR11881 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
