25.10.2004
PREDLOG RESOLUCIJE
za zaključek razprave o izjavi Komisije
v skladu s členom 103(2) Poslovnika,
ki ga predlaga Cristiana Muscardini
v imenu skupine UEN
o izvolitvi Komisije
Resolucija Evropskega parlamenta o izvolitvi Komisije
Evropski parlament ,
-
ob upoštevanju pozitivnega izida glasovanja z dne 22. julija o imenovanju g. Barrosa za predsednika Komisije za parlamentarno obdobje 2004/2009;
-
ob upoštevanju izjav, ki jih je imenovani predsednik podal pred Evropskim parlamentom julija in oktobra 2004 in pred konferenco predsednikov 21. oktobra;
-
ob upoštevanju predloženih ocen predsednikov odborov po koncu predstavitev kandidatov za komisarje;
-
ob upoštevanju člena 214 Pogodbe;
–
ob upoštevanju medinstitucionalnega sporazuma med Parlamentom in Komisijo;
–
ob upoštevanju člena 103(2) svojega Poslovnika,
1.
pozdravlja dialog med kandidati za komisarje in Evropskim parlamentom glede obvez, ki jih je izrekel predsednik Barroso;
2.
prosi, da Parlament in Komisija izpopolnita skupni politični in strateški delovni program;
3.
prosi, da Komisija zagotovi prisotnost komisarjev na plenarnih zasedanjih in pri delu odborov;
4.
prosi, da v okviru medinstitucionalnega sporazuma med Komisijo in Parlamentom predsednik Komisije in podpredsedniki, zadolženi za medinstitucionalna vprašanja, v sodelovanju s konferenco predsednikov pripravljajo redna poročila;
5.
prosi, da se vsak novi kandidat za komisarja, ki bi nadomestil komisarja v odstopu, predstavi pred pristojnim odborom;
6.
prosi, da Komisija spoštuje načelo subsidiarnosti;
7.
prosi za pripravo kodeksa ravnanja za imenovanja visokih uradnikov;
8.
prosi za spremljanje upravne reforme, ki se trenutno izvaja;
9.
naroči svojemu predsedniku, da to resolucijo posreduje Svetu in novi Komisiji.
