Evropski denarni sklad za prezadolžene članice območja evra?
Gospodarske in denarne zadeve
2010-03-23 - 17:39
Območje evra se sooča s prvo resnejšo krizo v svoji zgodovini Potem, ko se je nemški finančni minister Wolfgang Schäuble v začetku marca zavzel za ustanovitev Evropskega denarnega sklada (EMF), ki bi prezadolženim državam s posojili, pogojenimi z varčevalnimi ukrepi, pomagal nazaj na pravo pot, se je do tega predloga opredelilo več pomembnih ljudi iz finančnih krogov, svoje pa so povedali tudi evropski poslanci.
EMF za grško krizo ni rešitev
Pred odborom za denarne in gospodarske zadeve Evropskega parlamenta sta tako 22. marca nastopila predsednik evroskupine in luksemburški premier Jean-Claude Juncker in predsednik Evropske centralne banke (ECB) Jean-Claude Trichet, le nekaj dni prej pa direktor Mednarodnega denarnega sklada (IMF) Dominique Strauss-Kahn.
Juncker je dejal, da je o predlogu za ustanovitev EMF treba premisliti, vendar bi bilo narobe misliti, da bi bil EMF popolna rešitev za Grčijo. "Gre za srednjeročni instrument," je menil. Trichet je zavzel bolj negativno stališče, rekoč, da ga ne veseli najbolj stalno vzpostavljanje novih mehanizmov. "Naredimo, kar se da, z obstoječimi orodji, najprej pa bi se morale vlade naučiti obnašati," je bil oster.
Mario Draghi, predsednik Foruma za finančno stabilnost skupine G-20, je ob tem na vprašanje Anni Podimata (S&D, GR) odgovoril, da bi lahko EMF v prihodnje preprečil krizo po grškem vzoru, vendar pa to ne pomeni, da države svoje zadolženosti ne bi več reševale z varčevanjem.
"Grška kriza je proračunska kriza. EMF sedaj odvrača pozornost od bolj perečih vprašanj, njegovo vzpostavljanje pa bi trajalo dalj časa. Z grškim problemom pa se je treba začeti ukvarjati takoj," je poudaril direktor IMF Strauss-Kahn.
Poslanci podpirajo EMF
Rodi Kratsa-Tsagaropoulou (EPP, GR), podpredsednica Evropskega parlamenta, se je zavzela za ustanovitev EMF, saj bi po njenem mnenju takšen podporni mehanizem, s strogimi in natančnimi pravili, lahko preprečil, da bi država zašla v resne težave. "Moramo spodbuditi boljše usklajevanje gospodarskih politik v območju evra," je še dejala.
Udo Bullmann (S&D, DE) je opozoril, da bi morala biti morebitna pomoč iz sklada vezana na jasne pogoje ter spomnil, da skupni trg in skupna valuta ne moreta delovati ob boku 27 različnih gospodarskih politik.
Pascal Canfin (Zeleni/EFA, FR) je razložil, da njegova politična skupina podpira ustanovitev EMF, je pa opozoril, da EMF kot tak nikakor ne more biti rešitev za naslednjo krizo, ampak je lahko le eden izmed ukrepov za uresničevanje reformnih politik v državah članicah, saj ima današnja kriza strukturni značaj.
20100319STO70945 Poslanci Tricheta in Junckerja spraševali o gospodarskem upravljanju v območju evra Kako se v prihodnje bolje soočiti z gospodarskimi krizami? Odbor EP za gospodarske in denarne zadeve
SL
1
EUROPARL-TV
http://www.europarltv.europa.eu/swf/EmbedPlayer.swf?vid=bb660c2b-0103-45b5-9e93-9b85ead8a951&cid=0c8dedcf-1098-46c9-9b85-6f2b0f0b120d&lang=en&bitrate=512&loop=off&autoplay=off&startVolume=medium&showTitle=on&showBottom=on
SL
4
LINK
/activities/committees/homeCom.do?language=SL&body=ECON
-//EP//TEXT IM-PRESS 20100322IPR71098 0 NOT XML V0//SL
-//EP//TEXT IM-PRESS 20100312STO70526 0 NOT XML V0//SL
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
