Otvoritev februarskega zasedanja: nova Komisija in ukrajinske volitve
Institucije
2010-02-08 - 18:50
Ob začetku februarskega plenarnega zasedanja Evropskega parlamenta v Strasbourgu je predsednik Jerzy Buzek v uvodnem nagovoru poslancem potrdil novico, da je v potresu na Haitiju življenje izgubila tudi nekdanja uradnica Parlamenta, spregovoril pa je tudi o predsedniških volitvah v Ukrajini, imenovanju nove Komisije in o medistitucionalnem sporazumu.
Predsednik je najprej vnovič izrekel sožalje ob smrti Pilar Juárez Boal, vodji delegacije Evropske unije na Haitiju, ki je bila nekdaj zaposlena tudi v Parlamentu.
Nadaljeval je s komentarjem izida nedeljskih predsedniških volitev v Ukrajini, ki so, kot so mu sporočili opazovalci iz vrst evropskih poslancev, kljub nekaterim pritožbam potekale v skladu s pravili. Izrazil je prepričanje, da je "demokracija v tej državi zdaj pognala korenine" ter dejal, da v prihodnosti pričakuje dobre delovne odnose med Unijo in Ukrajino. Razprava o ukrajinskih predsedniških volitvah je sicer na dnevnem redu v sredo popoldne.
Jerzy Buzek je nagovor zaključil z omembo dveh ključnih točk tokratnega zasedanja, ki bosta na dnevnem redu v torek: volitve nove evropske Komisije in glasovanje o sporazumu o sodelovanju med Komisijo in Parlamentom.
Spremembe dnevnega reda
Torek, 9. februar:
- na predlog skupine ELS je na popoldanski del seje dodana točka Izjavi Sveta in Komisije - Države evroobmočja v finančnih težavah.
Sreda, 10. februar:
- na predlog skupine ELS bo o treh poročilih o napredku pri vstopanju v Unijo (Hrvaška, Nekdanja jugoslovanska republika Makedonija in Turčija) potekala skupna razprava (namesto prvotno predvidenih ločenih razprav).
20100208IPR68603
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
