A7-0249/2010
14.9.2010
POROČILO
o predlogu spremembe proračuna št. 5/2010 Evropske unije za proračunsko leto 2010, Oddelek III – Komisija
(13473/2010 – C7‑0260/2010 – 2010/2091(BUD))
Odbor za proračun
Poročevalec:
László Surján
PE 445.960v02-00
VSEBINA
PREDLOG RESOLUCIJE EVROPSKEGA PARLAMENTA.....................................................3
OBRAZLOŽITEV.......................................................................................................................5
IZID KONČNEGA GLASOVANJA V ODBORU.....................................................................6
PREDLOG RESOLUCIJE EVROPSKEGA PARLAMENTA
o predlogu spremembe proračuna št. 5/2010 Evropske unije za proračunsko leto 2010, Oddelek III – Komisija
(13473/2010 – C7‑0260/2010 – 2010/2091(BUD) )
Evropski parlament ,
– ob upoštevanju Pogodbe o delovanju Evropske unije, zlasti člena 314 te pogodbe, v povezavi s Pogodbo o ustanovitvi Evropske skupnosti za atomsko energijo, zlasti člena 106a te pogodbe,
– ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti
UL L 248, 16. 9. 2002, str. 1. , zlasti členov 37 in 38,
– ob upoštevanju splošnega proračuna Evropske unije za proračunsko leto 2010, kot je bil dokončno sprejet 17. decembra 2009
UL L 64, 12. 3. 2010. ,
– ob upoštevanju medinstitucionalnega sporazuma z dne 17. maja 2006 med Evropskim parlamentom, Svetom in Komisijo o proračunski disciplini in dobrem finančnem poslovodenju
UL C 139, 14. 6. 2006, str. 1. ,
– ob upoštevanju predloga spremembe proračuna št. 5/2010 Evropske unije za proračunsko leto 2010, ki ga je Komisija predstavila 15. junija 2010 ( KOM(2010)0320 ),
– ob upoštevanju stališča Sveta o predlogu spremembe proračuna št. 5/2010, ki ga je Svet pripravil 13. septembra 2010 (13473/2010 – C7–0260/2010 ),
– ob upoštevanju Uredbe Sveta (ES) št. 2040/2000 z dne 26. septembra 2000 o proračunski disciplini
UL L 244, 29. 9. 2000, str. 27. ,
– ob upoštevanju členov 75b in 75e svojega poslovnika,
– ob upoštevanju poročila Odbora za proračun ( A7–0249/2010 ),
A. ker stališče Sveta o predlogu spremembe proračuna št. 5/2010 zajema prilagoditve kadrovskega načrta urada OLAF brez dodatnih finančnih določb ter popravek napovedi tradicionalnih lastnih sredstev (tj. carin in prelevmanov v sektorju sladkorja) ter osnov za DDV in BND, vključitev ustreznih popravkov za Združeno kraljestvo in njihovega financiranja v proračun ter popravek financiranja znižanj iz naslova BND za Nizozemsko in Švedsko za leto 2010, kar bo spremenilo porazdelitev prispevkov iz lastnih sredstev v proračun EU med državami članicami,
B. ker je namen predloga spremembe proračuna št. 5/2010, da se prilagoditev proračuna uradno vključi v proračun za leto 2010,
C. ker je Svet sprejel svoje stališče 13. septembra 2010,
1. se seznanja s predlogom spremembe proračuna št. 5/2010;
2. odobri nespremenjeno stališče Sveta o predlogu spremembe proračuna št. 5/2010 in naroči svojemu predsedniku, naj izjavi, da je bila sprememba proračuna št. x/2010 dokončno sprejeta, ter poskrbi za njeno objavo v Uradnem listu Evropske unije;
3. naroči svojemu predsedniku, naj to resolucijo posreduje Svetu in Komisiji.
OBRAZLOŽITEV
V skladu s členom 37(1) finančne uredbe lahko Komisija predloži predlog spremembe proračuna, „če obstajajo neodložljive, izjemne ali nepredvidene okoliščine“. Glede posameznih točk predloga spremembe proračuna št. 5/2010 in stališča Sveta ima poročevalec naslednje pripombe:
Predlog spremembe proračuna št. 5 k proračunu za leto 2010 (PSP št. 5/2010) zajema prilagoditve kadrovskega načrta urada OLAF ter popravek napovedi tradicionalnih lastnih sredstev (tj. carin in prelevmanov v sektorju sladkorja), osnov za DDV in BND, vključitev ustreznih popravkov za Združeno kraljestvo in njihovega financiranja v proračun ter popravek financiranja znižanj iz naslova BND za Nizozemsko in Švedsko za leto 2010, kar bo povzročilo spremembo porazdelitve prispevkov iz lastnih sredstev v proračun EU med državami članicami.
Komisija glede urada OLAF (oddelek III – Komisija – S 02 02 – Evropski urad za boj proti goljufijam) predlaga dodatnih 20 stalnih delovnih mest AD, tako da ima urad zdaj priložnost dokončati prilagajanje svojega kadrovskega načrta z zaposlitvijo ustreznega števila uspešnih kandidatov na mesta uradnikov. Kot je znano, je proračunski organ leta 2003 spremenil veliko število delovnih mest za nedoločen čas v delovna mesta za določen čas. Leta 2007 je bil dosežen sporazum o objavi zunanjih in notranjih natečajev, ki naj bi olajšali zaposlitev začasnih uslužbencev v uradu OLAF na mesta uradnikov.
Kar zadeva lastna sredstva v omenjeni spremembi proračuna, se zdi, da ni odstopanj od prakse preteklih let. Pravila za izračunavanje so podrobno določena v ustrezni zakonodaji.
IZID KONČNEGA GLASOVANJA V ODBORU
Datum sprejetja
13.9.2010
Izid končnega glasovanja
+:
–:
0:
36
1
0
Poslanci, navzoči pri končnem glasovanju
Marta Andreasen, Francesca Balzani, Reimer Böge, Giovanni Collino, Jean-Luc Dehaene, Isabelle Durant, James Elles, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Estelle Grelier, Carl Haglund, Lucas Hartong, Jutta Haug, Jiří Havel, Monika Hohlmeier, Sidonia Elżbieta Jędrzejewska, Anne E. Jensen, Ivailo Kalfin, Jan Kozłowski, Giovanni La Via, Vladimír Maňka, Barbara Matera, Nadežda Nejnski (Nadezhda Neynsky), Dominique Riquet, László Surján, Helga Trüpel, Derek Vaughan
Namestniki, navzoči pri končnem glasovanju
Gerben-Jan Gerbrandy, Roberto Gualtieri, Riikka Manner, Jan Olbrycht, Paul Rübig
