VPRAŠANJE ZA USTNI ODGOVOR Z RAZPRAVO O-0012/09
v skladu s členom 108 Poslovnika
predložila
Marco Cappato
,
Marco Pannella
in
Janusz Onyszkiewicz
, v imenu skupine ALDE ,
Monica Frassoni
in
Eva Lichtenberger
, v imenu skupine Verts/ALE
za Komisijo
Zadeva: petdeseta obletnica tibetanske vstaje ter dialoga med dalajlamo in kitajsko vlado
– ker bo 10. marca letos petdeseta obletnica tibetanske nacionalne vstaje proti kitajski upravi;
– ker so bila pogajanja med kitajskimi oblastmi in njegovo svetostjo dalajlamo prekinjena;
– ob upoštevanju svoje resolucije ( P6_TA(2008)0119 ) o Tibetu z dne 10. aprila 2008, v kateri je:
– pozval k odprti in neodvisni preiskavi pod okriljem Združenih narodov o nedavnih neredih in represiji v Tibetu (...);
– pozval Svet (…), naj pozorno spremlja razvoj dogodkov ter zagotovi, da bo EU sprejela skladno stališče in da bodo sklepi, sprejeti po njem, ustrezno izvajani (…);
– ponovno pozval Svet, naj imenuje posebnega odposlanca za Tibet, ki bi omogočil dialog med stranema (…);
– (…) pozval, naj se brez pogojevanja začne konstruktiven dialog, da bi dosegli celovit politični sporazum, vključno s trajno rešitvijo v zvezi s kulturno in politično avtonomijo Tibeta ter versko svobodo in dejanskimi pravicami tibetanskih manjšin v drugih, sosednjih kitajskih provincah;
Kako si bo Komisija prizadevala, da bi obnovila pogajanja med kitajsko vlado in njegovo svetostjo dalajlamo?
Katere ukrepe je Komisija sprejela na podlagi resolucije Evropskega parlamenta?
S katerimi ukrepi je Komisija ugotavljala odgovornost za prekinitev pogajanj? Ali meni, da je tibetanski memorandum o dejanski avtonomiji tibetanskega naroda predlog za dejansko avtonomijo (kot trdi tibetanska vlada v izgnanstvu) ali za navidezno avtonomijo (kot trdi kitajska vlada)?
NOTE AUX TRADUCTIONS: O-11/09 (CONSEIL): IDEM
