Povzetek zasedanja v Bruslju, 31. januar in 1. februar 2007
2007-02-05 - 11:08
Na drugem januarskem plenarnem zasedanju, ki je potekalo v Bruslju, so poslanci Evropskega parlamenta med drugim potrdili sestavo 22 stalnih parlamentarnih odborov in pododborov. Pred parlamentom pa sta na slavnostnem delu seje nastopila predsednika dveh novih članic Evropske unije, Bolgarije in Romunije.
Zasedanje se je začelo v sredo popoldne z govorom romunskega predsednika Traianuja Băsescuja . Sledili sta razpravi o pobudi za moratorij na izvajanje smrtne kazni in o podnebnih spremembah , poslanci pa so nato prekinili razpravo in imenovali člane parlamentarnih odborov . Zvečer je sledila razprava o dveh temah, ki sta že lani vzbudili veliko zanimanje: sporazumu o posredovanju evidenc letalskih potnikov oblastem v ZDA ter primeru SWIFT . V večernih urah je bilo na dnevnem redu poročilo o spodbujanju zdrave prehrane in telesne dejavnosti ter preprečevanju prekomerne teže, debelosti in kroničnih bolezni.
V četrtek dopoldne so parlamentarci najprej razpravljali o statutu za evropska podjetja v zasebni lasti , nato pa je poslance nagovoril bolgarski predsednik Georgij Parvanov . Parlament je dvodnevno zasedanje zaključil z glasovanji. 20070130BRI02596
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//SL
-//EP//TEXT IM-PRESS 20070130BRI02596 ITEM-001-SL DOC XML V0//SL
Institucije
Slovenski poslanci v odborih Evropskega parlamenta
2007-02-05 - 11:08
Evropski poslanci so 31. januarja potrdili novo sestavo 22 stalnih odborov in pododborov Evropskega parlamenta. Odbori ter pododbori so nato na konstitutivnih sejah imenovali svoje predsednike in podpredsednike, med njimi pa je tudi slovenska poslanka. Poslanka Romana JORDAN CIZELJ (EPP-ED) je bila z aklamacijo potrjena za drugo podpredsednico odbora za razvoj Evropskega parlamenta. Odbor sicer vodi nekdanji predsednik Evropskega parlamenta Josep Borrell, slovenska poslanka pa je po izvolitvi dejala: "Veselim se novih izzivov, ki se mi ponujajo v drugi polovici mojega mandata. Če sem doslej večinoma soustvarjala evropske politike, se mi sedaj odpira možnost vplivanja in sooblikovanja globalnega razvoja družbe in izboljšanja blaginje človeštva."
Poslovnik parlamenta določa, da se člani odborov izvolijo med prvim plenarnim zasedanjem zakonodajnega obdobja in nato vnovič na polovici obdobja, po dveh letih in pol. Slovenski poslanci in poslanke tudi po polovici mandata ostajajo člani odborov, v katerih so že od leta 2004.
Evropski poslanci in poslanke iz Slovenije so sicer v naslednjih odborih:
- Odbor za zunanje zadeve (AFET) : Jelko KACIN (ALDE) Alojz PETERLE (EPP-ED)
- Odbor za razvoj (DEVE): Romana JORDAN CIZELJ (EPP-ED)
- Odbor za proračunski nadzor (CONT): Borut PAHOR (PES)
- Odbor za okolje, javno zdravje in varnost hrane (ENVI): Mojca DRČAR MURKO (ALDE)
- Odbor za industrijo, raziskave in energetiko (ITRE): Romana JORDAN CIZELJ (EPP-ED)
- Odbor za kulturo in izobraževanje (CULT): Ljudmila NOVAK (EPP-ED)
- Odbor za državljanske svoboščine, pravosodje in notranje zadeve (LIBE): Mihael BREJC (EP-ED)
- Odbor za ustavne zadeve (AFCO): Borut PAHOR (PES)
- Pododbor za človekove pravice (DROI): Alojz PETERLE (EPP-ED)
- Pododbor za varnost in obrambo (SEDE): Mihael BREJC (EP-ED)
Celoten seznam članov odborov je na voljo prek povezave na dnu strani. Seznam članov stalnih odborov in pododborov Evropskega parlamenta Slovenske poslanke in poslanci Evropskega parlamenta Odbori in pododbori Evropskega parlamenta
SL
1
LINK
/sce/data/fast_access/doc/committee%20list.pdf
SL
2
LINK
/members/public/geoSearch/search.do?country=SI&language=SL
SL
3
LINK
/activities/expert/committees.do?language=SL
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//SL
-//EP//TEXT IM-PRESS 20070130BRI02596 ITEM-COVER-SL DOC XML V0//SL
-//EP//TEXT IM-PRESS 20070130BRI02596 ITEM-002-SL DOC XML V0//SL
Človekove pravice
Resolucija o moratoriju na smrtno kazen
2007-02-05 - 11:08
Evropski parlament je v četrtek s 591 glasovi za, 45 proti in 31 vzdržanimi glasovi sprejel skupno resolucijo, s katero poslanci od Sveta, Komisije in držav članic EU zahtevajo, da Unija - prek svojih članic - predlaga resolucijo o moratoriju na izvajanje usmrtitev, z namenom popolne odprave smrtne kazni po svetu. Evropska unija se v skladu s smernicami, sprejetimi leta 1998, v mednarodni skupnosti vztrajno zavzema za popolno prepoved smrtne kazni. Decembra so predstavniki Unije v Generalni skupščini ZN predstavili izjavo o smrtni kazni, ki jo je podpisalo 85 držav iz vseh delov sveta. V Parizu pa od 1. do 3. februarja poteka 3. svetovni kongres za prepoved smrtne kazni, na katerem bo sodelovala tudi EU.
Z resolucijo poslanci vnovič izražajo svoje dolgoletno stališče proti smrtni kazni v vseh primerih in v vsakršnih okoliščinah ter svoje prepričanje, da odprava smrtne kazni prispeva h krepitvi človekovega dostojanstva in postopnemu razvoju človekovih pravic.
Parlament poziva Generalno skupščino Združenih narodov naj nemudoma sprejme ustrezno resolucijo o vsesplošnem moratoriju za usmrtitve, katerega izvajanje bi moral nadzorovati generalni sekretar Združenih narodov. Evropski poslanci tudi odločno podpirajo pobudo poslanske zbornice italijanskega parlamenta in italijanske vlade za sprejetje resolucije o vsesplošnem moratoriju za smrtno kazen, ki so jo podprli tudi Svet EU, Komisija in Svet Evrope.
Poslanci tudi dodajajo, da je smrtna kazen kruta in nečloveška ter pomeni kršenje pravice do življenja, odprava smrtne kazni pa je temeljna vrednota Evropske unije in obveza za države, ki želijo postati članice EU. Med drugim parlament še obsoja usmrtitev Sadama Huseina z obešanjem in njeno medijsko izkoriščanje.
Na koncu pa Evropski parlament tudi poziva vse države članice EU, naj nemudoma ratificirajo drugi izbirni protokol k Mednarodnemu paktu o državljanskih in političnih pravicah, ki se zavzema za popolno odpravo smrtne kazni. Od 27 članic EU tega protokola še niso ratificirale Francija, Latvija in Poljska. Resolucija Evropskega parlamenta o pobudi za vsesplošni moratorij za smrtno kazen
-//EP//TEXT TA P6-TA-2007-0018 0 NOT XML V0//SL
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//SL
-//EP//TEXT IM-PRESS 20070130BRI02596 ITEM-001-SL DOC XML V0//SL
-//EP//TEXT IM-PRESS 20070130BRI02596 ITEM-003-SL DOC XML V0//SL
Pravosodje in notranje zadeve
Sporazum o uporabi evidence imen letalskih potnikov
2007-02-05 - 11:08
Predsedstvo Sveta EU je oktobra sklenilo začasni sporazum med Evropsko unijo in ZDA o uporabi evidence imen letalskih potnikov (PNR) za boj proti terorizmu in mednarodnemu kriminalu, vključno z organiziranim kriminalom, ter za njihovo preprečevanje. Predstavniki Sveta so vsebino in namen začasnega sporazuma poslancem predstavili poslancem prvi dan zasedanja. Začasni sporazum o PNR, ki velja do konca julija 2007, je zapolnil pravno praznino, nastalo po razveljavitvi prejšnjega, ki ni bil sklenjen na ustrezni pravni podlagi.
Evropski parlament je namreč septembra 2004 pred Sodiščem Evropskih skupnosti sprožil postopek za ugotovitev ničnosti sklepa o takratnem sporazumu o PNR, ker je bil sklenjen na pravni podlagi iz prvega, ne tretjega stebra EU, ter naj bi bil tudi nesorazmeren glede varstva podatkov evropskih potnikov v ZDA. Sodišče je konec maja 2006 sklep Sveta EU razglasilo za ničen, saj je ugotovilo, da pravna podlaga ni bila ustrezna, ker se sporazum tiče tudi sodelovanja v kazenskih zadevah, kar je opredeljeno v tretjem stebru EU, zato sporazum med EU in ZDA s 1. oktobrom ni bil več pravno veljaven. Svet EU je konec junija 2006 pooblastil predsedstvo, da je začelo pogajanja za nov, vendar vsebinsko enak sporazum, na drugi pravni podlagi (člena 24 in 38 Pogodbe o EU), ki ne predvideva posvetovanja s parlamentom in izključuje pristojnosti Sodišča ES. Evropski in ameriški predstavniki so pogajanja zaključili 6. oktobra in ga podpisali 18. oktobra 2006.
Sporazum naj bi pripomogel v boju proti terorizmu in mednarodnemu kriminalu, obenem pa zagotavljal ustrezno raven varstva osebnih podatkov letalskih potnikov, ki je v skladu z evropskimi standardi o spoštovanju temeljnih človekovih pravic in zasebnosti posameznika. Ameriške oblasti pridobivajo podatke iz evidenc letalskih potnikov, ki so zbrane v rezervacijskih sistemih letalskih družb na ozemlju ZDA. Sčasoma pa bo sistem posredovanja podatkov spremenjen tako, da bodo letalske družbe iz EU pošiljale podatke neposredno oblastem v ZDA.
V razpravi o sporazumu je v imenu politične skupine Evropske ljudske stranke sodeloval tudi slovenski poslanec Mihael BREJC (EPP-ED) . Poudaril je, da se njegova skupina prizadeva za dosledno spoštovanje evropskega pravnega reda in vseh dokumentov, ki zagotavljajo spoštovanje vrednot evropske civilizacije ter ščitijo svobodo in osebno integriteto posameznika. Dodal je, da skupina tudi nasprotuje vsem nezakonitim ravnanjem, ki to svobodo omejujejo in ki delujejo proti posamezniku in nadaljeval: "Hkrati pa se zavedamo, da zahteva zagotavljanje varnosti in miru tudi določene omejitve. Zato se zavzemamo za kar najmanjše in zakonsko utemeljene posege v človekovo zasebnost. Na osnovi razpoložljivih dokumentov obstaja utemeljen sum, da bi lahko dostop do podatkov sistema SWIFT pomenil nezakonit poseg v človekovo zasebnost. Zato mi dovolite, da zastavim naslednja vprašanja. Prvič, najprej bi želel natančni odgovor na vprašanje, kateri podatki sistema SWIFT so dostopni ameriškim oblastem in katere podatke lahko na tej osnovi še pridobijo. Drugič, ali imajo ameriški organi dostop do vseh transakcij podružnice SWIFT v ZDA, ali pa lahko preko te podružnice ali drugih podružnic SWIFT pridobijo podatke o transakcijah tudi izven ZDA. Tretjič, Komisijo, Svet in evropskega varuha podatkov sprašujem, ali dostop do podatkov SWIFT pomeni kršenje določb o varstvu podatkov in s tem nedovoljen poseg v zasebnost. Četrtič, na oktobrskem zaslišanju nismo dobili prepričljivih in dovolj jasnih odgovorov o pristojnosti institucij glede zadeve SWIFT, zato sprašujem, kdo je dejansko pristojen za ta primer in na osnovi katerih pravnih podlag. In petič, zanima me, kakšna so naša izhodišča za pogajanja z ZDA o tej temi in ali bomo v tem okviru tudi izvedeli, kako ameriški organi ravnajo s pridobljenimi podatki ter kakšne so nevarnosti odtekanja podatkov in njihove zlorabe."
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//SL
-//EP//TEXT IM-PRESS 20070130BRI02596 ITEM-002-SL DOC XML V0//SL
-//EP//TEXT IM-PRESS 20070130BRI02596 ITEM-004-SL DOC XML V0//SL
Javno zdravje
Preprečevanje prekomerne teže, debelosti in kroničnih bolezni
2007-02-05 - 11:08
Parlament je v četrtek potrdil poročilo o spodbujanju zdrave prehrane in telesne dejavnosti ter evropski razsežnosti za preprečevanje prekomerne teže, debelosti in kroničnih bolezni, ki ga je pripravila poslanka Frédérique RIES (ALDE, BE). Dokument pozdravlja zavzemanje Komisije za količinsko in kakovostno zdravo prehrano, telesno dejavnost ter boj proti debelosti in hudim boleznim, povezanim s prehranjevanjem in poziva, naj bo to odslej prednostna naloga Evropske unije in njenih držav članic. Poslanci so poročilo sprejeli s 620 glasovi za, 24 proti in 14 vzdržanimi glasovi . Vsem državam članicam priporočajo, naj debelost uradno priznajo za kronično bolezen, s čimer se lahko izognejo vsem oblikam stigmatizacije in diskriminacije debelih ljudi, in naj jim v nacionalnih zdravstvenih sistemih zagotovijo ustrezno zdravljenje.
Dejavnosti znotraj šolskega sistema
Parlament opozarja, da je šola kraj, kjer otroci preživijo največ časa in mora, zlasti v šolskih jedilnicah, otrokom pomagati razviti okus ter spodbujati redno telesno dejavnost in zdrav način življenja, s čimer bo ublažila dejstvo, da se telesni vzgoji v šolah po EU namenja vse manj časa. Poslanci zato pozivajo Komisijo, naj razvije mehanizme za spodbujanje najboljše prakse v šolah, ki bodo upoštevali najučinkovitejše pobude pri seznanjanju otrok z zdravo prehrano in zagotavljanju hrane, ki ustreza visokim prehranskim standardom.
Parlamentarci pozivajo države članice, naj za šolsko prehrano zagotovijo zadostna sredstva, da bodo šolske kuhinje lahko ponujale svežo hrano, po možnosti ekoloških ali lokalnih proizvajalcev, in spodbujale zdrave prehranjevalne navade že v otroštvu.
Poslanci še menijo, da je treba države članice spodbujati k zagotavljanju zadostnih zmogljivosti za športne in telesne dejavnosti otrok v šolah in pozivajo oblasti, naj pri načrtovanju lokacij šol upoštevajo spodbujanje zdravega in aktivnega načina življenja ter šole gradijo čim bliže skupnostim, katerim so namenjene, tako da gredo lahko otroci v šolo peš ali s kolesom in se s tem izognejo sedenju v avtu ali na avtobusu.
Osveščenost potrošnikov
Parlament izraža zanimanje za sisteme označevanja hrane, ki so jih v številnih državah članicah uvedli prehrambena industrija, trgovci na drobno in javni organi za poenostavitev sporočil na hrani. Priznava pomen tovrstnih sistemov označevanja in logotipov zdrave izbire, če so jim potrošniki naklonjeni in so enostavni za uporabo, ob čemer pa opozarja, da si na podlagi raziskav potrošniki pri izbiri bolj zdrave hrane najbolje pomagajo s shemami, ki razlagajo vsebnost hranil.
Poslanci zato pozivajo Komisijo, naj pri oblikovanju in uvedbi vseevropskega sistema označevanja hranilne vrednosti na sprednjem delu embalaže upošteva te izkušnje in raziskave in poudarjajo, da bo za dosledno sporočilo potrošnikom potrebna določena stopnja uskladitve na tem področju in da morajo biti taka sporočila strokovno utemeljena.
V dokumentu pa parlament tudi izraža zaskrbljenost zaradi padca vsebnosti hranilnih snovi v sadju in zelenjavi, pridelani v Evropi, ki se beleži v zadnjih desetletjih. Komisijo in Svet zato poziva, naj z ustreznimi ukrepi pri reviziji skupne kmetijske politike leta 2008 hranilno vrednost živil obravnavata kot pomemben dejavnik in okrepita pridelavo kakovostne hrane ter spodbude za zdravo prehrano v okviru politik za razvoj podeželja.
V razpravi o poročilu je v imenu politične skupine liberalcev in demokratov sodelovala tudi slovenska poslanka Mojca DRČAR MURKO (ALDE, SI) , ki je poudarila, da je treba ljudi, če želimo, da bi spremenili nezdrave prehranske navade, prepričati o smiselnosti sprememb, pri čemer je način posredovanja teh informacij bistvenega pomena: "Ko razmišljamo o ustreznih načinih komunikacije, bi lahko upoštevali izkušnje, ki jih imamo z drugih področij dvigovanja ravni ozaveščenosti. Na primer, za sodelovanje posameznikov v boju proti podnebnim spremembam široka javnost dolgo časa ni imela posluha. Zdaj je drugače. Vzgojni televizijski spoti že padajo na plodna tla. Očitno je potrebno dolgo obdobje potrpežljivega obveščanja, preden imajo sporočila učinek. Ko govorimo o prepričevanju mladih ljudi, naj opustijo nezdrave prehranske navade, ne bi smeli podcenjevati vloge staršev. Tudi njih namreč prevzgajamo. Ko so prepričani, da je to dobro za njihove otroke, lahko v posameznih okoljih veliko dosežejo. Iz mojega volilnega okolja imam poročilo o primeru, ko so starši, vzpodbujeni z našo aktivnostjo v Evropskem parlamentu, s soglasjem šole začeli spreminjati zunanje okvire prehranskih navad šolarjev. Denimo, iz bližine šole so odstranili avtomate z nezdravo hrano, začeli vzpodbujati uživanje sezonskega sadja za šolske malice in, zamislite si, vsakodnevno hojo otrok v šolo." Resolucija Evropskega parlamenta o "Spodbujanju zdrave prehrane in telesne dejavnosti: evropska razsežnost za preprečevanje prekomerne teže, debelosti in kroničnih bolezni"
-//EP//TEXT TA P6-TA-2007-0019 0 NOT XML V0//SL
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//SL
-//EP//TEXT IM-PRESS 20070130BRI02596 ITEM-003-SL DOC XML V0//SL
-//EP//TEXT IM-PRESS 20070130BRI02596 ITEM-005-SL DOC XML V0//SL
Industrija
Statut za evropska podjetja v zasebni lasti
2007-02-05 - 11:08
Evropski poslanci so v četrtek z veliko večino glasov podprli predloge iz poročila o statutu za evropska podjetja v zasebni lasti, ki bi ga morala Komisija čim prej dati v zakonodajni postopek. Parlament tako na podlagi dokumenta, ki ga je pripravil poslanec Klaus-Heiner LEHNE (EPP-ED, DE) , predlaga Komisiji, da pripravi zakonodajni predlog o statutu evropskega podjetja v zasebni lasti. Trenutno veljavni statut evropske družbe je namenjen predvsem velikim podjetjem, medtem ko bi bodoči statut olajšal čezmejno poslovanje malim in srednjim podjetjem z najnižjim ustanovnim kapitalom 10.000 evrov. Možnost ustanovitve evropskega podjetja v zasebni lasti bi poleg nacionalnih oblik podjetij dala dodatno in prostovoljno možnost izbire pri ustanavljanju podjetij.
Na podlagi statuta evropskega podjetja v zasebni lasti se tem podjetjem ne bi bilo treba registrirati v vseh državah članicah, kjer bi nameravala poslovati, temveč samo v državi, kjer imajo sedež. Poslanci tudi menijo, da je treba čim bolj omejiti sklicevanje na nacionalno zakonodajo in ustvariti enotno evropsko obliko podjetja. Tako se samodejno znižajo stroški svetovanja, ker se pri čezmejnih dejavnostih ne uporablja več zakonodaja različnih držav članic, ampak enoten statut.
Parlamentarci se še zavzemajo, da je treba v evropskem podjetju v zasebni lasti upoštevati veljavne pravice zaposlenih do soodločanja po zakonodaji države članice, v kateri ima podjetje sedež in po evropskem pravu. Preoblikovanje "običajnega" podjetja, ki zagotavlja pravice zaposlenih do soodločanja, obveščenosti in posvetovanja v evropsko podjetje v zasebni lasti pa ne bi smelo pomeniti izgube teh pravic.
Ker je za poročilo v skladu s členom 192 Pogodbe o ES glasovalo več poslancev, kot je absolutna večina (vsaj 393 od 785), bo parlament tudi formalno zahteval od Komisije, da pripravi zakonodajni predlog. Resolucija Evropskega parlamenta s priporočili Komisiji o statutu evropskega podjetja v zasebni lasti
-//EP//TEXT TA P6-TA-2007-0023 0 NOT XML V0//SL
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//SL
-//EP//TEXT IM-PRESS 20070130BRI02596 ITEM-004-SL DOC XML V0//SL
-//EP//TEXT IM-PRESS 20070130BRI02596 ITEM-COVER-SL DOC XML V0//SL
-//EP//TEXT IM-PRESS 20070130BRI02596 ITEM-001-SL DOC XML V0//SL
-//EP//TEXT IM-PRESS 20070130BRI02596 ITEM-002-SL DOC XML V0//SL
-//EP//TEXT IM-PRESS 20070130BRI02596 ITEM-003-SL DOC XML V0//SL
-//EP//TEXT IM-PRESS 20070130BRI02596 ITEM-004-SL DOC XML V0//SL
-//EP//TEXT IM-PRESS 20070130BRI02596 ITEM-005-SL DOC XML V0//SL
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20070130BRI02596 ITEM-COVER-SL DOC XML V0//SL
-//EP//TEXT IM-PRESS 20070130BRI02596 ITEM-001-SL DOC XML V0//SL
-//EP//TEXT IM-PRESS 20070130BRI02596 ITEM-002-SL DOC XML V0//SL
-//EP//TEXT IM-PRESS 20070130BRI02596 ITEM-003-SL DOC XML V0//SL
-//EP//TEXT IM-PRESS 20070130BRI02596 ITEM-004-SL DOC XML V0//SL
-//EP//TEXT IM-PRESS 20070130BRI02596 ITEM-005-SL DOC XML V0//SL
