30.8.2007
PREDLOG PRIPOROČILA SVETU
v skladu s členom 114(1) Poslovnika,
ki ga vlaga Ana Maria Gomes
v imenu skupine PSE
glede vloge Evropske unije v Iraku
Priporočilo Evropskega parlamenta Svetu glede vloge Evropske unije v Iraku
Evropski parlament ,
–
ob upoštevanju člena 114(1) svojega poslovnika,
A.
ker ima Irak pomembno vlogo za stabilnost celotne regije in za Bližnji vzhod nasploh,
B.
ker je nasilja med skupnostmi in znotraj njih,
C.
ker vojaška rešitev ni mogoča in še manj rešitev, vsiljena s strani tujih sil,
D.
ker je treba vzpostaviti nacionalno silo za vzdrževanje javnega reda, ki bo združevala vse skupnosti in bo lahko uživala njihovo zaupanje,
E.
ker je treba pri iskanju trajnostne rešitve nujno vključiti politične akterje iz vseh skupnosti,
F.
ker je treba nadaljevati z lajšanjem bolečine iraškega civilnega prebivalstva, zlasti razseljencev in beguncev v sosednjih državah,
G.
ker so bile na Konferenci donatorjev sprejete obveznosti,
H.
ker je Evropski parlament soodgovoren za proračunski sektor,
I.
ker je Evropska unija v letih med 2003 in 2006 Iraku podelila 718,5 milijonov EUR pomoči,
J.
ker so bila sredstva Evropske unije porabljena brez pravega evropskega nadzora, predvsem preko OZN in Svetovne banke z Mednarodnim skladom za obnovo Iraka,
1.
daje Svetu naslednja priporočila:
a) Evropska unija naj še naprej prispeva k vzpostavljanju enotne, stabilne, demokratične in laične države, ki bo spoštovala verske svoboščine;
b) pomnožijo naj se spodbude, ki bodo omogočale približevanje različnih skupnosti, zlasti na področju ustavne reforme in delitve oblasti;
c) v tesnem sodelovanju z OZN, drugimi mednarodnimi akterji in iraškimi oblastmi naj se razvije dolgoročno skladen načrt za reformo varnostnega sektorja, ki bo temeljil na načelu demokratične odgovornosti oboroženih sil s poudarkom na demobilizaciji milic;
d) pomaga naj se Iraku z izkoriščanjem njegovih rudnih bogastev;
e) opravi naj se neodvisno revizijo uporabe evropskih sredstev preko OZN in Svetovne banke;
2.
naroča svojemu predsedniku, naj to priporočilo posreduje Svetu in v vednost Komisiji, iraški vladi, svetu predstavnikov Iraka, OZN in Svetovni banki.
