14. 2. 2012 B7-0096/2012 PREDLOG RESOLUCIJE v skladu s členom 120 poslovnika
o trgovinskem sporazumu o boju proti ponarejanju
Rolandas Paksas
,
Juozas Imbrasas
PE483.155v01-00 B7‑0096/2012 Predlog resolucije Evropskega parlamenta o trgovinskem sporazumu o boju proti ponarejanju
Evropski parlament ,
– ob upoštevanju člena 120 svojega poslovnika,
A. ker je 26. januarja tega leta EU po tajnih pogajanjih podpisala trgovinski sporazum o boju proti ponarejanju (ACTA),
B. ker mora vsak sporazum, ki ga sklene Evropska unija, v celoti spoštovati pravni red EU,
1. poudarja potrebo po boju proti ponarejanju in po zaščiti avtorskih pravic, vendar to ne sme biti bolj pomembno od človekovih pravic in temeljnih svoboščin, ki so temelj evropske demokracije;
2. se zavzema za to, da zaščita pravic intelektualne lastnine ne bi ovirala inovacij in konkurence, ne bi omejevala zaščite osebnih podatkov ter svobodnega pretoka informacij in ne bi po nepotrebnem zapletala zakonite trgovine;
3. poudarja, da je treba spoštovati in zagotoviti nevtralnost interneta; nasprotuje vsem ukrepom, ki bi bili povezani z obsežnim nadziranjem internetnih uporabnikov in internetnih komunikacij;
4. meni, da mora Komisija opraviti celovito analizo vpliva sprejetja sporazuma na temeljne pravice, zaščito podatkov in elektronsko trgovino, ter obžaluje, da Komisija tega ni storila pred podpisom;
5. meni, da mora Evropski parlament uporabiti svojo pravico in na Evropskem sodišču vložiti zahtevo za sklep o skladnosti sporazuma s pravnim redom EU;
6. naroči svojemu predsedniku, naj to resolucijo posreduje Komisiji, Svetu in parlamentom držav članic.
